text: अंगिका फेकड़ा
  दहू भगवान गरदौआ झोॅर
  बकरी भागतै जैबोॅ घोॅर ।
  हम्में बाबू मचोल पर
  लेद्धोॅ छौड़ा हेठ में ।
  चान मामू चान मामू खुरपा देॅ ।
  सेहो खुरपा कथी लेॅ ?
  घसवा गढ़ावै लेॅ ।
  सेहो घसवा कथी लेॅ ?
  गइया खिलावै लेॅ ।
  सेहो गइया कथी लेॅ ?
  दहिया जमावै लेॅ ।
  औंटल गेल , पौटल गेल
  कोठी तर जनमायल गेल
  जोरन आनै गेलाँ छी गोबर माखी ऐलाँ छी
  नया पोखर गोड़ धोलाँ , पोठिया मछली पैलाँ ।
  चूल्हा लगाँ गेलाँ , पाकै वास्तें देलाँ
  चूल्हा में छेलै बुबुआ
  सेहो काटलकै बुबुआ ।
  चाँन मामू , चाँन मामू चाभी देॅ ।
  सेहो चाभी कथी लेॅ ?
  घरवा खोलबावै लेॅ ।
  सेहो घरवा कथी लेॅ ?
  गेहुँमा निकालै लेॅ ।
  सेहो गहुँमा कथी लेॅ ?
  अटवा पिसवावै लेॅ ।
  से हो अटवा कथी लेॅ ?
  पुड़िया पकावै लेॅ ।
  सेहो पुड़िया कथी लेॅ ?
  भौजो के पटवौ लेॅ ।
  सेहो भौजो कथी लेॅ ?
  नूनू के जन्मौ लेॅ ।
  सेहो नूनू कथी लेॅ ?
  गुल्लीडंटा खेलै लेॅ ।
  गुल्लीडंटा टूटी गेल
  नूनू बाबू रूसी गेल ।
  नानी गेलौ पानी भरेॅ
  भात भेलौ गील
  भात नै खैबोॅ भुजा भुजी दे
  भुज्जा भेलौ कुटुरमुटुर
  बहू करी दे
  बहू भेलौ धुमधाम
  टका फेरी दे
  टका भेलौ गड़बड़
  आबेॅ बेलें पापड़ ।
  
  माझे-माझे दियरा परि गेल
  माझेमाझे दियरा परि गेल
  ओहि पर लागि गेल कमलक फूल
  नान्हीनान्ही डलिया बुने छौड़ी मलिनियाँ
  तोड़िली हे कमला फूल
  कोन फूल ओढ़न कोन फूल पहिरन
  कोन फूल हे कोसिका के सिंगार
  ऐली फूल ओढ़न बेली फूल पहिरन
  चमेली फूल कोसिका के हे सिंगार ।
  
  मुठी एक डँड़वा गौ कोसिका अल्पा गे बय सबा
  मुठी एक डँड़वा गौ कोसिका अल्पा गे बयसबा
  गे भुइयाँ लोटे नामी नामी केश
  कोसी माय लौटे छौ केश ।
  केशबा सम्हारि कोसी जुड़बा गे
  बन्हाओलजुड़बा गे बन्हाओल
  कोसी गे खोपबा कुहुकै मजूर ।
  उतरहि राज से एैले हे रैया हो रनपाल
  से कोसी के देखि देखि सूरति निहारै
  सूरति देखि धीरज नै रहे धीर ।
  किए तोरा कोसिका चेका पर गढ़लक ,
  किए जे रूपा गढ़लक , सोनार
  नै हो रनपाल चेका पर गढ़लक
  नै रूपा गढ़लक सोनार
  अम्मा कोखिया हो रनपाल हमरो जनम भेल
  सूरति देलक भगवान से हमरों सूरतिया ।
  गाओल सेवक जन दुहु कर जोड़ी
  गरूआ के बेरि होहु ने सहाय ।
  
  लचिका रानी
  बंदना
  रम्मा पहिलें सुमराैं सरसती मैयो हो ना
  रम्मा हमरा पर हुवेॅ सहैयो हो ना
  रम्मा सुमरौं गणपति , गणेश , चरणमो हो ना
  रामा नीचें सुमरौं शेषनाग देवता हो ना
  रम्मा सुमराैं आपनोॅ धरती धरममो हो ना
  रम्मा सुमराैं हम्मे सातो बहिन दुर्गा महरनियो हो ना
  रम्मा पकड़ी सुमराैं गुरू जी के चरनमो हो ना
  रम्मा जौनें देलकै हमरा गियनमो हो ना
  रम्मा सब्भै देवता के करौं परनममो हो ना
  रम्मा सुनोॅ आबेॅ लचिका के कहनियो हो ना
  पहिला खण्ड
  रम्मा सुनोॅ कथा लचिका के धरि केॅ धियानमो रे ना
  रम्मा बरप्पा छेलै एक नगररियो रे ना
  रम्मा वहाँ के राजा बड़ा शक्तिशालियो रे ना
  रम्मा इनकर लड़का छेलै प्रीतम सिंहो घब रे ना
  रम्मा सब्भै राजा में प्रसिद्धवो रे ना
  रम्मा अन्नधन छेलै पुरजोरिवो रे ना
  रम्मा लचिका छेलै प्रीतम के जानमो रे ना
  रम्मा देखै में छेलै खुबसुरतियो रे ना
  रम्मा लागै गुलाब फुलवो रे ना
  रम्मा रूप छेलै अनुपे रे ना
  रम्मा आवेॅ सुनोॅ आगू के बतियो रे ना
  रम्मा नौरंग सिंह के छेलै नौरंग पोखरबो रे ना
  रम्मा राजा के सुनी हुकुममो रे ना
  रम्मा आबी केॅ बोलै कुटनी बुढ़ियो रे ना
  रम्मा हम्में लानी देभौं लचिका रनियाँ रे ना
  रम्मा पान बीड़ा खैलके कुटनी बुढ़िया रे ना
  रम्मा बुढ़िया धरलकै रसतवो रे ना
  रम्मा जाय पहुँचलै वरप्पा नगरियो रे ना
  रम्मा करलकै राजा बड़ी इन्तजामवो रे ना
  रम्मा संगोॅ में सब पलटनमो रे ना
  रम्मा पहुँची गेलै वरप्पा पोखरियो रे ना
  रम्मा बुढ़िया गेलै लचिका के भवनमो रे ना
  रम्मा लचिका सें करै छै बतियो रे ना
  रम्मा हम्में छेकियौ तोरोॅ मौसियो रे ना
  रम्मा बुढ़िया बोलै मीठी बोलियो रे ना
  रम्मा लचिका सुनी देलकै जबबो रे ना
  रम्मा मैया छेलै हमरोॅ अकेलवो रे ना
  रम्मा दोसरोॅ कोनो नहीं बहिनियो रे ना
  रम्मा कैसें लागभैं तों हमरोॅ मौसीयो रे ना
  रम्मा तबेॅ बोलै कुटनी बुढ़ियो रे ना
  रम्मा सुनें बेटी हमरोॅ बतियो रे ना
  रम्मा जहिया होलौ तोरोॅ जनममो रे ना
  रम्मा वही दिनां होलै हमरोॅ गौउनमो रे ना
  रम्मा जहिया सें गेलियै ससुररियो रे ना
  रम्मा नाहीं एैलियै नैहरवो रे ना
  रम्मा होलौ जबेॅ तोरोॅ विहववो रे ना
  रम्मा नै देलकौ तोरो माय नेवतो लियवनमो रे ना
  रम्मा तोड़ी देलकौ हमरा सें नतवो रे ना
  रम्मा जानभैं कैसें तों हमरोॅ हलवो रे ना
  रम्मा कैसें करभैं पहचनमो रे ना
  रम्मा पूछले ऐलां तोहरोॅ नगरियो रे ना
  रम्मा तोरा सें करैलेॅ मुलकतवो रे ना
  रम्मा हम्में तोरोॅ मौसियो रे ना
  रम्मा मानी लेहै हमरोॅ तों सत बचनमो रे ना
  रम्मा तोरोॅ ससुर के नौ रंग पोखरियो रे ना
  रम्मा मनोॅ में लागलोॅ ललसवो रे ना
  रम्मा देखै लेॅ ऐलां सुनी केॅ नममो रे ना
  रम्मा सुनी लचिका भेलै मगनमो रे ना
  रम्मा करेॅ लागलै मौसी के आदर सतकरबो रे ना
  रम्मा कुटनी बुढ़ियाँ के मनोॅ मे भेलै खुशियो रे ना
  रम्मा एक दिन कहै कुटनी बुढ़ियो रे ना
  रम्मा सुनें बेटो लचिका हमरोॅ बतियो रे ना
  रम्मा तोहरोॅ छौ नौ रंग पोखरियो रे ना
  रम्मा हमरा देखाय दे भरी नजरियो रे ना
  रम्मा चली केॅ हमरा संगवो रे ना
  रम्मा तबेॅ पूरा होतै हमरोॅ अरमनमो रे ना
  रम्मा लचिका कहै मौसी सें बतियो रे ना
  रम्मा सुनें हमरोॅ बतियो रे ना
  रम्मा हम्मे पूछि आवै छियौ आपनोॅ सासू सें रे ना
  रम्मा तबेॅ लैके जैवौ पोखरियो रे ना
  रम्मा इ बात बतिया कही के लचिका गेलै सासू के पासबो रे ना
  रम्मा हाथ जोड़ी करै बतियो रे ना
  रम्मा सुनोॅ माय जी हमरोॅ बतियो रे ना
  रम्मा आजु दिना छेकै एतबरबो रे ना
  रम्मा सुरूजोॅ केॅ देवै अरगबो रे ना
  रम्मा हमरा तों देॅ हुकुममो रे ना
  रम्मा हम्में जैबै नाहैलेॅ पोखरियो रे ना
  रम्मा लचिका के सुनी बचनमो रे ना
  रम्मा सासु कहै पूतौहो सें बचनमो रे ना
  रम्मा पोखरिया के पानी बड़ा खरबवो रे ना
  रम्मा कादोॅ कीचड़ सें भरलोॅ पोखरबो रे ना
  रम्मा कैसंे जैभो पोखिरिया असनानमो रे ना
  रम्मा ठंडा लागी पोखरिया के पनियो रे ना
  रम्मा ऐगंना में खोदाई देभौं वारह कुपबो रे ना
  रम्मा रेशम के लानी देबाैं डोरियो रे ना
  रम्मा नहीं देलकै साँसू हुकुममो रे ना
  रम्मा तबेॅ भै गेलै रानी लचिका उदसवो रे ना
  रम्मा चल्लो गेलै ससुर जी के पसबो रे ना
  रम्मा जाय केॅ बोललै हलवो रे ना
  रम्मा ससुरें दै देलकै हुकुमो रे ना
  रम्मा तबेॅ गेलै स्वामी जी के पासवो रे ना
  रम्मा नहीं देलकै स्वामी हुकुममो रे ना
  रम्मा माथा पर चढ़लै शैतनमो रे ना
  रम्मा नहीं मानलकै केकरो कहनमो रे ना
  रम्मा चल्लोेॅ गेलै पोखरिया असननमो रे ना
  रम्मा कुटनी के फेरोॅ में पड़लै रानी लचिको रे ना
  रम्मा फिरी गेलै लचिका के मतिया रे ना
  रम्मा कुटनी बुढ़ियाँ के दागाबजियो रे ना
  रम्मा भेद कुछु नहीं जानलकै रानी लचिको रे ना
  रम्मा लड़का छोड़ी देलकै घरवो रे ना
  रम्मा सुतलोॅ पलंग के उपरबो रे ना
  रम्मा लै लेलकै आपनोॅ कपड़वो रे ना
  रम्मा चल्लोॅ गेलै कुटनी के संगबो रे ना
  रम्मा पोखरिया में करै लेॅ असननमो रे ना
  रम्मा आवे सुनो पोखरियाँ के बचनमो रे ना
  रम्मा वहाँ बैठलोॅ रहै पापी जयसिंह राजवा रे ना
  रम्मा मनोॅ में सौचै बतियो रे ना
  रम्मा आजु दिना मिली जैतै रानी लचिको रे ना
  रम्मा लचिका एैले पोखर किनरवो रे ना
  रम्मा दतवन करेॅ लागलै पोखर किनरवो रे ना
  रम्मा कपड़ा गहनमा खोली धरै घटवा भीतरबो रे ना
  रम्मा लचिका नहावेॅ लागलै घटवो रे ना
  रम्मा कुटनी बुढ़िया देलकै राजा के ईशरवो रे ना
  रम्मा राजा जबेॅ देखलकै ईशरवो रे ना
  रम्मा साथे लैके सिपहिया लशकरवो रे ना
  रम्मा आवी पहुँचलै पोखरियाँ ऊपरवो रे ना
  जतना छेलै सेना लश्करवो रे ना
  रम्मा घेरी लेलकै आवी केॅ पोखरियो रे ना
  रम्मा लचिका जबेॅ देखलकै हलवो रे ना
  रम्मा भागि केॅ छिपलै मंदिरवो रे ना
  रम्मा जबेॅ सुनलकै नौरंग सिंह खबरवो रे ना
  रम्मा लचिका घेरैली पोखरबो रे ना
  रम्मा घेरलकै आवी केॅ दुश्मनमो रे ना
  रम्मा मथवा धुनै कहै बचनमो रे ना
  रम्मा बहुएं नहीं मानलकै कहनमो रे ना
  रम्मा पोखरिया पर गेलै करिकेॅ हठबो रे ना
  रम्मा पड़ी गेले दुश्मन के हथवो रे ना
  रम्मा होय गेलै बड़ी मुश्किलवो रे ना
  रम्मा एतना कही केॅ बचनमो रे ना
  रम्मा देलकै पलटन के हुकुममो रे ना
  रम्मा एैलै दुश्मन पोखरियो रे ना
  रम्मा होय जायकेॅ जल्दी तैयरवो रे ना
  रम्मा सुनी केॅ जयसिंह के बतियो रे ना
  रम्मा पलटन सजलकै आरू हथियो रे ना
  रम्मा चल्लै पोखरिया पर पटलनमो रे ना
  रम्मा साथो में चललै प्रीतम सिंहबो रे ना
  रम्मा पोखरिया पर पहुँचे फौजियो रे ना
  रम्मा दोनों दलोॅ के भेलै भिड़नमो रे ना
  रम्मा चलेॅ लागलै तीर तलबरवो रे ना
  रम्मा हुवै लागलै घमासान लड़ैयो रे ना
  रम्मा बहै लागलै लहुवो के धरबो रे ना
  रम्मा घोर लड़ैया होलै चार पहरवो रे ना
  रम्मा जयसिंह पोखरियो रे ना
  रम्मा पलटन के देखी हलवो रे ना
  रम्मा प्रीतम सिंह लड़े आबी केॅ अगुओ रे ना
  रम्मा करलकै धमासान लड़ैयो रे ना
  रम्मा लड़तेंलड़तें तेजलकै परनममो रे ना
  रम्मा रहि गेलै नौरंग सिंहवा अकेल्ले रे ना
  रम्मा सुनिकेॅ हाल होले बेहलबो रे ना
  रम्मा फेनू धीरज धरलकै मनमो रे ना
  रम्मा घोड़ा वृजवाहन पर सबरबो रे ना
  रम्मा लड़ैलेॅ चललै होयकेॅ तैयरवो रे ना
  रम्मा पहुँची गेलै पोखरिया उपरवो रे ना
  रम्मा आबी केॅ लड़ेॅ लागलै नौरंग सिंहबो रे ना
  रम्मा करिकेॅ लड़ाय धमसनमो रे ना
  रम्मा दस बीस के काटै गरदनमो रे ना
  रम्मा एतनै में एैललै एक वीरवो रे ना
  रम्मा पीछू सें मारि देलकै तेगवो रे ना
  रम्मा नौरंग सिंह के कटी गेलै गरदनमो रे ना
  रम्मा धरती पर गिरी तेजलकै परनमो रे ना
  रम्मा होलै नाश नौरंग सिंह के दलवो रे ना
  रम्मा दुश्मन केॅ होलै खुशी हलवो रे ना
  रम्मा चारो ओर मचलै जै जै करबो रे ना
  रम्मा दुश्मन दल के भीतरवो रे ना
  
  लचिका रानी
  दूसरा खण्ड
  रम्मा सुनोॅ आगू के वचनमो रे ना
  रम्मा सुनोॅ सब भाई , बहिन धरि धियनमो रे ना
  रम्मा लचिका के आगू रोॅ बचनमो रे ना
  रम्मा जाय पहुँचलै पापी राजवो रे ना
  रम्मा शिव मंदिरवा के नगीचवो रे ना
  रम्मा घुसियैलो छेलै जहाँ रानी लचिको रे ना
  रम्मा कानै छेलै कपरवा धुनिधुनि रे ना
  रम्मा वहाँ जायके बोले पापी राजवो रे ना
  रम्मा चल्लोॅ आवोॅ मंदिर से बहरवो रे ना
  रम्मा आपनोॅ तों चाहोॅ कुशलवो रे ना
  रम्मा अगर नै ऐभौ बहरवो रे ना
  रम्मा काटी देवौ तोरोॅ सिरवो रे ना
  रम्मा सुनीकेॅ राजा के बचनमो रे ना
  रम्मा बौले सुनीकेॅ लचिका रनियो रे ना
  रम्मा सुनोॅ हमरो अरजबो रे ना
  रम्मा केना हम्में निकलबै बहरवो रे ना
  रम्मा भीजलोॅ हमरोॅ कपड़वो रे ना
  रम्मा झलकतै हमरोॅ सभे अंगवो रे ना
  रम्मा निकलै में लागै हमरा शरममो रे ना
  रम्मा घटवा पर हमरोॅ कपड़वो रे ना
  रम्मा लानी केॅ देभौ हमरोॅ अगुओ रे ना
  रम्मा तबेॅ पीन्ही केॅ निकलबै बहरवो रे ना
  रम्मा सुनि केॅ लचिका के बतियो रे ना
  रम्मा लानी केॅ देलकै राजा नुग्गासाया बुलाऊजवो रे ना
  रम्मा सब चीज पीन्हीं निकललै बहरबो रे ना
  रम्मा चल्लोॅ गेलै राजा के समनमो मेें रे ना
  रम्मा राजा भेलै खुशिया मगनमो रे ना
  रम्मा राखलेॅ छेलै उड़न खटोलवो रे ना
  रम्मा लचिका केॅ बैठलकै उपरवो रे ना
  रम्मा पापी राजा भेलै आनन्दवो रे ना
  रम्मा लैकेॅ चली देलकै सथवो रे ना
  रम्मा जतना छेलै लश्करियो रे ना
  रम्मा सब गेलै राजा के नगरियो रे ना
  रम्मा बरपपा के सुनो अब जिकरियो रे ना
  रम्मा भारी हल्ला होलै गढ़ के भीतरवो रे ना
  रम्मा रूदन पीटन पड़ी गेलै महलियो रे ना
  रम्मा प्रीतम सिंह के रोवै महतरियो रे ना
  रम्मा छाती पीटीपीटी कहै बचनियो रे ना
  रम्मा नाश होलै कुलखनदनमो रे ना
  रम्मा पूतोहो के करनमो रे ना
  रम्मा केतना घर भेलै मोसमतवो रे ना
  रम्मा सबके धोएैलै सिर सिन्दुरवो रे ना ।
  रम्मा छोड़ी केॅ गेलै आपनोॅ ललनमो रे ना
  रम्मा गेलै हठ करि पोखिरियो रे ना
  रम्मा धनजन करलकै संहरवो रे ना
  रम्मा करनि के पैलकै फलवो रे ना
  रम्मा महीना दिनो के रहै ललनमो रे ना
  रम्मा आवेॅ सुनोॅ वहाँ के हलवो रे ना
  रम्मा लचिका केॅ लै गेलै लक्ष्मीपुर के रजवो रे ना
  रम्मा खटोलबा के उपरवो रे ना
  रम्मा जबेॅ पहुँचलै गाँव के नजदीकवो रे ना
  रम्मा दस कोस रहलै फसिलवो रे ना
  रम्मा पड़ी गेलै वहाँ कममो रे ना
  रम्मा लागलोॅ रहै वहाँ पचरंग बजरवो रे ना
  रम्मा लचिका केॅ लैकेॅ वहाँ रजवो रे ना
  रम्मा पहुँचलै जायकेॅ ठिकनमो रे ना
  रम्मा उतारलकै वहाँ उड़नखटोलवो रे ना
  रम्मा जुटी गेलै पलटनियो रे ना
  रम्मा करै लागलै सब लोग दतबनमो रे ना
  रम्मा बोलै लचिका तबेॅ बचनियो रे ना
  रम्मा सुनि लेॅ राजा हमरोॅ बचनमो रे ना
  रम्मा यहाँ तनवाय देहोॅ तम्बुकवो रे ना
  रम्मा आपनोॅ मकानमा तांय रे ना
  रम्मा हम्मे चलबै तम्बुकबा भीतरबो रे ना
  रम्मा यहाँ सें करलेॅ जैबै दनमो रे ना
  रम्मा देहोॅ तहूँ मंगाई केॅ समनमो रे ना
  रम्मा करवे हम्मे तबेॅ दतनमो रे ना
  रम्मा तोहरे हाथो सें पियबै हम्में पनियो रे ना
  रम्मा धीरेंधीरें चलबै तोहरोॅ घरबो रे ना
  रम्मा दिन भरी में चलबै पाव भर रसतवो रे ना
  रम्मा नाहीं मानबै बीचोॅ एक्को बतियो रे ना
  रम्मा मारी देभौ तों हमरोॅ जनमो रे ना
  रम्मा यहेॅ छौं हमरोॅ कहनामो रे ना
  रम्मा तबेॅ होतौं तोहरोॅ इच्छा पूरनमो रे ना
  रम्मा सुनी केॅ रानी के बचनमो रे ना
  रम्मा राजा कहै मीठी बोलियो रे ना
  रम्मा तुरंते होय जैतै सब काममो रे ना
  रम्मा राजा कही केॅ एतना बचनमो रे ना
  रम्मा बौलेलकै सब नौकरबो रे ना
  रम्मा राजा देलकै सबकेॅ हुकुममो रे ना
  रम्मा जल्दी सें तनाबै तम्बुकवो रे ना
  रम्मा दस कोस यहाँ सें मकनमो रे ना
  रम्मा घर तक तानी दै तम्बुकवो रे ना
  रम्मा तम्बुकवा तानै सब नौकरवो रे ना
  रम्मा राजा कहैलेॅ गेलै खबरवो रे ना
  रम्मा सगरो तनाय गेलै तम्बुकवो रे ना
  रम्मा दस कोस रसतवा लागै दस बरसवा दिनमो रे ना
  रम्मा राजा तबेॅ बोलाबै दीवनमो रे ना
  रम्मा जल्दी सें जैभौ तों नगरियो रे ना
  रम्मा खंजाची केॅ देहोॅ खबरियो रे ना
  रम्मा सुनी केॅ राजा के बचनमो रे ना
  रम्मा वहाँ सें चल्लै दीवनमो रे ना
  रम्मा गेलै खजांची के पसबो रे ना
  रम्मा कहि देलकै राजा के हुकुममो रे ना
  रम्मा खजांची देलकै तुरंते समनमो रे ना
  रम्मा एैले तबेॅ लैकेॅ दिवनमो रे ना
  रम्मा रानी केॅ देलकै सब समनमो रे ना
  रम्मा तबेॅ करेॅ लागलै रानी दानमो रे ना
  रम्मा दान करतें हुवेॅ चल्लै डगरियो रे ना
  रम्मा चली देलकै राजा के दरबरियो रे ना
  रम्मा दिन भरि में चलै रती भर जमीनमो रे ना
  रम्मा मनमा में करिकेॅ विचरवो रे ना
  रम्मा हमरे खातिर कुल होलै नशवो रे ना
  रम्मा येहो सोचतें चल्लै मनमो रे ना
  
  अंगिका बुझौवल
  बन जरेॅ , बनखंड जरेॅ
  खाड़े जोगी तप करेॅ ।
  दीवाल , भीत
  फूलेॅ नै फरै ढकमोरै गाछ ।
  ढिबरी
  हीलेॅ डोरी , कूदेॅ बाथा ।
  डोरीलोटा
  फूल नै पत्ता , सोझे धड़क्का ।
  पटपटी मोथा जाति का एक पौधा
  मीयाँ जी रोॅ दाढ़ी उजरोॅ
  मकरा नाँचै सूतोॅ बढ़ेॅ ।
  ढेरा सें सुथरी की रस्सी बाँटना
  जोड़ा साँप लटकलोॅ जाय
  सौंसे दुनिया बन्हलोॅ जाय ।
  रस्सी
  छोटकी पाठी पेट में काठी
  पाठीकाठी रग्गड़ खाय
  सौंसे गाँव दिया जराय ।
  दियासलाई
  उथरोॅ पोखर तातोॅ पानी
  ललकी गैया पीयेॅ पानी ।
  दिया
  करिया हाथी हड़हड़ करेॅ
  दौड़ेॅ हाथी चकमक बरेॅ ।
  बादल बिजली
  झकमक मोती औन्होॅ थार
  कोय नै पावै आरपार ।
  आकाश और तारे
  नेङड़ा घोड़ा हवा खाय
  कुदकी केॅ छप्पर चढ़ि जाय ।
  धुआँ
  जल काँपै , तलैया काँपै
  पानी में कटोरा काँपै ।
  जल में चाँद की परछाँही
  
  जेहि नदी कोसी माय सूतो नै थाहे
  जेहि नदी कोसी माय सूतो नै थाहे ,
  से नदिया देल उसर लोटाय ।
  आगू आगू माता उसर लोटबे
  पाछू चरै नबेलाख धेनु गाय ।
  राजा शिवसिंह पोखरि खुनैलन्हि
  ओहि पोखरी कोसिका कयल पयान ।
  आगू आगू रानू सरदार घसना खसाबे
  पाछु कोसी करे सन्मुख धार ।
  
  कहमां बहै मैया कमलेश्वरी
  कहमां बहै मैया कमलेश्वरी ,
  कहमां बहै माता कोसिका ।
  अलापूर बहै माता कमलेश्वरी ,
  तिरहुत बहै माता कोसिका ।
  दया करू माया करू
  कोसिका माय , चंडालिनी
  नगरक लोग करै छै किलोल । ।
  
  कहमा उपजल झालर गुअवा
  कहमा उपजल झालर गुअवा ,
  कहमा डाटरि पान
  इहो पान खैता रानू सरदार
  रंगौता बतीसो मुख दाँत
  सातो बहिन मंे कोसिका दुलारि छलै
  तकरे से रंगाबै रानू दाँत
  देखहोदेखहो आहे पिया
  दाँत केर जोतिया
  देखे देहो अपनी सुरतिया
  अखनी ने देखे देबौ सुरतिया
  घर में छै माय हे बहिन
  जखनी जे देखे देबौ
  दाँत केर जोतिया
  तोहरा से होइतै पिरीत ।
  
  अंगिका फेकड़ा
  बाबू हो भैया हो
  सुग्गा फोकै छौं धान हो
  केॅ मोॅन ?
  बीस मोॅन ।
  बीसू राय के बेटवा
  लाल पगड़िया मॅथवा
  ढोल बाजे डिग्गिर बाजे
  बाजे रे शहनैया
  राजा बेटी धरहर नाँचै
  रतन जमइया ।
  चल गे चिलरोॅ मोर खलिहान
  खोयछा भरी देबौ रामसारी धान
  वही धान के कुटिहें चूड़ा
  नेतोॅ जमैहिएं कोॅरकुटुम
  सब्भै तोरा दिएॅ आशीष
  चिरयुग जिऐ नूनू , लाख बरिस ।
  हा हुस रे पर्वत सुगा
  हमरोॅ खेत नै जैहियैं सुगा
  मामू खेत जैहियैं सुगा
  एक्के सीसोॅ लीहें सुगा
  घोंघा में भात रान्हियें
  सितुआ में माँड़ पसैहियें सुगा
  आपनें खैइहैं दालभात
  बेटाबेटी केॅ खिलैयैं माँड़भात
  आपनें सुतिहें मचोल पर
  बेटाबेटी केॅ सुतैहियैं डमखोल पर ।
  बिल्लो मौसी कहाँ जाय छैं ?
  माछोॅ मारेॅ ।
  केना मारबे ?
  छुपुर छैंया ।
  केना बनैवे ?
  हसुआकचिया ।
  केना धाबे ?
  कठौती पानी ।
  केना खैबे ?
  कुटुरमुटुर ।
  केना सुतबे ?
  नम्मा चौड़ा ।
  केना सतभेॅ ?
  फोंफोंफों ।
  
  अंगिका फेकड़ा
  अट्टापट्टा नुनु केॅ सात बेटा
  राजा , पाता , सीत , वसन्त , कुतवा
  अड़गड़ मारो बड़गड़ जाऊँ , पानी पीये
  पोखरिये जाऊँ
  बबुआ कहै काँखी तर जाऊँ
  ओ ना मा सी धं
  गुरूजी पढ़ंग
  कुइयाँ में काँटोॅ
  गुरूजी नाँटोॅ ।
  नैहरा में कै बार गांगो
  सतसत बेरी
  अॅ ससुरारी मंे कै बार माँगों
  एके बेरी ।
  उर्र बकरिया घाँस खो
  चुक्का लेॅ बथान जो
  चुक्का गेलौ फूटी
  दूध लेलकौ लूटी ।
  रौदा उगोॅ गोसांय रौदा उगोॅ
  तोरी बहुरिया जाड़ें मरेॅ
  हमरी बहुरिया रौदा सेकेॅ ।
  रौदा उग रे बभना
  मुरगी देबौ चखना
  बिलैया देवौ कोर
  काली माँय केॅ दीया बारबै
  सगरे ई ंजोर ।
  रौदा छेकले बौध लागतौ
  गोला बरद के पीज रोटी खैबे ।
  जाड़ा ऐल छै , पाड़ा ऐल छै
  ओढ़ गुदड़ी ।
  बुढ़िया के दमाद ऐल छै
  मार मुँगड़ी ।
  मामू हो मामू , डोॅर लागै छै
  केकरोॅ डोॅर , बेटी केकरोॅ डोॅर ?
  बाघ छै , बघिनियाँ छै
  झुनझुन कटोरवा खेलै छै
  सिकियो नै डोलै छै
  भौजी माथा पर कमलोॅ सेनूर
  भैया माथा पर कमलोॅ के फूल
  उठोॅ हे भौजी पीन्होॅ पटोर
  हम नै पिन्हबोॅ भंगा पटोर
  आनभौं कचिया दागभौं ठोर
  गुआगुआ केॅ पोछभौं लोर ।
  
  कते जल बहै छै मेया कमोॅहे-लेसरी
  कते जल बहै छै मेया कमऽहेलेसरी
  हे कते जल बहै छै कोसी धार
  ठेहुना जल बहैयै मैया कमलेसरी हे
  अगमे जल बहे कोसी धार
  से हे अगम जल
  कहमां नहैले कोसी माय
  कहाँ लट झारले
  कहमां कैले सोलहो सिंगार
  बराछतर से अइले माय कोसिका बाटहि नहैले
  गहबर कैले सोलहो सिंगार
  जीरबा सन के दँतबा गे कोसीमाय
  सिहारी फाड़ल माथ हे
  चानन काटि मैया
  खाट देबौ घोराय गे सोना से
  डँड़बा देबौ छराय गे सोना से
  अगिया लगेबौ रे सेवक तोर डँरकस
  रानू सरदार छिये हमर लोग ।
  
  उतरहि राज से ऐली माँ हे कोसिका हे
  उतरहि राज से ऐली माँ हे कोसिका हे
  पश्चिम केने जाय कोसीमाय असीधार ।
  हरदी रंगल साड़ी गे कोसी माय
  सिनुरा भोगारल
  अंचरा करै छी महामहि
  जुन छेडु जनु छेडु
  छोड़ा रे मलहवा ,
  हमछी बिन पुरूषक नारि । ।
  
  माय तोरा हँटो गे कोसिका
  माय तोरा हँटो गे कोसिका
  बाप तोरा बोधो से मति जाह सौरा असनान ।
  अंगना में आगे कोसिका कुइयाँ खुनाय देबौ
  नित उठि करिहे असनान ।
  हँटलो ने माने कोसी बोधलो ने माने
  वलि भेलै कोसिका सोरा असनान ।
  जाहि घाट आगे कोसिका
  करै गो असनानताहि घाट अहिरा पड़रू नमावै ।
  घाट छोड़ू बाट छोड़ू पूत अहिरा
  तिरिया जानि हम करब असनान
  पालट के नूआ अहीरा घर ही बिसरलौ
  तिरिया जाति हम करब असनान ।
  हमरो चदरियाकोसिका पहिरि करू हे असनान
  अगिया लगेवौ अहिरा तोहरो चदरिया
  बजर खसैबो तोहर चदरिया
  तीतले भीजले जेवै अपन घर दुआर ।
  
  अंगिका फेकड़ा
  एक मटर पैलेॅ छी
  एँड़िया तर नुकैलेॅ छी
  सातो गोतनी पीसै छै
  एक गोतनी रूसली
  केकरा लेॅ ?
  बुढ़वा लेॅ ।
  बुढ़वा गेलोॅ छै बारी
  कौआँ नोचै छै दाढ़ी
  छोड़ , छोड़ रे कौआ
  अब नै जैबौ बारी
  हाथी पर हथमान भैया
  घोड़ा पर रजपूत
  डोली पर बिहौती कनियाँ
  खोपोॅ हुएॅ मजबूत ।
  एक तारा दू तारा
  मदन गोपाल तारा
  मदना के बेटी बड़ी झगड़ाही
  अक्का गोलगोल , पक्का पान
  शिवोॅ के बेटी कन्यादान
  काना रे कनतुल्लातुल्ला
  पीपर गाछी मारे गुल्ला
  साँप बोले कोंकों , कबुत्तर माँगे दाना
  हम्में तोरोॅ नाना ।
  आव आव रे पर्वत सुगा
  अण्डा पारीपारी देॅ जो ।
  तोहरा अण्डा आग लागौ
  नूनू आँखी नीन गे
  आव रे कौआ उचरी केॅ
  नूनू खैतोॅ कुचरी केॅ
  आव रे कौआ ओर सें
  नूूनू खैतोॅ कौर सें ।
  नूनू के माय कुछुए नै खाय
  ऐंगन एत्तेॅ गो रोटी खाय
  पानी पियैलेॅ पोखर जाय
  पोखरी के कछुआ लेलक लुलुआय
  वहाँ के पियासली कुइयाँ जाय
  कुइयाँ के बेंगवा लेल लुलआय
  वहाँ के पियासली गंगा जाय
  गंगा माँता दिएॅ आशीष
  चिर युग जिएॅ नूनू लाख बरीस
  लाख बरिस के खुण्डाखुण्डी
  लाख बरिस के नूनू हमरोॅ ।
  
  लचिका रानी
  बंदना
  रम्मा पहिलें सुमराैं सरसती मैयो हो ना
  रम्मा हमरा पर हुवेॅ सहैयो हो ना
  रम्मा सुमरौं गणपति , गणेश , चरणमो हो ना
  रामा नीचें सुमरौं शेषनाग देवता हो ना
  रम्मा सुमराैं आपनोॅ धरती धरममो हो ना
  रम्मा सुमराैं हम्मे सातो बहिन दुर्गा महरनियो हो ना
  रम्मा पकड़ी सुमराैं गुरू जी के चरनमो हो ना
  रम्मा जौनें देलकै हमरा गियनमो हो ना
  रम्मा सब्भै देवता के करौं परनममो हो ना
  रम्मा सुनोॅ आबेॅ लचिका के कहनियो हो ना
  पहिला खण्ड
  रम्मा सुनोॅ कथा लचिका के धरि केॅ धियानमो रे ना
  रम्मा बरप्पा छेलै एक नगररियो रे ना
  रम्मा वहाँ के राजा बड़ा शक्तिशालियो रे ना
  रम्मा इनकर लड़का छेलै प्रीतम सिंहो घब रे ना
  रम्मा सब्भै राजा में प्रसिद्धवो रे ना
  रम्मा अन्नधन छेलै पुरजोरिवो रे ना
  रम्मा लचिका छेलै प्रीतम के जानमो रे ना
  रम्मा देखै में छेलै खुबसुरतियो रे ना
  रम्मा लागै गुलाब फुलवो रे ना
  रम्मा रूप छेलै अनुपे रे ना
  रम्मा आवेॅ सुनोॅ आगू के बतियो रे ना
  रम्मा नौरंग सिंह के छेलै नौरंग पोखरबो रे ना
  रम्मा राजा के सुनी हुकुममो रे ना
  रम्मा आबी केॅ बोलै कुटनी बुढ़ियो रे ना
  रम्मा हम्में लानी देभौं लचिका रनियाँ रे ना
  रम्मा पान बीड़ा खैलके कुटनी बुढ़िया रे ना
  रम्मा बुढ़िया धरलकै रसतवो रे ना
  रम्मा जाय पहुँचलै वरप्पा नगरियो रे ना
  रम्मा करलकै राजा बड़ी इन्तजामवो रे ना
  रम्मा संगोॅ में सब पलटनमो रे ना
  रम्मा पहुँची गेलै वरप्पा पोखरियो रे ना
  रम्मा बुढ़िया गेलै लचिका के भवनमो रे ना
  रम्मा लचिका सें करै छै बतियो रे ना
  रम्मा हम्में छेकियौ तोरोॅ मौसियो रे ना
  रम्मा बुढ़िया बोलै मीठी बोलियो रे ना
  रम्मा लचिका सुनी देलकै जबबो रे ना
  रम्मा मैया छेलै हमरोॅ अकेलवो रे ना
  रम्मा दोसरोॅ कोनो नहीं बहिनियो रे ना
  रम्मा कैसें लागभैं तों हमरोॅ मौसीयो रे ना
  रम्मा तबेॅ बोलै कुटनी बुढ़ियो रे ना
  रम्मा सुनें बेटी हमरोॅ बतियो रे ना
  रम्मा जहिया होलौ तोरोॅ जनममो रे ना
  रम्मा वही दिनां होलै हमरोॅ गौउनमो रे ना
  रम्मा जहिया सें गेलियै ससुररियो रे ना
  रम्मा नाहीं एैलियै नैहरवो रे ना
  रम्मा होलौ जबेॅ तोरोॅ विहववो रे ना
  रम्मा नै देलकौ तोरो माय नेवतो लियवनमो रे ना
  रम्मा तोड़ी देलकौ हमरा सें नतवो रे ना
  रम्मा जानभैं कैसें तों हमरोॅ हलवो रे ना
  रम्मा कैसें करभैं पहचनमो रे ना
  रम्मा पूछले ऐलां तोहरोॅ नगरियो रे ना
  रम्मा तोरा सें करैलेॅ मुलकतवो रे ना
  रम्मा हम्में तोरोॅ मौसियो रे ना
  रम्मा मानी लेहै हमरोॅ तों सत बचनमो रे ना
  रम्मा तोरोॅ ससुर के नौ रंग पोखरियो रे ना
  रम्मा मनोॅ में लागलोॅ ललसवो रे ना
  रम्मा देखै लेॅ ऐलां सुनी केॅ नममो रे ना
  रम्मा सुनी लचिका भेलै मगनमो रे ना
  रम्मा करेॅ लागलै मौसी के आदर सतकरबो रे ना
  रम्मा कुटनी बुढ़ियाँ के मनोॅ मे भेलै खुशियो रे ना
  रम्मा एक दिन कहै कुटनी बुढ़ियो रे ना
  रम्मा सुनें बेटो लचिका हमरोॅ बतियो रे ना
  रम्मा तोहरोॅ छौ नौ रंग पोखरियो रे ना
  रम्मा हमरा देखाय दे भरी नजरियो रे ना
  रम्मा चली केॅ हमरा संगवो रे ना
  रम्मा तबेॅ पूरा होतै हमरोॅ अरमनमो रे ना
  रम्मा लचिका कहै मौसी सें बतियो रे ना
  रम्मा सुनें हमरोॅ बतियो रे ना
  रम्मा हम्मे पूछि आवै छियौ आपनोॅ सासू सें रे ना
  रम्मा तबेॅ लैके जैवौ पोखरियो रे ना
  रम्मा इ बात बतिया कही के लचिका गेलै सासू के पासबो रे ना
  रम्मा हाथ जोड़ी करै बतियो रे ना
  रम्मा सुनोॅ माय जी हमरोॅ बतियो रे ना
  रम्मा आजु दिना छेकै एतबरबो रे ना
  रम्मा सुरूजोॅ केॅ देवै अरगबो रे ना
  रम्मा हमरा तों देॅ हुकुममो रे ना
  रम्मा हम्में जैबै नाहैलेॅ पोखरियो रे ना
  रम्मा लचिका के सुनी बचनमो रे ना
  रम्मा सासु कहै पूतौहो सें बचनमो रे ना
  रम्मा पोखरिया के पानी बड़ा खरबवो रे ना
  रम्मा कादोॅ कीचड़ सें भरलोॅ पोखरबो रे ना
  रम्मा कैसंे जैभो पोखिरिया असनानमो रे ना
  रम्मा ठंडा लागी पोखरिया के पनियो रे ना
  रम्मा ऐगंना में खोदाई देभौं वारह कुपबो रे ना
  रम्मा रेशम के लानी देबाैं डोरियो रे ना
  रम्मा नहीं देलकै साँसू हुकुममो रे ना
  रम्मा तबेॅ भै गेलै रानी लचिका उदसवो रे ना
  रम्मा चल्लो गेलै ससुर जी के पसबो रे ना
  रम्मा जाय केॅ बोललै हलवो रे ना
  रम्मा ससुरें दै देलकै हुकुमो रे ना
  रम्मा तबेॅ गेलै स्वामी जी के पासवो रे ना
  रम्मा नहीं देलकै स्वामी हुकुममो रे ना
  रम्मा माथा पर चढ़लै शैतनमो रे ना
  रम्मा नहीं मानलकै केकरो कहनमो रे ना
  रम्मा चल्लोेॅ गेलै पोखरिया असननमो रे ना
  रम्मा कुटनी के फेरोॅ में पड़लै रानी लचिको रे ना
  रम्मा फिरी गेलै लचिका के मतिया रे ना
  रम्मा कुटनी बुढ़ियाँ के दागाबजियो रे ना
  रम्मा भेद कुछु नहीं जानलकै रानी लचिको रे ना
  रम्मा लड़का छोड़ी देलकै घरवो रे ना
  रम्मा सुतलोॅ पलंग के उपरबो रे ना
  रम्मा लै लेलकै आपनोॅ कपड़वो रे ना
  रम्मा चल्लोॅ गेलै कुटनी के संगबो रे ना
  रम्मा पोखरिया में करै लेॅ असननमो रे ना
  रम्मा आवे सुनो पोखरियाँ के बचनमो रे ना
  रम्मा वहाँ बैठलोॅ रहै पापी जयसिंह राजवा रे ना
  रम्मा मनोॅ में सौचै बतियो रे ना
  रम्मा आजु दिना मिली जैतै रानी लचिको रे ना
  रम्मा लचिका एैले पोखर किनरवो रे ना
  रम्मा दतवन करेॅ लागलै पोखर किनरवो रे ना
  रम्मा कपड़ा गहनमा खोली धरै घटवा भीतरबो रे ना
  रम्मा लचिका नहावेॅ लागलै घटवो रे ना
  रम्मा कुटनी बुढ़िया देलकै राजा के ईशरवो रे ना
  रम्मा राजा जबेॅ देखलकै ईशरवो रे ना
  रम्मा साथे लैके सिपहिया लशकरवो रे ना
  रम्मा आवी पहुँचलै पोखरियाँ ऊपरवो रे ना
  जतना छेलै सेना लश्करवो रे ना
  रम्मा घेरी लेलकै आवी केॅ पोखरियो रे ना
  रम्मा लचिका जबेॅ देखलकै हलवो रे ना
  रम्मा भागि केॅ छिपलै मंदिरवो रे ना
  रम्मा जबेॅ सुनलकै नौरंग सिंह खबरवो रे ना
  रम्मा लचिका घेरैली पोखरबो रे ना
  रम्मा घेरलकै आवी केॅ दुश्मनमो रे ना
  रम्मा मथवा धुनै कहै बचनमो रे ना
  रम्मा बहुएं नहीं मानलकै कहनमो रे ना
  रम्मा पोखरिया पर गेलै करिकेॅ हठबो रे ना
  रम्मा पड़ी गेले दुश्मन के हथवो रे ना
  रम्मा होय गेलै बड़ी मुश्किलवो रे ना
  रम्मा एतना कही केॅ बचनमो रे ना
  रम्मा देलकै पलटन के हुकुममो रे ना
  रम्मा एैलै दुश्मन पोखरियो रे ना
  रम्मा होय जायकेॅ जल्दी तैयरवो रे ना
  रम्मा सुनी केॅ जयसिंह के बतियो रे ना
  रम्मा पलटन सजलकै आरू हथियो रे ना
  रम्मा चल्लै पोखरिया पर पटलनमो रे ना
  रम्मा साथो में चललै प्रीतम सिंहबो रे ना
  रम्मा पोखरिया पर पहुँचे फौजियो रे ना
  रम्मा दोनों दलोॅ के भेलै भिड़नमो रे ना
  रम्मा चलेॅ लागलै तीर तलबरवो रे ना
  रम्मा हुवै लागलै घमासान लड़ैयो रे ना
  रम्मा बहै लागलै लहुवो के धरबो रे ना
  रम्मा घोर लड़ैया होलै चार पहरवो रे ना
  रम्मा जयसिंह पोखरियो रे ना
  रम्मा पलटन के देखी हलवो रे ना
  रम्मा प्रीतम सिंह लड़े आबी केॅ अगुओ रे ना
  रम्मा करलकै धमासान लड़ैयो रे ना
  रम्मा लड़तेंलड़तें तेजलकै परनममो रे ना
  रम्मा रहि गेलै नौरंग सिंहवा अकेल्ले रे ना
  रम्मा सुनिकेॅ हाल होले बेहलबो रे ना
  रम्मा फेनू धीरज धरलकै मनमो रे ना
  रम्मा घोड़ा वृजवाहन पर सबरबो रे ना
  रम्मा लड़ैलेॅ चललै होयकेॅ तैयरवो रे ना
  रम्मा पहुँची गेलै पोखरिया उपरवो रे ना
  रम्मा आबी केॅ लड़ेॅ लागलै नौरंग सिंहबो रे ना
  रम्मा करिकेॅ लड़ाय धमसनमो रे ना
  रम्मा दस बीस के काटै गरदनमो रे ना
  रम्मा एतनै में एैललै एक वीरवो रे ना
  रम्मा पीछू सें मारि देलकै तेगवो रे ना
  रम्मा नौरंग सिंह के कटी गेलै गरदनमो रे ना
  रम्मा धरती पर गिरी तेजलकै परनमो रे ना
  रम्मा होलै नाश नौरंग सिंह के दलवो रे ना
  रम्मा दुश्मन केॅ होलै खुशी हलवो रे ना
  रम्मा चारो ओर मचलै जै जै करबो रे ना
  रम्मा दुश्मन दल के भीतरवो रे ना
  
  लचिका रानी
  दूसरा खण्ड
  रम्मा सुनोॅ आगू के वचनमो रे ना
  रम्मा सुनोॅ सब भाई , बहिन धरि धियनमो रे ना
  रम्मा लचिका के आगू रोॅ बचनमो रे ना
  रम्मा जाय पहुँचलै पापी राजवो रे ना
  रम्मा शिव मंदिरवा के नगीचवो रे ना
  रम्मा घुसियैलो छेलै जहाँ रानी लचिको रे ना
  रम्मा कानै छेलै कपरवा धुनिधुनि रे ना
  रम्मा वहाँ जायके बोले पापी राजवो रे ना
  रम्मा चल्लोॅ आवोॅ मंदिर से बहरवो रे ना
  रम्मा आपनोॅ तों चाहोॅ कुशलवो रे ना
  रम्मा अगर नै ऐभौ बहरवो रे ना
  रम्मा काटी देवौ तोरोॅ सिरवो रे ना
  रम्मा सुनीकेॅ राजा के बचनमो रे ना
  रम्मा बौले सुनीकेॅ लचिका रनियो रे ना
  रम्मा सुनोॅ हमरो अरजबो रे ना
  रम्मा केना हम्में निकलबै बहरवो रे ना
  रम्मा भीजलोॅ हमरोॅ कपड़वो रे ना
  रम्मा झलकतै हमरोॅ सभे अंगवो रे ना
  रम्मा निकलै में लागै हमरा शरममो रे ना
  रम्मा घटवा पर हमरोॅ कपड़वो रे ना
  रम्मा लानी केॅ देभौ हमरोॅ अगुओ रे ना
  रम्मा तबेॅ पीन्ही केॅ निकलबै बहरवो रे ना
  रम्मा सुनि केॅ लचिका के बतियो रे ना
  रम्मा लानी केॅ देलकै राजा नुग्गासाया बुलाऊजवो रे ना
  रम्मा सब चीज पीन्हीं निकललै बहरबो रे ना
  रम्मा चल्लोॅ गेलै राजा के समनमो मेें रे ना
  रम्मा राजा भेलै खुशिया मगनमो रे ना
  रम्मा राखलेॅ छेलै उड़न खटोलवो रे ना
  रम्मा लचिका केॅ बैठलकै उपरवो रे ना
  रम्मा पापी राजा भेलै आनन्दवो रे ना
  रम्मा लैकेॅ चली देलकै सथवो रे ना
  रम्मा जतना छेलै लश्करियो रे ना
  रम्मा सब गेलै राजा के नगरियो रे ना
  रम्मा बरपपा के सुनो अब जिकरियो रे ना
  रम्मा भारी हल्ला होलै गढ़ के भीतरवो रे ना
  रम्मा रूदन पीटन पड़ी गेलै महलियो रे ना
  रम्मा प्रीतम सिंह के रोवै महतरियो रे ना
  रम्मा छाती पीटीपीटी कहै बचनियो रे ना
  रम्मा नाश होलै कुलखनदनमो रे ना
  रम्मा पूतोहो के करनमो रे ना
  रम्मा केतना घर भेलै मोसमतवो रे ना
  रम्मा सबके धोएैलै सिर सिन्दुरवो रे ना ।
  रम्मा छोड़ी केॅ गेलै आपनोॅ ललनमो रे ना
  रम्मा गेलै हठ करि पोखिरियो रे ना
  रम्मा धनजन करलकै संहरवो रे ना
  रम्मा करनि के पैलकै फलवो रे ना
  रम्मा महीना दिनो के रहै ललनमो रे ना
  रम्मा आवेॅ सुनोॅ वहाँ के हलवो रे ना
  रम्मा लचिका केॅ लै गेलै लक्ष्मीपुर के रजवो रे ना
  रम्मा खटोलबा के उपरवो रे ना
  रम्मा जबेॅ पहुँचलै गाँव के नजदीकवो रे ना
  रम्मा दस कोस रहलै फसिलवो रे ना
  रम्मा पड़ी गेलै वहाँ कममो रे ना
  रम्मा लागलोॅ रहै वहाँ पचरंग बजरवो रे ना
  रम्मा लचिका केॅ लैकेॅ वहाँ रजवो रे ना
  रम्मा पहुँचलै जायकेॅ ठिकनमो रे ना
  रम्मा उतारलकै वहाँ उड़नखटोलवो रे ना
  रम्मा जुटी गेलै पलटनियो रे ना
  रम्मा करै लागलै सब लोग दतबनमो रे ना
  रम्मा बोलै लचिका तबेॅ बचनियो रे ना
  रम्मा सुनि लेॅ राजा हमरोॅ बचनमो रे ना
  रम्मा यहाँ तनवाय देहोॅ तम्बुकवो रे ना
  रम्मा आपनोॅ मकानमा तांय रे ना
  रम्मा हम्मे चलबै तम्बुकबा भीतरबो रे ना
  रम्मा यहाँ सें करलेॅ जैबै दनमो रे ना
  रम्मा देहोॅ तहूँ मंगाई केॅ समनमो रे ना
  रम्मा करवे हम्मे तबेॅ दतनमो रे ना
  रम्मा तोहरे हाथो सें पियबै हम्में पनियो रे ना
  रम्मा धीरेंधीरें चलबै तोहरोॅ घरबो रे ना
  रम्मा दिन भरी में चलबै पाव भर रसतवो रे ना
  रम्मा नाहीं मानबै बीचोॅ एक्को बतियो रे ना
  रम्मा मारी देभौ तों हमरोॅ जनमो रे ना
  रम्मा यहेॅ छौं हमरोॅ कहनामो रे ना
  रम्मा तबेॅ होतौं तोहरोॅ इच्छा पूरनमो रे ना
  रम्मा सुनी केॅ रानी के बचनमो रे ना
  रम्मा राजा कहै मीठी बोलियो रे ना
  रम्मा तुरंते होय जैतै सब काममो रे ना
  रम्मा राजा कही केॅ एतना बचनमो रे ना
  रम्मा बौलेलकै सब नौकरबो रे ना
  रम्मा राजा देलकै सबकेॅ हुकुममो रे ना
  रम्मा जल्दी सें तनाबै तम्बुकवो रे ना
  रम्मा दस कोस यहाँ सें मकनमो रे ना
  रम्मा घर तक तानी दै तम्बुकवो रे ना
  रम्मा तम्बुकवा तानै सब नौकरवो रे ना
  रम्मा राजा कहैलेॅ गेलै खबरवो रे ना
  रम्मा सगरो तनाय गेलै तम्बुकवो रे ना
  रम्मा दस कोस रसतवा लागै दस बरसवा दिनमो रे ना
  रम्मा राजा तबेॅ बोलाबै दीवनमो रे ना
  रम्मा जल्दी सें जैभौ तों नगरियो रे ना
  रम्मा खंजाची केॅ देहोॅ खबरियो रे ना
  रम्मा सुनी केॅ राजा के बचनमो रे ना
  रम्मा वहाँ सें चल्लै दीवनमो रे ना
  रम्मा गेलै खजांची के पसबो रे ना
  रम्मा कहि देलकै राजा के हुकुममो रे ना
  रम्मा खजांची देलकै तुरंते समनमो रे ना
  रम्मा एैले तबेॅ लैकेॅ दिवनमो रे ना
  रम्मा रानी केॅ देलकै सब समनमो रे ना
  रम्मा तबेॅ करेॅ लागलै रानी दानमो रे ना
  रम्मा दान करतें हुवेॅ चल्लै डगरियो रे ना
  रम्मा चली देलकै राजा के दरबरियो रे ना
  रम्मा दिन भरि में चलै रती भर जमीनमो रे ना
  रम्मा मनमा में करिकेॅ विचरवो रे ना
  रम्मा हमरे खातिर कुल होलै नशवो रे ना
  रम्मा येहो सोचतें चल्लै मनमो रे ना
  
  गोना करैले रानू कोबरा बसैले
  गोना करैले रानू कोबरा बसैले
  ओ कोबरा में सूतलि निचित ।
  माय तोरा हंटौ बाप तोरा घोपौ
  जनु जाह कोसी असनान । ।
  काँख लेल धोतिया रानू हाथ लेल लोटवा
  चलि भेला कोसी असनान । ।
  एक कोस गेला रानू दुई कोस गेला
  तीजे कोस कोसी केर धार
  एक डूब देलैन रानू दुई डूव देलैन
  तीजे डूव धसना खसाय । ।
  अस्सी मन कोदरिया कोसी माय
  चैरासी मन डाँट ।
  जोड़ा एक पाठी कोसी माय
  तोहरा चढ़ैबौ हे ,
  बकसि देहु रानू केर परान । ।
  
  किनका बाड़ी रोपबै कोसी माय
  किनका बाड़ी रोपबै कोसी माय
  ऐली फूल हे चमेलिया
  किनका हे बाड़ी कोसी माय
  अढ़हुल हे फूल
  बाबा बाड़ी रोपबै कोसी माय
  ऐली फूल हे चमेलिया
  भइया हे बाड़ी रोपबै कोसी माय
  अढ़हुल फूल हे
  कौने डाला तोरब कोसी माय हे
  ऐली फूल हे चमेलिया
  हे मैया कौने हे डाला
  तोरब अढ़हुल फूल हे
  सोने डाला तोरब कोसी माय
  ऐली फूल हे चमेलिया
  रुपा हे डाला तोरबै कोसी माय
  अढ़हुल फूल हे
  कौन सूत गूथब हे कोसी माय
  ऐली फूल हे चमेलिया
  हे मैया कौन हे सूत गूथबै
  अढ़हुल फूल हे
  लाले सूता गूथब हे कोसी माय
  ऐली फूल हे चमेलिया
  हे मैया पीले हे सूत , कोसी माय गूथबै
  अढ़हुल फूल हे ।
  
  अंगिका फेकड़ा
  लुक्खी बनरिया दालभात खो
  सैंया बोलैलकौ पटना जो ।
  सुनरी जैती धरमपुर हाट
  माय लेॅ साड़ी , बहिनी लेॅ चोली
  पीसी लेॅ रतनारी साड़ी
  वियोग मरेॅ नूनू के चाची
  रहोॅरहोॅ चाची , धीरज बान्होॅ छाती
  तोहरा देभौं चाची गुड़ोॅ के चक्की ।
  हा हुस रे सुगना ।
  तोहरा मचान पर के छौ ?
  भैया छै , भौजी छै ।
  की करै छौ ?
  कोठी पारी बैठली छै ।
  भैया मारै भौजी केॅ
  भौजी रूसल जाय छै
  घुरोॅ हे भौजी घुरोॅघुरोॅॅ
  पहिनोॅ लुंगा नया पटोर
  तोरोॅ भैया बड़ा कठोर ।
  चान मामू , चान मामू कचिया दे
  कचिया कुटबाय लेॅ ।
  सेहो कचिया कथी लेॅ ?
  घसवा गढ़ावै लेॅ ।
  सेहो घसवा कथी लेॅ ?
  बैलवा खिलावै लेॅ ।
  सेहो गोबर कथी लेॅ ?
  ऐंगना निपावै लेॅ ।
  सेहो ऐंगनां कथी लेॅ ?
  गेहूँमा सुखावै लेॅ ।
  सेहो गेहुमा कथी लेॅ ?
  पुड़िया छकावै लेॅ ।
  सेहो पुड़िया कथी लेॅ ?
  नूनू केॅ जिम्हावै लेॅ ।
  बाबू हो भैया हो
  सुगां फोकै छौं धान हो
  केॅ मोॅन ?
  बीस मोॅन ।
  बीसू राय के बेटवा
  लाला पगड़िया मथवा
  भैया ऐलै घोड़ी पर
  भौजी ऐलै खड़खड़िया पर
  टुनटुनमा ऐलै छितनी पर
  भैया केॅ देलियै लोटबे पानी
  भौजी केॅ देलियै कटोरबे पानी
  टुनटुनमा केॅ देलियै चुकुड़बे पानी
  भैया सुतलै सीरा घोॅर
  भौजी सुतलै भनसा घोॅर
  टुनटुनमा सुतलै चुलही पिछुआड़ ।
  
  सगरै समैया सुरी माँ सुति बैसि गमावलि
  सगरै समैया सुरी माँ सुति बैसि गमावलि
  भादय मास सुरी माँ साजलि बरात है , भादव मास ।
  जब हम हे कोसी माँ साजलों बरियात ,
  तोरा लय कोसी तैयार छलै पाटी अरू लरूआ मिठाई
  हे तोरा लय । ।
  धुरे धुरे कोसि माँ सन्देश देबै चढ़ाय
  हे तोरा लय । ।
  जब हम पहुंचल नदिया किनरबा
  होबे लागल तोरे बोलहाई हे ।
  सन सन केसिया हे कोसीमाय तोहर अँखिया डरावन
  पार करू पार करू तोंही बूढ़ी हे माँ ।
  हेरै हेतै घर में सासु
  कतहुँ ने देखै छियै घर में सलहेस के उपाय
  अहि पार देवो कोसी माँ दूध देवौ ढार ।
  खन नैया खेबै खन नैया भसियावै
  केना हेतै सुरि माँ के विवाह ।
  अहि पार देवी मलहा कान दूनू सोनमा ,
  पार भेले गला गिरिमल हार
  तोहर सोनमां कोसी माँ तोहरे भावे
  हुकुमे देवै सुरी माँ के पार उतारि । ।
  
  अंगिका फेकड़ा
  घुघुआ घू , मलेल फूल
  घुघुआ मना , उपजल धना
  सब धान खाय गेल सुग्गा मैना
  मन्ना रे मन्ना लब्बोॅ घर उठेॅ
  पुरानोॅ घर बैठेॅ ।
  अटकनमटकन , दहिया चटकन
  खैरा गोटी रस रस डोले
  माघ मास करेला फूले
  नाम बताव के तोहें गोरी
  जमुआ गोरी
  तोहोरोॅ सोहाग गोरी
  लाग लगावेॅ , खीर पकावेॅ
  मिट्ठोॅ खीर कौनें खाय
  दीदी खाय , भैयाँ खाय
  कान पकड़लेॅ बिनू जाय ।
  झाँयझूँ खपड़ी धीपेॅ
  लाबा फूटेॅ , महुआ टुभुक ।
  कन्ना गुजगुज , महुआ डार
  कहिया जैभेॅ गंगा पार
  गंगा पार में खेती के आढ़
  तेलियाँ मारथौं चढ़ले लात
  हमरोॅ हाथ लाल , हमरोॅ हाथ लाल ।
  कन्ना गुजगुज , महुआ डार
  केके जैभेॅ गंगा पार
  गंगा पार में बाघ छै , बघनिया छै
  सिकरी डोलाबै छै
  गंगा पार में उपजल धान
  धीया पूता के काटबै कान ।
  अड़गड़ मारूँ , बड़ घर मारूँ
  बासी भात खेलिखलि खाँव ।
  नूनू खाय दूध भत्ता , बिलैयाँ चाटेॅ पत्ता
  चाटलेॅचाटलेॅ गेल पिछुआड़
  झाँझीं कुत्ती लेल लिलुआय
  वहाँ से आयल गंगा माय
  गंगा मैया दिएॅ आशीष
  जीयेॅ नूनू बाबू लाख बरीस
  नया घोॅर उठो पुरानोॅ घोॅर खसो ।
  हरदी के दग दग
  माँटी के बेसनोॅ
  हम नै जैबोॅ
  मामू के ऐंगनोॅ
  मामू के बेटी
  बड़ झगड़ाही
  माँगेॅ थारी
  दिएॅ कढ़ाही ।
  
  गरि परवत से चलल माता कोसिका
  गिरि परवत से चलल माता कोसिका , चलि भेलै गंगा स्नान
  घड़ी एक पहुँचवै माता कोसी गंगा घाट ।
  निशि भाग राति माता कोसिका करै छियै किलोल ,
  से लावू नैया दियौ गंगाजी के घाट पर ।
  से माता निशि भाग राति में
  किए करै छै किलोल
  की छियै दैतनीकी छियै भूतनी ।
  नै छी हम दैतनी , नै हम भूतनी ,
  जाति के हम छी बाम्हन ,
  बाप राखलक कोसिका नाम ।
  कल जोड़ि माता करै छी परनाम
  टुटले नैया टुटले पतवार ।
  कोना करब गंगा के पार ।
  सोना से मढ़ाय देवौ दूनू मांगि ,
  रूपा से मढ़ेबो करूआरि
  सात दिन सात राति माता कोसिका
  झलहेर खेलवैये ।
  सात दिन सात राति माता कोसिका
  खेललो झलहेर ,
  से मांग रे मलहा इनाम ।
  जो लागि कोसिका ने करवे सत परिनाम ,
  तो लागि नै मांगवो इनाम ।
  एक सत के लिये दोसर सत केलियै
  तेसर सत केलियै परिनाम
  घर में माता छै अंधी
  बुढ़िया नाच हमरा पद बांझ दे छोड़ाय
  माता के हेतो आँखि दई लोचना
  तोराके बांझ पर देव छोड़ाय
  कल जोड़ि मिनती करै छी माता कोसिका ,
  रन बेरि कोसिका होहु ने सहाय ।
  
  कथी लेेेॅ लगेलियै हे कोसी माय
  कथी लेॅ लगेलियै हरिहर बीट बाँस हे
  कथी लेॅ बढ़ेलियै हे कोसी माय
  लामीलामी केसिया हे
  कथी लेॅ कयलियै पातरे बलमुआ हे
  कथी लेॅ पोसलियै जेठ भाय हे
  खाय लेॅ लगैलिये हे कोसी माय
  आमजामुन गछिया हे
  गिरहि लेॅ लगैलियै हरिहर बीट बाँस हे
  जूड़ा लेॅ बढ़ैलियै हे कोसी माय
  लामीलामी केसिया हे
  भोगे लेॅ जे कयलियै पातरे बलमुआ हे
  लोकना जाय ले पोसलिये जेठ भय हे
  खाइयो नै भेले हे कोसी माय आमजमुनमा हे
  बान्हियों नै भेले गिरहि धर हे
  तोहरे जे ऐनें हे कोसी माय
  नामी केस टूटी भाँसले हे
  तोहरे जे ऐनें पिया गेल परदेश हे
  बड़ी देर लगलो रे मलहा ,
  भेलो देरे से कुबेर
  रोयतें होइतै गोदी रे बलकबा
  झट से पार देहि रे उतारी
  
  बीच जमुनमा हे कोसी माय
  बीच जमुनमा हे कोसी माय
  कदम के गाछ हे
  ओहि चाढ़ि कोसी पारे हाक हे
  कहाँ गेलै किए भेलो झिमला मल्लाह रे
  जल्दी से उतारें पार रे
  टूटलियो नइया हे कोसी माय
  टूटल करूवारि हे
  कौन विधि उतारब पार हे
  जोड़ि लेबेइ नइया रे झिमला
  जोड़ब करूवारि रे ,
  हिंगुर ढोरब दुनू मांगि रे
  खनेखने खेबै रे मलहा ,
  खने भसियाबे रे
  खने मांगे घटवारि रे
  एहि पार देबौ रे झिमला
  पाकल बीड़ा पान रे
  ओहि पार गला गिरमल हार रे ।
  
  अंगिका फेकड़ा
  घुघुआ घू , मलेल फूल
  घुघुआ मना , उपजल धना
  सब धान खाय गेल सुग्गा मैना
  मन्ना रे मन्ना लब्बोॅ घर उठेॅ
  पुरानोॅ घर बैठेॅ ।
  अटकनमटकन , दहिया चटकन
  खैरा गोटी रस रस डोले
  माघ मास करेला फूले
  नाम बताव के तोहें गोरी
  जमुआ गोरी
  तोहोरोॅ सोहाग गोरी
  लाग लगावेॅ , खीर पकावेॅ
  मिट्ठोॅ खीर कौनें खाय
  दीदी खाय , भैयाँ खाय
  कान पकड़लेॅ बिनू जाय ।
  झाँयझूँ खपड़ी धीपेॅ
  लाबा फूटेॅ , महुआ टुभुक ।
  कन्ना गुजगुज , महुआ डार
  कहिया जैभेॅ गंगा पार
  गंगा पार में खेती के आढ़
  तेलियाँ मारथौं चढ़ले लात
  हमरोॅ हाथ लाल , हमरोॅ हाथ लाल ।
  कन्ना गुजगुज , महुआ डार
  केके जैभेॅ गंगा पार
  गंगा पार में बाघ छै , बघनिया छै
  सिकरी डोलाबै छै
  गंगा पार में उपजल धान
  धीया पूता के काटबै कान ।
  अड़गड़ मारूँ , बड़ घर मारूँ
  बासी भात खेलिखलि खाँव ।
  नूनू खाय दूध भत्ता , बिलैयाँ चाटेॅ पत्ता
  चाटलेॅचाटलेॅ गेल पिछुआड़
  झाँझीं कुत्ती लेल लिलुआय
  वहाँ से आयल गंगा माय
  गंगा मैया दिएॅ आशीष
  जीयेॅ नूनू बाबू लाख बरीस
  नया घोॅर उठो पुरानोॅ घोॅर खसो ।
  हरदी के दग दग
  माँटी के बेसनोॅ
  हम नै जैबोॅ
  मामू के ऐंगनोॅ
  मामू के बेटी
  बड़ झगड़ाही
  माँगेॅ थारी
  दिएॅ कढ़ाही ।
  
  भैंसा सनक मनुसवा गे बहिनो
  भैंसा सनक मनुसवा गे बहिनो
  बजर सन गात हे ।
  मोंछ रानू बँहिगा , सनसन आवे हे ।
  जब तूँ आहे कोसिका हमो डुबइबे
  आनब हम अस्सी मन कोदारि ।
  अस्सी मन कोदरिया रे रानो ,
  बेरासी मन बेंट
  आगूआगू धसना धाय । ।
  
  नदी बहै, नाला बहै
  नदी बहै , नाला बहै ,
  बहै सरयू नदिया
  वही देखी मलाहा
  थरथर काँपै हे ,
  वही देेखी
  दूध लेनें खड़ा छै
  गुअरा केरोॅ पुतवा हे
  केना होवै सरोवरनदी पार
  टुटलियो जे नैया छै कोसी माय
  टुटलियो जे पतवार ,
  कैसें होवै सरोवरनदी पार
  चंदन छेवीछेवी मलाहा नैया बनैहौ
  महुआ छेवीये पतवार
  वही चढ़ी होवै सरोवरनदी पार ।
  खेवैतें हे खेवैतें मलाहा
  लै गेलै अकोलो नदी पार
  यहो हम्में जानतौं रे मलाहा
  मांगवै तहूँ घाट
  गंगा केरोॅ कौरिया लेतिहौ गठरी लगाय
  ये मत हो जानिहैं मलाहा
  कोसी छै असवार
  कोसी के संग मलाहा बड़ेला छुट भाय
  बँहियाँ रे घूमै मलाहा बही चली जाय
  अँचरा छूहीयै मलाहा
  जरी केॅ होइहैं भसम
  मोर अँचरा छुवैतें . . . . . . ।
  
  सगरे समैया कोसीमाय उठि बैठि गमैलौ
  सगरे समैया कोसीमाय उठि बैठि गमैलौ
  भदो मास कोसीमाय सजलौ बारात ।
  केओ तोरा आहे कोसीमाय
  मौरिया उड़ाहत
  केओ तोरा जायत बरियात ।
  मलिया तोरा आहे कोसीमाय
  मौरिया उड़ाहत ,
  नगरक लोग साजत बरियात । ।
  केओ तोरा आहे कोसीमाय
  डलवा उड़ाहत
  केओ तोरा जायत बरियात ।
  डोमरा तोरा आहे कोसीमाय
  डलवा उड़ाहत
  नगर के लोग जायत बरियात । ।
  केओ तोरा आहे कोसीमाय
  सड़िया उड़ाहत
  केओ तोरा जायत बरियात । ।
  कपड़िया तोरा आहे कोसीमाय
  सड़िया उड़ाहत
  तिरहुत लोग जायत बरियात । ।
  केओ तोरा आहे कोसीमाय
  चूड़िया उड़ाहत ,
  केओ तोरा जायत बरियात ।
  कपड़िया तोरा आहे कोसीमाय
  कपड़ा उड़ाहत
  तिरहुत लोग जायत बरियात । ।
  केओ तोरा आहे कोसीमाय
  हँसुली उड़ाहम ,
  केओ तोरा जायत बरियात ।
  सोनरा तोरा आहे कोसीमाय
  हँसुली उड़ाहत
  तिरहुत लोग साजत बरियात । ।
  केओ तोरा आहे कोसीमाय
  पनिया उड़ाहत
  केओ तोरा साजत बरियात
  सोनरा तोरा आहे कोसीमाय
  पनिया उड़ाहत
  तिरहुत लोग साजत बरियात । ।
  केओ तोरा आहे कोसीमाय
  सिनुरा उड़ाहत
  केओ तोरा साजत बरियात ।
  बहेलिया तोरा आहे कोसीमाय
  सिनुरा उड़ाहत
  तिरहुत लोग साजत बरियात । ।
  केओ तोरा आहे कोसीमाय
  तेलबा उड़ाहत
  केओ तोरा साजत बरियात ।
  तेलिया तोरा आहे कोसीमाय
  तेलबा उड़ाहत
  तिरहुत लोग साजत बरियात ।
  केओ तोरा आहे कोसीमाय
  टिकुली उड़ाहत
  केओ तोरा साजत बरियात । ।
  बहेलिया तोरा आहे कोसीमाय
  टिकुली उड़ाहत
  तिरहुत लोग साजत बरियात ।
  
  अंगिका बुझौवल
  तर खमेरी ऊपर झण्डा
  जेकरोॅ पात सहस्सर खण्डा ।
  ओल
  हिन्हौ टट्टी , हुन्हौ टट्टी , बीच में मकइया
  फरै में लदबद , खाय में मिठैइया ।
  पानी के सिंघाड़ा
  चलोॅ पाँचो भाय पाण्डव चरका पथलोॅ के पार करी दीहोॅ ।
  अंगुरीदाँत
  एक मुट्ठी नारोॅ
  सौंसे घरोॅ छारोॅ ।
  सिन्दूर
  हिन्हौ टट्टी , हुन्हौ टट्टी , बीच में सड़कवा
  फरेॅ लागलै काली माय , छोड़ी देलकै बन्दूकवा ।
  सलाम
  चार कबूतर चार रंग
  भाड़ी में ढूकेॅ एके रंग ।
  पान
  हेती टा चुकड़ी में तीन बचवा
  किरीन के धाव लागल उड़ बचवा ।
  अंडी
  इती टा भालमियाँ
  हेत्तेॅ ठो पुछड़ी
  सूई
  आँखीतर गुजुरगुजुर
  गुजुर तर फें फें
  फें फें तर फदर फदर
  सुनेॅ तेॅ कें कें
  आँख , नाक , मुख , कान
  एक महल में दू दरवाजा
  ऐलै लटकन मारोॅ पटकन
  नाक
  बाप रे बाप
  ऊपर से गिरलै बड़का चाप
  घोॅर भागलै दुआर दै केॅ
  हम्में कोन दै केॅ भागवै रे बाप
  जालमछली
  तोॅर टाटी ऊपर टाटी
  बीच में नाचेॅ गोली पाठी
  जीभ
  चार कबूतर चार रंग
  भाँड़ी में ढूकेॅ तेॅ एक्के रंग
  पान , सुपारी , चूना , कत्था
  सूतसूत पर आग बरेॅ
  लेकिन सूत एक नै जरेॅ
  बिजली का तार
  घोटोॅ घोटोॅ डिबिया
  लाल लाल बिबिया
  मसूर
  लाल हाथी उजरोॅ सूँढ़
  बूटकी अँकुरी
  तोॅर गदगद ऊपर फेन
  तेकरोॅ बेटा रतन सेन
  भात
  
  अंगिका बुझौवल
  माटी रोॅ घोड़ा माटी रोॅ लगाम
  ओकरा पर चढ़ेॅ खुदबुदिया जुआन
  भात
  करिया जीन लाल घोड़ा
  चढ़ेॅ उतरेॅ सिपाही गोरा ।
  तबा , आग , रोटी
  भरलोॅ पोखरी में चान गरगराय ।
  घी से भरी कड़ाही में पूआ
  भरलोॅ पोखरी में टिटही नाँचै ।
  बालू से भरी खपड़ी में भूजा
  टुपटाप करै छैं , कपार कैन्हें फोड़ै छैं
  नेङा ऐसन डेङा तोहें रात कैन्हें चलै छैं ।
  साँप महुआ से ‘’ टुपटाप करते हो , महुआ गिराते हो ,
  और सर क्यों फोड़ते हो । ‘’
  महुआ , तुम ऐसे नंगधड़ंग रात को क्यों चलते हो ?
  फूलफूल मखचन्नोॅ के फूल
  पैन्हें छिमड़ी तबेॅ फूल ।
  दिया की बत्ती और लौ
  एक सङ दू साथी रहै
  एक चललै एक सूती रहलै
  तैयो ओकरोॅ साथ नै छुटलै ।
  चक्की के दोनों पल्ले
  यहाँ , महाँ , कहाँ , छोॅ गोड़ दू बाँहाँ
  पीठी पर जे नाङड़ नाचेॅ से तमासा कहाँ ?
  तराजू ६ डोरियाँ , दो पलरे और डंडी पर पूँछ जैसी मूँठ
  चलै में लचपच , बैठै में चक्का
  हाथ नै गोड़ नै मारै लचक्का ।
  साँप
  पानी में निसदिन रहेॅ
  जेकरा हाड़ नै माँस
  काम करेॅ तरुआर के
  फिनु पानी में बाँस ।
  जोंक
  फूलेॅ नै फरेॅ
  सूप भरी झरेॅ ।
  बोहाड़न
  एक गाँव में ऐसनोॅ देखलौं बन्नर दूहेॅ गाय
  छाली काटी बीगी दियेॅ , दूध लियेॅ लटकाय ।
  पासी , ताड़खजूर का पेड़ , ताड़ी
  एक टा फूल छियत्तर बतिया ।
  केले की खानी
  पानी काँपै , कुइयाँ काँपै
  पानी में कटोरा काँपै
  चाँद
  लाल गाय खोॅर खाय
  पानी पीयेॅ मरी जाय ।
  आग
  ऊपर सें गिरलै धामधूम
  धुम्मा रे तोहरोॅ माथा सूंघ ।
  ताड़
  हिन्हौ नद्दी , हुन्हौ नद्दी
  बीच में हवेली
  हवेली करेॅ डगमग
  माँग अधेली ।
  नाव
  
  पठिया बोझिलेॅ नैया बीच धार आवै हे
  पठिया बोझिलेॅ नैया बीच धार आवै हे
  वही देखी कोसिका खलखल हाँसै हे
  हँसै बड़ेला भाई मुँहखड़ा हे पनमा
  हम नै जानलियै कोसी माय
  तोरोॅ नैया हे आवै
  लड्डुवा बोझैली नैया बीच धार आवै हे
  वही देखी कोसी मैया खलखल हाँसै हे
  हँसै बड़ेला भैया मुँह खड़ा हे पनमा
  हम नै जानलियौ कोसी माय
  तोरोॅ नैया हे आवै ।
  
  पाट कर दोलिया चढ़ल माता कोसिका
  पाट कर दोलिया चढ़ल माता कोसिका
  गौ बलि भेलै ।
  मैया मत्र्य संसार , चलि भेलै ।
  आहो कहां गेल किअ भेल ,
  तहुँ बीर रानू चलू ओ चलू ।
  रानू मत्त्र्य संसार चलू ओ चलू । ।
  हमें तोरा पूछियौ माय कोसिका
  वचन साधु भाव , गौ मैया ।
  किनका दुअरिया कोसी माय हेवै मेजमान
  गौ किनका दुअरिया ।
  मत्तर्य संसार में बसैये पगुआ मलाह ,
  हौ हुनके दुअरिया ।
  रानू बीर हेवै मेजमान
  हो हुनका दुअरिया । ।
  घड़ी एक चलबै गो कोसिका माय ,
  पहरपन्थ गौ बितलै ।
  मैया गौ जूमि गेलै कोसी माय
  मत्र्य संसारा गौर जुमि गेलै
  कहाँ गेल किअ भेल पगुआ रे मलहा
  दुआरे ऊपर एलौ अनूप मेजमान
  छलना वचन सुनै पगुआ रे मलहा
  एकै हाथ ले लै पगुआ सिंहासन पाट
  दोसर गंगाजल नीर ।
  पैर धोऊ पाट बैठू तहूँ माय गौ कोसिका
  गौ कहि देहु ने कोसिका माय
  पंथ के कुशल ।
  हमरो कुशल मलहा दस छै कुशल में
  कुशल में दुनियां संसार ।
  कहु कहु कुशल मलहा अपन कुशल
  रौ कहु रे कहु ।
  हमरो कुशल कोसीमाय दस छै कुशल में
  कुशल में कुछ परिवार ।
  एक ते कुशल कोसीमाय
  कहलो ने जाय छै गे मैया
  बरहा कोसीमाय लयेलौं फुलबारी
  सोहो रे फुलवारी गेलै सुखाय ।
  जब तोरा फूलै तो मलहा सूखल फुलवारी
  तबे हमरा रे मलहा किअ देवे
  रे हमरा के ।
  जब मोरा फूलैतो कोसीमाय सुखल फुलवारी
  गो मैया कोसी गौ कोसी
  गहबर देबौ बनाय ।
  फूल तोड़ी चढ़ेबौ कोसीमाय
  नित गहरबा कोसीमाय
  गौ नित चढ़ेबौ फूल तोड़ि ।
  आइयौ जाइयौ जाइयौ रौ मलहा
  अपन रौ फुलवारी रो ,
  बाबू देखिहौ गे ।
  मलहा अपन फुलवारी देखिहौ गे
  कानैत खिझैत मलहा दौड़ल चलि जाय रौ
  जूमि जे गेलै मलहा अपन फुलवारी ।
  फूल देखिके हँसैये मलहा हँसैये विकरार
  अहो दस पांच फूल तोड़ि लिए आबो ।
  हौ दस पांच ।
  कल जोड़ि के करैये मलहा
  कोसी के प्रणाम ,
  रौ कोसी के प्रणाम ।
  जे तोहें कहले कोसी तुरत भै गेलै ।
  गौ माता सुखल फुलवरिया गेलै फुलाय
  मालव सेवक जन दुहु कर जोड़ि ,
  गौ गरुआक बेरि कोसी माय
  होऊ न सहाय । ।
  
  उत्रहि राज से एलै एक मोगलवा
  उत्रहि राज से एलै एक मोगलवा ,
  बान्हि जे देलकै कमला जी के धार ।
  एहेन बान्ह जे बान्हल बोरी रे मोगलवा
  सिकियो ने झझावे मोगला के बान्ह ।
  हिन्दुओं नै बूझै मोगला , तुर्को नै बुझै
  सब से चकरी ढुआवै ।
  राजा शिवसिंह बैठल छलै मचोलवा ,
  तकरो से चेकरी ढुआवे ।
  ऐसन बान्ह बान्हलक मोगलवा ,
  सीकयो ने झझावै मोगलाक बान्ह ।
  कानि कानि चिठ्ठी लिखत माता कमला
  दहुन गे गंगा बहिनो हाथ ।
  गंगा बहिनो चिठ्ठी पढ़ै माटी भीजि गेलै ,
  हमरो सक नै टूटतै मोगलाक बान्ह
  कानि कानि चिठ्ठी लिखै माता कमला
  दहुन गे कोसिका बहिनो हाथ ।
  कोसिका बहिनो चिठ्ठी पढ़ैत सोचे जे लागलै
  हमरो सक नै टूटतै मोगलाक बान्ह ।
  एहेन बामी माछ बनबैये बहिनो कमला
  फोड़ करै जे मोगलाक बान्ह ।
  फोड़ करैत कोसी हुलि देल कै ,
  केल कै सम्मुख घार ।
  गावल सेवक माता दुहु कलजोड़ी
  जुग जुग जपब तोहर नाम ।
  राजा शिव सिंह चरन नमावे ,
  मैया हे धनि धनि तोहर प्रभाव ।
  तोरा देबौ कमला जोड़ जोड़ पाठी ,
  कोहला के पाहुल चढ़ाय ।
  गावल सेवक माता दुहु कल जोड़ी
  युग युग जपब तोहर नाम ।
  
  अंगिका फेकड़ा
  अटकनमटकन , दहिया चटकन
  बर फूले , करेला फूले
  इरिचमिरिच मिरचाय के झावा
  हाथी दाँत समुद्र के लावा
  लौआ लाठी चन्दन काठी
  मार पड़ोकी पाँजड़ तोड़ ।
  कागजपत्तर
  कलम दवात
  इटा पाटी
  सोने के टाट
  टाट गिरा दे
  पूरे आठ ।
  चिल्लर पटपट , गंगा हो लाल
  हथिया सूढ़ ठुट्ठोॅ पीपर पतझाड़
  कौआ कानोॅ , तेली बेमानोॅ
  मियाँ ढोलकिया , फूस कन्हैया ।
  अलिया गे झलिया गे
  बाप गेलौ पुरैनिया गेे
  लानतौ लाललाल बिछिया गे
  कोठी तर छिपैयेैं गे
  बालू में नुकैयैं गे
  झमकलझमकल जैहियें गे
  सास केॅ गोड़ेॅ लगिहें गे
  ननदी केॅ ठुनकैहियैं गे ।
  सुइया हेराय गेल
  खोजी दे नै तेॅ मैया मारबे करतौ ना ।
  अट्टा ऐन्होॅ , पट्टा ऐन्होॅ
  धोबिया के पाट ऐन्होॅ
  कुम्हरा के चाक ऐन्होॅ
  बीचोॅ गामोॅ में मुकद्धम मुखिया
  बनी जइहोॅ तोंय राजा बेटा
  गोड़ोॅ लागोॅ , ठाकुर जी केॅ , धरती धरमोॅ केॅ
  साठी माय केॅ ।
  बाप कहाँ गेल छौ ?
  ढाका बंगाला ।
  कीकी लानतो ?
  पूड़ीमिठैइया ।
  हमर्हौ देबे ?
  नै रे भैया ।
  चिकना भरभर , चिकना भरभर ।
  ताय पुड़ी ताय
  के के पकाय
  नूनू पकाय
  नुनूहैं खाय ।
  गाय गेलौ रनेॅ बनेॅ
  भैंस गेलौ बीजू वनेॅ
  कानी भैंसियाँ धान खाय छै
  राजा बेटा हाँक दै छै
  घूबे तेॅ घूर गे
  धान फूसूर ।
  करिया झुम्मर खेलै छी
  लीख पटापट मारै छी ।
  बीजू रे बन्धवा
  कै चन्दवा ?
  एक चन्दवा ।
  घोघो रानी कतना पानी
  अतना पानी , अतना पानी ?
  
  अंगिका फेकड़ा
  एक मटर पैलेॅ छी
  एँड़िया तर नुकैलेॅ छी
  सातो गोतनी पीसै छै
  एक गोतनी रूसली
  केकरा लेॅ ?
  बुढ़वा लेॅ ।
  बुढ़वा गेलोॅ छै बारी
  कौआँ नोचै छै दाढ़ी
  छोड़ , छोड़ रे कौआ
  अब नै जैबौ बारी
  हाथी पर हथमान भैया
  घोड़ा पर रजपूत
  डोली पर बिहौती कनियाँ
  खोपोॅ हुएॅ मजबूत ।
  एक तारा दू तारा
  मदन गोपाल तारा
  मदना के बेटी बड़ी झगड़ाही
  अक्का गोलगोल , पक्का पान
  शिवोॅ के बेटी कन्यादान
  काना रे कनतुल्लातुल्ला
  पीपर गाछी मारे गुल्ला
  साँप बोले कोंकों , कबुत्तर माँगे दाना
  हम्में तोरोॅ नाना ।
  आव आव रे पर्वत सुगा
  अण्डा पारीपारी देॅ जो ।
  तोहरा अण्डा आग लागौ
  नूनू आँखी नीन गे
  आव रे कौआ उचरी केॅ
  नूनू खैतोॅ कुचरी केॅ
  आव रे कौआ ओर सें
  नूूनू खैतोॅ कौर सें ।
  नूनू के माय कुछुए नै खाय
  ऐंगन एत्तेॅ गो रोटी खाय
  पानी पियैलेॅ पोखर जाय
  पोखरी के कछुआ लेलक लुलुआय
  वहाँ के पियासली कुइयाँ जाय
  कुइयाँ के बेंगवा लेल लुलआय
  वहाँ के पियासली गंगा जाय
  गंगा माँता दिएॅ आशीष
  चिर युग जिएॅ नूनू लाख बरीस
  लाख बरिस के खुण्डाखुण्डी
  लाख बरिस के नूनू हमरोॅ ।
  
  कौने राज उपजै कोसी माय
  कौने राज उपजै कोसी माय
  लांग ते हे इलेचिया
  हे मेया कौने हे राज उपजै
  सरर के हे गाछ हे कौने हे राज
  तिरहुत राज उपजै छै कोसी माय
  लांग ते हे इलेचिया
  हे मैया मोरंग हे राज कोसी माय
  सरर के हे गाछ हे मोरंग हे राज
  कौने डाला तोरबैय हे कोसी माय
  लांग ते हे इलेचिया
  हे मैया कौने हे डाला तोरबैय
  सरर के हे गाछ
  हे मैया कौने हे डाला
  सोने डाला तोरब हे कोसी माय
  लंग ते हे इलेचिया
  हे मैया रूपा हे डाला तोरब
  सरर के हे गाछ हे रूपा हे डाला
  किए हमें करबैय हे कोसी माय
  सरर के हे गाछ हे किए हे करबैय
  तोरे चढ़इबऽ कोसी माय
  लांग ते हे इलेचिया
  हे मैया हे धूप देबऽ कोसी माय हे
  सरर के हे गाछ हे धूप हे देबऽ ।
  
  सगरे समैया कोसी माय सुती बैठी हे गमोली
  सगरे समैया कोसी माय सुती बैठी हे गमोली
  कोसी माय भादो मास उमड़ल हे नदिया
  धीरे नैया खेबिहें रे मलहा ,
  मधुरे नैया रे खेबहें मलहा
  नाजुक छेलै रे सखि सब सहेलिया
  जैं हमे आहे बहिनो पार देबौ उतारिये
  हमरा के बहिनो किए देबैं दानमा
  जब हम आरे मलहा
  बसबै सासुरेनगरिया
  तबे देबौ आरे मलहा
  छोटकी रे ननदिया दनमा
  छोटकी ननदि बहिनों गे
  कइसे लेबौ गे दनमा
  तोर ननदि गे बहिनो
  लागे मोर बहिकनयाँ
  देबौ रे देबौ रे मलहा
  गला गिरमल हरबा
  आरो देबौ हाथ के रे बलिया
  झट करे रे पार ।
  
  पुरबा जे बहै छै झलामलि हे कोसी
  पुरबा जे बहै छै झलामलि हे कोसी ,
  पछिया बहै छै मधुर ।
  अंगना में कुँइयाँ खनाय दियो कोसिका ,
  बाँटि दियो रेशम के डोर ।
  झटपट अंगिया मंगाय दियो कोसिका माय ,
  भैरव भैया भुखलो न जाय ।
  साठी धान कूटि के भतवा रान्हलियै ,
  मुंगिया दड़रि के कैलो दालि ।
  जीमय ले बैठलै भैरव छोटे भइया ,
  कोसी बहिन बेनिया डोलाय ।
  बेनिया डोलावैत बहिनो चुवलै पसीना ,
  नैन से ढरै मोती लोर ।
  जनु कानु जनु खिझु कोसिका हे बहिनो ,
  तोरो जोकर डोलिया बनाय ।
  घर पछुअरवा में बसै छै कहरवा ,
  कोसी जोकर डोलिया बनाय ।
  झलकैत जेती सुसुरारि ।
  
  अंगिका फेकड़ा
  अटकनमटकन , दहिया चटकन
  बर फूले , करेला फूले
  इरिचमिरिच मिरचाय के झावा
  हाथी दाँत समुद्र के लावा
  लौआ लाठी चन्दन काठी
  मार पड़ोकी पाँजड़ तोड़ ।
  कागजपत्तर
  कलम दवात
  इटा पाटी
  सोने के टाट
  टाट गिरा दे
  पूरे आठ ।
  चिल्लर पटपट , गंगा हो लाल
  हथिया सूढ़ ठुट्ठोॅ पीपर पतझाड़
  कौआ कानोॅ , तेली बेमानोॅ
  मियाँ ढोलकिया , फूस कन्हैया ।
  अलिया गे झलिया गे
  बाप गेलौ पुरैनिया गेे
  लानतौ लाललाल बिछिया गे
  कोठी तर छिपैयेैं गे
  बालू में नुकैयैं गे
  झमकलझमकल जैहियें गे
  सास केॅ गोड़ेॅ लगिहें गे
  ननदी केॅ ठुनकैहियैं गे ।
  सुइया हेराय गेल
  खोजी दे नै तेॅ मैया मारबे करतौ ना ।
  अट्टा ऐन्होॅ , पट्टा ऐन्होॅ
  धोबिया के पाट ऐन्होॅ
  कुम्हरा के चाक ऐन्होॅ
  बीचोॅ गामोॅ में मुकद्धम मुखिया
  बनी जइहोॅ तोंय राजा बेटा
  गोड़ोॅ लागोॅ , ठाकुर जी केॅ , धरती धरमोॅ केॅ
  साठी माय केॅ ।
  बाप कहाँ गेल छौ ?
  ढाका बंगाला ।
  कीकी लानतो ?
  पूड़ीमिठैइया ।
  हमर्हौ देबे ?
  नै रे भैया ।
  चिकना भरभर , चिकना भरभर ।
  ताय पुड़ी ताय
  के के पकाय
  नूनू पकाय
  नुनूहैं खाय ।
  गाय गेलौ रनेॅ बनेॅ
  भैंस गेलौ बीजू वनेॅ
  कानी भैंसियाँ धान खाय छै
  राजा बेटा हाँक दै छै
  घूबे तेॅ घूर गे
  धान फूसूर ।
  करिया झुम्मर खेलै छी
  लीख पटापट मारै छी ।
  बीजू रे बन्धवा
  कै चन्दवा ?
  एक चन्दवा ।
  घोघो रानी कतना पानी
  अतना पानी , अतना पानी ?
  
  माझे माझे दियरा परिये गेल
  माझे माझे दियरा परिये गेल
  लागी गेल कमला फूल ।
  नान्ही नान्ही डलिया बुनाबिहे छौड़ी मलनिया ,
  तोड़ली हे कमला फूल ।
  कोन फूल ओढ़न कोन फूल पहिरन
  कोन फूल हे सिंगार ।
  एली फूल ओढ़न बेली फूल परिहन ,
  चमेली फूल कोसिका के हे सिंगार ।
  
  सगरै समैया कोसिका हँसी खेलि वितेलिये
  सगरै समैया कोसिका हँसी खेलि वितेलिये
  से भादव मासे
  कोसीमैया लागै छै पहाड़ से भादव मासे ।
  एक ते अन्हार राती दोसर बसात घाती
  सूझै नाहीं
  मैया गे रेत के बहाव से सूझे नाहीं
  मलरि मलरि कोसिका करै अनघोल से नदी बीचे
  कोसी मैया मन डरपाय से नदी बीचे ।
  फाटल नबेरिया कासिका गून पतबार से टुटि गेलै
  मैया गे लागहु गोहारि से दया करू ।
  गोड़ लागौ पैया पड़ौ मैया सतवंती से राखि लेहू
  मैया गे हमर सोहाग से राखि लेहू ।
  
  अंगिका फेकड़ा
  ओरे रे नूनू ओर बटना
  माय बाप गेलोॅ छौ चिचोर कटना
  बाप जिमिदरबा घोड़वा पर
  माय जिमिदरनी डोलवा पर
  पैला में चूड़ा मचक मारै छै
  सीका पर दही हिलोड़ मारै छै ।
  नूनू के जुठकुट के खाय ?
  बाबू खाय ।
  बाबू के जुटकूट के खाय ?
  भैया खाय ।
  भैया के जुठकूट के खाय ?
  भौजी खाय ।
  भौजी के जुठकूठ के खाय ?
  कुतवा खाय ।
  कुतवा के जुठकुठ के खाय ?
  कौआ खाय ।
  कौआ के जुठकुठ के खाय ?
  धरती खाय ।
  ओरे रे नूनू ओर बटना
  माय गेल छौं कूटेॅ पीसेॅ
  बाप गाड़ीमान
  दादा गेलोॅ छौं बाँस काटेॅ
  दादी हलुमान
  फूफू तेॅ छेकौ लुबड़ी
  पानी पियै के तुमड़ी
  साँझै घूरी केॅ एथौं नूनू
  भर अैंगना ।
  चॉन मामू आरे याबोॅ वारे याबोॅ
  नदिया किनारे आवोॅ
  चंपा केला , सुरका चूड़ा
  भैंसी के दही
  लेलेॅ आवोॅ , लेलेॅ आवोॅ
  नूनू रोॅ मुँहोॅ में घुटुस ।
  सूतेंसूतें रे नूनू ओर बटना
  माय गेलै कूटेॅ पीसेॅ , बाप खलिहान
  चाचा गेलै छप्पर छारेॅ
  चाची के दुखैली कान ।
  सूतेॅसूतेॅ रे नूनू सुतौनी देबौ
  दालभात तोहरा खबौनी देबौ ।
  
  बीच ही समुन्द्र कोसी माय
  बीच ही समुन्द्र कोसी माय
  बोदिला भासल जाय हे
  सोलह हाथ के सड़िया हे कोसी माय
  बन्हि लेलोॅ हे
  हेलिए गेलोॅ बीचला हे समुन्द्र हे
  हेलिए जे डुबिए हे कोसी माय
  बोदिला उपर कइलें
  से हो बोदिला मांगे छअ बिआह हे
  हमें तोरा पुछिओ रे बोदिला
  जतिया ते ठेकान रे
  तहूँ मांगे हमरों से बिवाह रे
  हमहूँ जे छिकिये गे कोसिका
  ओछि जाति चमार हे
  हमें मांगियो तोरो से विवाह हे
  कथी ले खियोलियो रे बोदिला
  दूध भात कटोरबा रे
  पोसिपालि कइलियो जबान रे
  तहूँ जे कइलें रे बोदिला
  जातियो कुल हरण रे ।
  
  कोसिका-कोसिका पुकारै
  कोसिकाकोसिका पुकारै
  कोसिका मैया लोभीत हे
  अबरो के लहरा समेटोॅ
  कोसिका मैया लोभीत हे
  हम्में कैसे लहर समेटवै ,
  ऐलै मुख्य भादो हे
  सातो बहिन झूमर खेलबै ,
  आँठमें बरेला भैया हे
  गंगागंगा पुकरौं , गंगा मैया लोभीत हे
  अबरो के लहरा समेटोॅ , गंगा मैया लोभीत हे
  हम्में कैसे लहरा समेटवै , ऐलै मुख्य भादो हे
  सातो बहिन झूमर खेलबै आँठवे बरेला मैया हे ।
  
  अंगिका बुझौवल
  एक मुट्ठी राय देल छिरयाय
  गिनतेंगिनतें ओरो नै पाय ।
  तारा
  काठ फरै कठ गुल्लर फरै
  फरै बत्तीसी डार
  चिड़िया चुनमुन लटकै छै
  मानुष फोड़ीफोड़ी खाय ।
  सुपाड़ी
  एक चिड़ियाँ ऐसनी
  खुट्टा पर बैसनी
  पान खाय कुचुरमुचुर
  से चिड़ियाँ कैसनी ।
  जाताँ
  सुइया एन्हों सोझोॅ
  माथा पर बोझोॅ ।
  ताड़गाछ
  सुइया एन्हों सोझोॅ
  डाँड़ा पर बोझोॅ ।
  मकई के पेड़
  तनी टा छौड़ी जनम जहरी
  तेकरा पिन्हला लाल घंघरी ।
  मिरचाय
  जबेॅ हम छेलाँ काँच कुमारी
  तब तक सहलाँ मार
  अब हम पहनला लाल घंघरिया
  अब नै सहबौ मार ।
  हड़िया
  कारी गाय लरबर
  दूध करेॅ छरभर ।
  मेघ
  टिपटिप टिपनी , कपार काहे चुरती
  टाकुर माँगुर रात काहे बूलती ।
  महुआ
  तनी टा भाल मियाँ
  बड़का ठो पुछड़ी ।
  सुईया
  तनी टा मुसरी
  पहाड़ तर घुसरी ।
  सुईया
  सब्भे गेलोॅ हटिया
  धुम्मा रहलोॅ बैठलोॅ ।
  कोठी
  हेबेॅ ऐलोॅ
  हेबेॅ गेलोॅ ।
  नजर
  कारी गाय पिछुआडैं ठाड़ी ।
  टीक
  जब हम छेलाँ बारी भोरी
  तब हम पीन्हला दोबर साड़ी
  जब हम होलाँ जोख जुआन
  कपड़ा फाड़ी देखेॅ लोगलुगान ।
  भुट्टा
  
  कहमा बहैले कोसीमाय
  कहमा बहैले कोसीमाय ,
  कहाँ लट हे झारले
  कहमा कोसीमाय कयले सिंगार ।
  कमला नहैलों तिरहुत लट झारलों
  गहबर कैलों सिंगार ।
  किअ देय समदव मैया कमलेसरी
  किअ देय समदव कोसीमाय ।
  पान देय समदव मैया कमलेसरी
  पाठी देय समदव कोसीमाय । ।
  
  अंगिका बुझौवल
  एक मुट्ठी राय देल छिरयाय
  गिनतेंगिनतें ओरो नै पाय ।
  तारा
  काठ फरै कठ गुल्लर फरै
  फरै बत्तीसी डार
  चिड़िया चुनमुन लटकै छै
  मानुष फोड़ीफोड़ी खाय ।
  सुपाड़ी
  एक चिड़ियाँ ऐसनी
  खुट्टा पर बैसनी
  पान खाय कुचुरमुचुर
  से चिड़ियाँ कैसनी ।
  जाताँ
  सुइया एन्हों सोझोॅ
  माथा पर बोझोॅ ।
  ताड़गाछ
  सुइया एन्हों सोझोॅ
  डाँड़ा पर बोझोॅ ।
  मकई के पेड़
  तनी टा छौड़ी जनम जहरी
  तेकरा पिन्हला लाल घंघरी ।
  मिरचाय
  जबेॅ हम छेलाँ काँच कुमारी
  तब तक सहलाँ मार
  अब हम पहनला लाल घंघरिया
  अब नै सहबौ मार ।
  हड़िया
  कारी गाय लरबर
  दूध करेॅ छरभर ।
  मेघ
  टिपटिप टिपनी , कपार काहे चुरती
  टाकुर माँगुर रात काहे बूलती ।
  महुआ
  तनी टा भाल मियाँ
  बड़का ठो पुछड़ी ।
  सुईया
  तनी टा मुसरी
  पहाड़ तर घुसरी ।
  सुईया
  सब्भे गेलोॅ हटिया
  धुम्मा रहलोॅ बैठलोॅ ।
  कोठी
  हेबेॅ ऐलोॅ
  हेबेॅ गेलोॅ ।
  नजर
  कारी गाय पिछुआडैं ठाड़ी ।
  टीक
  जब हम छेलाँ बारी भोरी
  तब हम पीन्हला दोबर साड़ी
  जब हम होलाँ जोख जुआन
  कपड़ा फाड़ी देखेॅ लोगलुगान ।
  भुट्टा
  
  सब के बरदिया कोसी माय अमरपुर पहुंचल
  सब के बरदिया कोसी माय अमरपुर पहुंचल
  हमरो बरदिया उसर में लोटाय ।
  सब कोय बनीजल कोसीमाय पाकल बीड़ा पान ,
  हमहूँ बनिजवै कोसीमाय लंग अड़ाँची ।
  जब तोरा आहे बेपरिया पार देवों उतारि
  वेपरिया किय देव दान ।
  घाटे वारे चढ़ेबो कोसीमाय हसाना बीड़ा पान
  घरे घरे छौकी ज्योनार ।
  घरही जे जेबे सहुआ , सहुनिया बुधि रचबे
  बिसरि जेबे कोसिका नाम ।
  जीबो मोरा जेतै कोसीमाय परानो किछु गे बचतै
  तैयो ने विसिरवौ तोर नाम । ।
  
  अंगिका बुझौवल
  बन जरेॅ , बनखंड जरेॅ
  खाड़े जोगी तप करेॅ ।
  दीवाल , भीत
  फूलेॅ नै फरै ढकमोरै गाछ ।
  ढिबरी
  हीलेॅ डोरी , कूदेॅ बाथा ।
  डोरीलोटा
  फूल नै पत्ता , सोझे धड़क्का ।
  पटपटी मोथा जाति का एक पौधा
  मीयाँ जी रोॅ दाढ़ी उजरोॅ
  मकरा नाँचै सूतोॅ बढ़ेॅ ।
  ढेरा सें सुथरी की रस्सी बाँटना
  जोड़ा साँप लटकलोॅ जाय
  सौंसे दुनिया बन्हलोॅ जाय ।
  रस्सी
  छोटकी पाठी पेट में काठी
  पाठीकाठी रग्गड़ खाय
  सौंसे गाँव दिया जराय ।
  दियासलाई
  उथरोॅ पोखर तातोॅ पानी
  ललकी गैया पीयेॅ पानी ।
  दिया
  करिया हाथी हड़हड़ करेॅ
  दौड़ेॅ हाथी चकमक बरेॅ ।
  बादल बिजली
  झकमक मोती औन्होॅ थार
  कोय नै पावै आरपार ।
  आकाश और तारे
  नेङड़ा घोड़ा हवा खाय
  कुदकी केॅ छप्पर चढ़ि जाय ।
  धुआँ
  जल काँपै , तलैया काँपै
  पानी में कटोरा काँपै ।
  जल में चाँद की परछाँही
  
  सगरे समैया कोसिका सुति वैसि गमौले
  सगरे समैया कोसिका सुति वैसि गमौले ,
  हे भादो मास
  मैया फेंकल पलार कि भादो मासे ।
  सबहुक नैया कोसिका अमरपुर हे पहुँचल ,
  कि मोरै नैया
  उसर गे लोटावे कि मोरे नैया ।
  देबहुं गे कोसिका जोढ़ी गे पाठी कि घर गेने
  हे कोसिका चढ़ैवौ पाकल पान मैया घर गेने ।
  
  एक डूब लेल हे कोसी दुइ डूब लेल
  एक डूब लेल हे कोसी दुइ डूब लेल ,
  तीन डूब गेल भसियाय । ।
  जब तूँ आहे कोसिका हमरो डुबइबे ,
  आनब हम अस्सी मन कोदारि । ।
  अस्सी मन कोदारिया हे रानो
  बेरासी मन बेंट ,
  आगूआगू धसना धसाय । ।
  
  अंगिका फेकड़ा
  चलोॅ हे हिरनी माय फूल तोड़ै लेॅ
  फूलोॅ के गाछ तर ऐल्हौं जमाय
  बेटी केॅ लेल्हखौं डोली चढ़ाय
  ज्यौंज्यौं डोलिया डुलकल जाय
  त्यौंत्यौं बेटी हकरल जाय
  बोॅर बैठलोॅ बरोॅ तर
  कनियाँय बैठली पीपरोॅ तर
  बरोॅ केॅ लागलै दाँती
  कनियाँय धूनेॅ छाती ।
  कनियाँय मनियाँय झिंगाझोर
  कनयाँय माय केॅ लेॅ गेल चोर
  दौड़ोॅ हो शहर के लोग ।
  झरिया ऐलै बुनरिया ऐलै
  करका मेघ लगैलेॅ ऐलै
  डाला कुण्डा घोॅर करोॅ
  बेटी केॅ विदा करोॅ ।
  औठीपौठी लौका
  बीच में गू खौका ।
  पांड़े पड़ोकी चुटिया में तेल
  पांड़े के धियापुता खेलेॅ गुलेल
  पांडे़ ढबढबढब ।
  यद्दू बेचेॅ कद्दू , बंगाली बेचेॅ पान
  यद्दू के एक बेटा , सेहो गाड़ीमान
  यद्दू दूर गेलेॅ हो ।
  अथरोबथरो सीमा गेली सीम तोड़े
  नीमा गेली नीन तोड़े , दा बूढ़ी भात
  अभी गोबरे हाथ ।
  ऊबु पान फूल पत्ता
  गुलाबी रंग कच्चा
  कटोरी में के आगिन
  बुझाय देॅ मोरी भौजी ।
  ओ ना मा सी धं
  गुरूजी पढ़ंग
  चटिया लंग
  बाजे मृदंग ।
  तार काटूँ , तनकुन काटूँ
  काटूँ रे बनखज्जा
  हाथी पर से घुंघर बोले
  टन देॅ केॅ राजा
  राजा के रजोली बेटी
  भैया के दुपट्टा
  हिच्च मारौं , घिच्च मारौं
  चीचे हेनोॅ बच्चा ।
  
  बहै पुरवैया कोसी माय डोलले सेमैर
  बहै पुरवैया कोसी माय डोलले सेमैर ,
  नदिया किनारे महामैया भइये गेलखिन ठाढ़ि ।
  नैया लाउ नैया लाउ मलहा जे भाय ,
  पाँचो बहिन दोलिया मलहा उतारि दियौ पार ।
  कथी के नैया कोसी माय कथी के पतवार ,
  कोने विधि नैया उतारि दियौ पार ।
  सोना के नैया कोसी माय रूपा के पतवार ,
  झमकैत दोलिया उतारि दियौ पार ।
  खनै नैया खेवै कोसी माय खने भसियाय ,
  खने मलहा पूछै जाति के ठेकान ।
  जाति के रे छियै मलहा बाहानक बेटी ,
  नाम हमर छियै कासिकामाय ।
  आब की पूछै छह मलहा दिल के बात ,
  बँहिया जे छूबै मलहा कोढ़ी फूटि जाय ।
  
  नदी देखों नदी देखों नदी तिलजुगबा कोसी गो देखि
  नदी देखों नदी देखों नदी तिलजुगबा कोसी गो देखि
  मैया जीवो थर थर काँपे , कोसी गो देवी ।
  सगरे समैया कोसी माय उठि बैठि गमैलियैगे मैया भादो मासे
  साजले बारात कोसी माय गे देवी ।
  जब तहूँ आहे कोसिका सलहेस देखले आवैत
  घाटे घाटे , नैया राखले छपाय , कोसी गो देवी ।
  जब तहूँ आहे कोसिका नैया छपैले
  हाथी चढ़ि भैया उतरव पार
  कोसी गो देवी ।
  जब तहूँ आहे सूड़िया हाथी चढ़ि उतरबे
  माझे धारेहाथी देबौ डुवाय
  माझे धारे ।
  जब तहूँ आहे कोसिका हाथी दूड़ैव
  सीरा में बान्ह देवो बन्हाय
  मैया कोसी गे देवी ।
  जब तहूँ आहे सूड़िया बान्ह बन्हैव
  तोड़िकेसमुख धार देवो बनाय ।
  घाट बाट चढ़यो मैया दशोनहा पान
  घर गेनेदेबौ पाठी कटाय ।
  बेर तोरा परलौ लाखें लाख कबूल वे
  घर गेने जेवै बिसराय ।
  मैया कोसी गे देवी ।
  जातो मोरा जेतौ , प्रानो तन हततै
  तैयो न विसख तोर नाम ।
  तोही जितले मैया , हमें हारलो ,
  दे मैया पार उतारि ।
  मैया कोशी गे देवी ।
  
  अंगिका फेकड़ा
  औका बौका , तीन तड़ौका
  लौआ लाठी , चन्नन काठी ।
  बाग रे बग डोलडोल
  सम्मर में करेला फूले
  एक करेला नाम की ?
  आई बिआई फूलेॅ पानेॅ पचकी जा ।
  धान कूटेॅ धनियाँ , बैठोॅ बभनियाँ
  केला के चोप लेॅ केॅ दौड़ेॅ कुम्हैनियाँ ।
  अट्टापट्टा , नूनू केॅ पाँच बेट्टा
  कोय गेलै गाय चराय लेॅ , कोय गेलै भैंसी में
  नूनू हाथोॅ में दूधभात
  गसगस खैलकै ।
  औकाबौका , तीन तड़ौका
  लौआलाठी , चन्दन काठी ।
  बाग रे बग डोलडोल
  पनिया चुभुक ।
  चौबे चकमक दूबे नवाब
  पांडे पंडित , मिसिर चमार ।
  चौधरीमौधरी काठ के दीया
  चौधरी
  छियाछिया ।
  औकाबौका , तीन तड़ौका
  लौआलाठी , चन्नन काठी ।
  चल गे बेटी गंगा पार
  गंगा पार से आनबौ रेल
  रेल गेलो चोरी ,
  टलो कटोरी
  इरिचमिरिच मरचाइन केॅ झावा
  हाथी दाँत सबुर नै पावा ।
  औकाबौका , तीन तड़ौका
  लौआलाठी , चन्नन काठी
  चल चल बहिनो पार गे
  पारोॅ सें करेली लान
  पक्कापक्का हम्में खाँव
  कच्चाकच्चा तोहें खो
  पकड़ बुच्ची कान गे ।
  पुड़िया रे पुड़िया
  घीयोॅ में चपोड़िया ।
  माथ पर धुम धाम
  पकड़ कनेठिया ।
  
  रातिए जे एलै रानू गउना करैले
  रातिए जे एलै रानू गउना करैले
  कोहबर घर में सूतल नीचीत ।
  जकरो दुअरिया हे रानो कोसी बहे धार
  से हो कैसे सुतै हे नीचीत ।
  सीरमा बैसल हे रानो कोसिका जगावै
  सूतल रानो उठल चेहाय ।
  कांख लेल धोतिया हे रानो मुख दतमनि
  माय तोरा हँटो हे रानो बाप तोरा बरजौ
  जनु जाहु कोसी असनान ।
  हँटलौ ने माने रानो दबलौ ने माने
  चल गेलै कोसी असनान । ।
  
  कोने तू कुल के थिकही गे बुढ़िया
  कोने तू कुल के थिकही गे बुढ़िया
  किये थिकौ तोर नाम हे ।
  जाति के जे थिकेयै रे रानू
  ब्राह्मण के बेटिया रे
  नाम थिकै कोसिका कुमारि हे
  कौन तू कुल के थिकही रे रानू
  किये थिकौ तोर नाम हे
  जाति के जे थिकियै गे बुढ़िया
  कानू कन्हैया गे ,
  नाम थिकै रानू सरदार गे ।
  सगरे समैया रे रानू कृपनर नहौले रे ,
  आज करू कोसी असनान हे ।
  ककरा सौपवै गे बुढ़िया
  अन्न धन सम्पत्ति गे
  ककरा सौपवै बूढ़ी माय हे ।
  ककरा सौपवै गे बुढ़िया
  घर केर धरनी गे ,
  ककरा सौंपवै छोटी बहिन हे ।
  करम सौपिहे रे रानू
  अन्न धन सम्पत्ति ,
  धरम सौपिहे बूढ़ी माय हे
  घर के जे धरनी रे रानू
  नैहरा पठाविहे रे
  ससुरा पठाविहे छोटी बहिन रे । ।
  माय तोरा हटौ रे रानू
  बहिन मरबोधौ रे
  जनि जाहु कोसी असनान हे । ।
  खाय लेहो आहे रानू ,
  घृत मधु भोजना हे
  पीबि लेहु गंगाजल नीर हे ।
  नहि खेबौ आहे अम्मा
  घृत मधु भोजना हे
  नाहि पिवौ गंगाजल नीर है ।
  कोसिका कुमारि हे अम्मा
  डेढ़ियहि ठाड़ि हे
  हमें जाय छी कोसी असनान हे । ।
  
  अंगिका सोहर गीत (तृतीय खण्ड)
  
  
  कथी बिनु कोसी मुँह मलिन भेलों
  कथी बिनु कोसी मुँह मलिन भेलों
  कथी बिनु गुरमें शरीर ।
  पान बिनु मुँहमा मलिन भेलै सेवक
  मधु बिनु गुरमै शरीर ।
  पनमा जे खेलियै सेवक , मुँहमां रंगेलियै हो ,
  लड्डू बिनु गुरमै शरीर ।
  लडुआ जे देले मलहा हृदय जुड़ाएल ,
  पाठी बिनु डोलैये शरीर । रो पाठी
  कर जोड़ी मिनती करै छी मैया कोसिके
  देवौं गे माता पाठी देवौं भोगार ।
  वेरिया परले कोसी माय कोई ना गौ गोहारी ,
  तहुँ न माय होइयो न सहाय ,
  गौ गरूआ के बेरि ।
  गावल सेवक जन दुअ कर जोड़ि
  गरू वेर होउ ने सहाय ।
  
  अंगिका बुझौवल
  तोहरा कन गेलाँ
  लेॅ केॅ बैठलाँ ।
  पीढ़ा
  तोहरा कन गेलाँ
  खोली केॅ बैठलाँ ।
  जूत्ता
  चानी हेनोॅ चकमक , बीच दू फक्का
  जे नै जानेॅ , जे नै जानेॅ ओकरोॅ हम्में कक्का ।
  दाँत
  हिन्हौ टट्टी , हुन्हौ टट्टी
  बीच में गोला पट्टी ।
  जीभ
  हाथ गोड़ लकड़ी पेट खदाहा
  जे नै बूझै ओकरोॅ बाप गदहा ।
  नाव
  फरेॅ नै फूलै , ढकमोरै गाछ ।
  पान
  जड़ नै पत्ता , की छेकोॅ ?
  अमरलत्ता
  तोहरा घरोॅ में केकरोॅ पेट चीरलोॅ ।
  गेहूँ
  चलै में रीमझीम , बैठै में थक्का
  चालीस घोॅर , पैतालीस बच्चा ।
  रेल
  खेत में उपजै , हाट बिकाबै
  साधूब्राह्मण सब कोय खाबै
  नाम कहैतें लागै हस्सी
  आधा गदहा , आधा खस्सी ।
  खरबूजा
  लाल गे ललनी , लाल तोरोॅ जोॅड़
  हरिहर पत्ता , लाल तोरोॅ फोॅर ।
  खमरूआ
  राग जानै गाना नै जानै
  गाय ब्राह्मण एक्को नै मानै
  जों कदाचित जंगल जाय
  एक हापकन बाघौ केॅ खाय ।
  मक्खन
  हमरोॅ राजा केॅ अनगिनती गाय
  रात चरै दिन बेहरल जाय ।
  तारा
  हिनकी सास आरो हमरी सास दोनों माय घी
  तोहें बूझोॅ हम्में जाय छी ।
  ससुरपुतोहू
  साँपोॅ हेनोॅ ससरै , माँड़ रं पसरै
  सभै छोड़ी केॅ नाक केॅ पकड़ै ।
  पोटा
  एक गाछ मनमोहन नाम
  बारह डार , बारह नाम ।
  बरस , दिन , तिथि
  एक जोगी आवत देखा
  रंगरूप सिन्दूर के रेखा
  रोज आबै , रोज जाय
  जीवजन्तु केकरो नै खाय ।
  सूरज
  
  कते जल बहे छै बहिन कमलेसरी
  कते जल बहे छै बहिन कमलेसरी ,
  मैया हे कते जल बहे छै हे ।
  ठेहुना जल बहे छै मैया कमलेसरी हे ,
  अगम जल मैया बहे कोसीधार
  से अगम जल ।
  कहमा नहैले कोसीमाय
  कहमा लट हे झारले
  कहमा कैले सोलहो सिंगार ।
  बाराहछेत्रा से पलै कोसीमाय ,
  बाटिहि नहैले ,
  गहबर कैले सोलहो सिंगार ।
  जीरवा सन के दँतवा से कोसीमाय ,
  सिहारी फोड़ल माथ ।
  बानन छेदी कोसीमाय खाट देवो घोराय ,
  गे सोना से ,
  डँड़वा देवो छराय , गे सोना से ।
  अगिया लगेबों सेवक ,
  रानू सरदार छी हमर लोग ।
  
  अंगिका बुझौवल
  तोहरा कन गेलाँ
  लेॅ केॅ बैठलाँ ।
  पीढ़ा
  तोहरा कन गेलाँ
  खोली केॅ बैठलाँ ।
  जूत्ता
  चानी हेनोॅ चकमक , बीच दू फक्का
  जे नै जानेॅ , जे नै जानेॅ ओकरोॅ हम्में कक्का ।
  दाँत
  हिन्हौ टट्टी , हुन्हौ टट्टी
  बीच में गोला पट्टी ।
  जीभ
  हाथ गोड़ लकड़ी पेट खदाहा
  जे नै बूझै ओकरोॅ बाप गदहा ।
  नाव
  फरेॅ नै फूलै , ढकमोरै गाछ ।
  पान
  जड़ नै पत्ता , की छेकोॅ ?
  अमरलत्ता
  तोहरा घरोॅ में केकरोॅ पेट चीरलोॅ ।
  गेहूँ
  चलै में रीमझीम , बैठै में थक्का
  चालीस घोॅर , पैतालीस बच्चा ।
  रेल
  खेत में उपजै , हाट बिकाबै
  साधूब्राह्मण सब कोय खाबै
  नाम कहैतें लागै हस्सी
  आधा गदहा , आधा खस्सी ।
  खरबूजा
  लाल गे ललनी , लाल तोरोॅ जोॅड़
  हरिहर पत्ता , लाल तोरोॅ फोॅर ।
  खमरूआ
  राग जानै गाना नै जानै
  गाय ब्राह्मण एक्को नै मानै
  जों कदाचित जंगल जाय
  एक हापकन बाघौ केॅ खाय ।
  मक्खन
  हमरोॅ राजा केॅ अनगिनती गाय
  रात चरै दिन बेहरल जाय ।
  तारा
  हिनकी सास आरो हमरी सास दोनों माय घी
  तोहें बूझोॅ हम्में जाय छी ।
  ससुरपुतोहू
  साँपोॅ हेनोॅ ससरै , माँड़ रं पसरै
  सभै छोड़ी केॅ नाक केॅ पकड़ै ।
  पोटा
  एक गाछ मनमोहन नाम
  बारह डार , बारह नाम ।
  बरस , दिन , तिथि
  एक जोगी आवत देखा
  रंगरूप सिन्दूर के रेखा
  रोज आबै , रोज जाय
  जीवजन्तु केकरो नै खाय ।
  सूरज
  
  सगरे समैया कोसी मैया
  सगरे समैया कोसी मैया , सुतीबैठी गमैले हे
  कोसी मैया सजलै बरीयात हे भादो मास
  सब केरोॅ नैया हे कोसी माय
  अमरपुर पहुँचलेॅ हे मोरा नै
  हे मोरो नैया देलेॅ भसियाय
  यही पार देबै कोसी माय दसौना बीर पान
  वही पार देबै कोसी माय
  दुधवा के ढार देबहै वही पार
  जानू , कानू , जानू , खीझू मल्लाहा रे मैया
  नैयो लगैबौ सीधे धार ।
  
  अखरे गोबर से सासु अंगना नीपलियै
  अखरे गोबर से सासु अंगना नीपलियै
  ओहि चढ़िनाहियाबहु भैया के बटिया ,
  सासु जेबै नैहरबा ओहि चढ़ि ना ।
  काटबै सामल सीकिया ,
  बेढयै जमुनमा ओहि चढ़ि ना ।
  सासु जेबै नैहरबा ओहि चढ़ि ना । ।
  एक चेहरि खेबल रे मलहा दुई चेहरि खेबले
  तेसर चेहरि डूबलै भैया के बहिनो है कि ।
  ओहि चढ़ि ना ।
  अम्मा जे सुनतै रे मलहा कोसी घंसि मरतै रे कि ,
  बाबा जे सुनतै रे मलहा धरती लोटेतै हे कि ,
  भैया जे सुनतै रे मलहा जाल बाँस खिरेतै रे कि
  भौजी जे सुनतै रे मलहा भरि मुँह हँसतै रे कि
  भने ननदो डूबली रे की ।
  ओहि चढ़ि ना ।
  
  बोलोॅ भैया रामे राम हो माय
  बोलोॅ भैया रामे राम हो माय
  कोशी सन बेदरदी जग में कोय नय ।
  चीन देश में नदी ह्वांगहो
  चीनक शोक कहाय ।
  भारत के उत्तर बिहार में
  निष्ठुर कोशी माय । ।
  बोलोॅ भैया . . . .
  जहँ उपजै छल कनकजीर
  अरू नाजिर पलिया धान ।
  ताहि ठाम के नारीनर के
  अल्हुआ राखै प्राण । ।
  बोलोॅ भैया . . . . . . .
  जतय चलै छल मोटर गाड़ी
  पानी ततय अथाह ।
  बासडीह के कुण्ड बनौलक
  बांसो न लैअछि थाह । ।
  बोलोॅ भैया . . . . . . . .
  धन दौलत सब कुछ हरलक ई
  किछु नहि छोड़लक शेष ।
  मलेरिया काला बुखार पिलही देलक सन्देश । ।
  बोल ोॅ भैया . . . . . . . . . .
  कतह से आनव दवा
  कुनायन दूध गाय के , धान ।
  कतह से आनव साबूदाना
  कोना के बाँचत प्राण । ।
  बोलोॅ भैया . . . . . . .
  धैरज राखह मंगरू भैया
  मन नहि करक मलान ।
  समय पाय तरूवर फरैत अछि
  जानत सकल जहान । ।
  कोशी बाँधक हित तत्पर छथि
  वृद्ध युवक ओ बाल ।
  भारत के सेवक समाज
  श्रमदानी दल बेहाल । ।
  उपद्रवी दुष्टा कोशी के
  भेटतय खूब सजाय ।
  बाँधि के मुसुक बाँध सब
  क्यों मिलि जेल में देत ढुकाय । ।
  जहिना नन्दन स्वर्ग लोक में
  रखइछ अनुपम वेश ।
  ताहू से बढ़ि चढ़ि के हेतौ
  तोहर मिथिला देश । ।
  बोलोॅ भैया . . . . . . .
  
  अंगिका फेकड़ा
  निनियाँ पुर सें निनिया ऐलौ
  नानी यहाँ सें गेनरा ऐलौ ।
  नूनू माय , हे नूनू माय
  नूनू कथी लेॅ कानै छौं
  अंगिया लेॅ की टोपिया लेॅ
  दादादादी हज्जर लेॅ
  पितिया महज्जर लेॅ
  चाकू रे चन्न बीजू रे वन्न
  खोपोॅ बीकै छोॅछोॅ मन्न ।
  की खैबे रे बनरा ?
  दालभात खैबौ गे दीदी ।
  केना सुतवे रे बनरा ?
  कोला में सुतवौ गे दीदी ।
  पाप लिखतौ रे बनरा
  गंगा नहैवे गे दीदी ।
  सरदी होतौ रे बनरा
  हरदी फाँकवोॅ गे दीदी ।
  खोखी होतौ रे बनरा
  खोखमल्ला पिन्हबोॅ गे दीदी ।
  रे नूनू कथी के
  अचनपचन बेलना के
  मायबाप ससन्ना के
  दादादादी हज्जर के
  पितिया महज्जर के
  हम्में खेलौनिया जाफर के
  फूफू तेॅ छेकी गुल्लर के ।
  ताय पूड़ी ताय
  केके पकाय
  नूनू पकाय
  नूनुहैं खाय ।
  नूनू के माय आवोॅआवोॅ
  भरी कंटरी खीर बनावोॅ
  आपने लेल्हेॅ थार भरी
  नूनू के देल्हौ कटोरा भरी
  वही लेॅ नूनू रूसल जाय
  बापेपितियें मिली बौसल जाय
  बापें बौसल हाथीघोड़ा
  पितियें बौंसल दूध कटोरा ।
  
  बिहुला कथा
  मनसा पूजा तथा बिषहरी चरित्र
  बिहुला कथा
  प्रथम खण्ड
  दूसरा भाग
  तीसरा भाग
  चौथा खण्ड
  पांचवां खण्ड
  छठवां खण्ड
  सातवां खण्ड
  आठवां खण्ड
  नवाँ खण्ड
  
  सोन सन केश गे बुढ़िया कन सन दाँत हे
  सोन सन केश गे बुढ़िया कन सन दाँत हे
  ठेंगनि लागल बूढ़ी माय हे ।
  खाय लेहु आरे शनू दही चूड़ा भोजन हे
  पीवि लेहु गंगा जल नीर हे
  चाढ़ि लेहू आरे रानू पाट केेर डोलिया हो ।
  तब करू कोसी असनान हे ।
  ककरा पर छोड़वै गे बुढ़िया बालक तिरिया हे
  कैसे करबै कोसी असनान हे ।
  भाई पर छोड़िह हे रानू अन्न धन सम्पत्ति हे
  बहिन पर छोड़िह बूढ़ी माय हे ।
  बूढ़ि माय पर चोड़िह रानू बालक तिरिया हे
  तब करू कोसी असनान हे
  गौनमा के धोतिया गे बुढ़िया मलिनो ने भेलै ,
  कैसे करबै कोसी असनान हे
  जाति के बरनमा से बुढ़िया
  कहि के सुनाब हे
  तब करबै कोसी असनान हे
  हमहु जे छियै रे रानू बाभन कुल बेटिया हे
  नाम थिकै कोसिका कुमारि हे ।
  कौनरे कुलके तू थिकही रे रानू
  किअ थिकौं तोहरो नाम रे ।
  जाति के जे थिकियै हे बुढ़िया
  कानू ते कन्हैया हे
  नाम थिफै रानू सरदार हे ।
  कान्ह कोदरिया हे रानू हाथ वसूलिया हे
  झट करू कोसी असनान हे ।
  
  अंगिका फेकड़ा
  चलोॅ हे हिरनी माय फूल तोड़ै लेॅ
  फूलोॅ के गाछ तर ऐल्हौं जमाय
  बेटी केॅ लेल्हखौं डोली चढ़ाय
  ज्यौंज्यौं डोलिया डुलकल जाय
  त्यौंत्यौं बेटी हकरल जाय
  बोॅर बैठलोॅ बरोॅ तर
  कनियाँय बैठली पीपरोॅ तर
  बरोॅ केॅ लागलै दाँती
  कनियाँय धूनेॅ छाती ।
  कनियाँय मनियाँय झिंगाझोर
  कनयाँय माय केॅ लेॅ गेल चोर
  दौड़ोॅ हो शहर के लोग ।
  झरिया ऐलै बुनरिया ऐलै
  करका मेघ लगैलेॅ ऐलै
  डाला कुण्डा घोॅर करोॅ
  बेटी केॅ विदा करोॅ ।
  औठीपौठी लौका
  बीच में गू खौका ।
  पांड़े पड़ोकी चुटिया में तेल
  पांड़े के धियापुता खेलेॅ गुलेल
  पांडे़ ढबढबढब ।
  यद्दू बेचेॅ कद्दू , बंगाली बेचेॅ पान
  यद्दू के एक बेटा , सेहो गाड़ीमान
  यद्दू दूर गेलेॅ हो ।
  अथरोबथरो सीमा गेली सीम तोड़े
  नीमा गेली नीन तोड़े , दा बूढ़ी भात
  अभी गोबरे हाथ ।
  ऊबु पान फूल पत्ता
  गुलाबी रंग कच्चा
  कटोरी में के आगिन
  बुझाय देॅ मोरी भौजी ।
  ओ ना मा सी धं
  गुरूजी पढ़ंग
  चटिया लंग
  बाजे मृदंग ।
  तार काटूँ , तनकुन काटूँ
  काटूँ रे बनखज्जा
  हाथी पर से घुंघर बोले
  टन देॅ केॅ राजा
  राजा के रजोली बेटी
  भैया के दुपट्टा
  हिच्च मारौं , घिच्च मारौं
  चीचे हेनोॅ बच्चा ।
  
  एक कोस गेलै हे कोसी माय
  एक कोस गेलै हे कोसी माय ,
  दुई कोस गेलै हेऽ
  तेसर कोस बिजुबन सिकार हेऽ
  बघबो नै मारै हेऽ कोसी माय ,
  हरिणों नै मारै हेऽ
  चुनिचुनि मारै छै हेऽऽ मजूर हेऽ
  सात सय मजूरबा हे कोसी माय
  मारि अयले हेऽ
  सात सय मजूरनी कयलें राड़ हेऽ
  हकन कानै छै कोसी माय
  बन के मजूरनी
  कोसी मैया बारी बेस हरले सिन्दूर
  नै हम खैलियो कोसी मैया
  खेत खरिहानमा
  नैय हम कैलियो लछ अपराध
  बखसु बखसियौ कोसी माय
  सिर के सिन्दूरिया
  मैया बखसि दियौ सिर के सिन्दूर
  जब तोरा हम बखसबो
  सिर के सिन्दूरिया
  हमरा के की देबे इनाम मजूरनी
  जब तुअ बखसबे कोसी माय
  सिर के सिन्दूरिया
  भरि राति नाचबा देबौ देखाय
  राति नाचबा देखायब
  होयत भिनसरबा बोलिया देबौ सुनाय
  चुटकी बजाय कोसी माय मजूरा के जियाबे
  खुसी गे भेलौ मैया बन के मजुरनी
  भरि राति आगे मजुरनी नचबा देखाबै
  होयत भिनसरबा बोलिया देय सुनाय
  गाबल सेबक जन दुहु कल जोड़ि
  विपत्ति के बेरिया मैया
  होहु न सहाय ।
  
  अंगिका फेकड़ा
  बाबू हो भैया हो
  सुग्गा फोकै छौं धान हो
  केॅ मोॅन ?
  बीस मोॅन ।
  बीसू राय के बेटवा
  लाल पगड़िया मॅथवा
  ढोल बाजे डिग्गिर बाजे
  बाजे रे शहनैया
  राजा बेटी धरहर नाँचै
  रतन जमइया ।
  चल गे चिलरोॅ मोर खलिहान
  खोयछा भरी देबौ रामसारी धान
  वही धान के कुटिहें चूड़ा
  नेतोॅ जमैहिएं कोॅरकुटुम
  सब्भै तोरा दिएॅ आशीष
  चिरयुग जिऐ नूनू , लाख बरिस ।
  हा हुस रे पर्वत सुगा
  हमरोॅ खेत नै जैहियैं सुगा
  मामू खेत जैहियैं सुगा
  एक्के सीसोॅ लीहें सुगा
  घोंघा में भात रान्हियें
  सितुआ में माँड़ पसैहियें सुगा
  आपनें खैइहैं दालभात
  बेटाबेटी केॅ खिलैयैं माँड़भात
  आपनें सुतिहें मचोल पर
  बेटाबेटी केॅ सुतैहियैं डमखोल पर ।
  बिल्लो मौसी कहाँ जाय छैं ?
  माछोॅ मारेॅ ।
  केना मारबे ?
  छुपुर छैंया ।
  केना बनैवे ?
  हसुआकचिया ।
  केना धाबे ?
  कठौती पानी ।
  केना खैबे ?
  कुटुरमुटुर ।
  केना सुतबे ?
  नम्मा चौड़ा ।
  केना सतभेॅ ?
  फोंफोंफों ।
  
  मचिया बैसल हे कोसिका
  मचिया बैसल हे कोसिका ,
  भितिया अंगुठल
  दीनानाथ के वटिया हेरै छै ।
  कहँमा से भागवै हे कोसी
  चानन के लकड़िया
  कहाँ से मंगेवै सूतिहार ।
  मोरंग से मंगेवै हे कोसिका
  चानन लकड़िया
  तिरहुत से मंगेवै सूतिहार ।
  कथी से छेवैवे हे कोसिका
  चानन के लकड़िया
  कथी से छेवैवे हे कोसिका
  पैर के खड़म ।
  आरी से छेवैवे हे कोसिका
  चानन के लकड़िया
  बसुला से छेवैवे हे कोसिका
  पैर के खड़म ।
  कहाँ गेल किअ भेल
  दीनानाथ दुलरूआ
  पीन्हि लिअ पैर के खड़म । ।
  
  अंगिका फेकड़ा
  ओरे रे नूनू ओर बटना
  माय बाप गेलोॅ छौ चिचोर कटना
  बाप जिमिदरबा घोड़वा पर
  माय जिमिदरनी डोलवा पर
  पैला में चूड़ा मचक मारै छै
  सीका पर दही हिलोड़ मारै छै ।
  नूनू के जुठकुट के खाय ?
  बाबू खाय ।
  बाबू के जुटकूट के खाय ?
  भैया खाय ।
  भैया के जुठकूट के खाय ?
  भौजी खाय ।
  भौजी के जुठकूठ के खाय ?
  कुतवा खाय ।
  कुतवा के जुठकुठ के खाय ?
  कौआ खाय ।
  कौआ के जुठकुठ के खाय ?
  धरती खाय ।
  ओरे रे नूनू ओर बटना
  माय गेल छौं कूटेॅ पीसेॅ
  बाप गाड़ीमान
  दादा गेलोॅ छौं बाँस काटेॅ
  दादी हलुमान
  फूफू तेॅ छेकौ लुबड़ी
  पानी पियै के तुमड़ी
  साँझै घूरी केॅ एथौं नूनू
  भर अैंगना ।
  चॉन मामू आरे याबोॅ वारे याबोॅ
  नदिया किनारे आवोॅ
  चंपा केला , सुरका चूड़ा
  भैंसी के दही
  लेलेॅ आवोॅ , लेलेॅ आवोॅ
  नूनू रोॅ मुँहोॅ में घुटुस ।
  सूतेंसूतें रे नूनू ओर बटना
  माय गेलै कूटेॅ पीसेॅ , बाप खलिहान
  चाचा गेलै छप्पर छारेॅ
  चाची के दुखैली कान ।
  सूतेॅसूतेॅ रे नूनू सुतौनी देबौ
  दालभात तोहरा खबौनी देबौ ।
  
  लचिका रानी
  तीसरा खण्ड
  रम्मा लचिका छोड़ी गेलै जबेॅ पोखरियो रे ना
  रम्मा महीना दिन के छेलै लड़कबो रे ना
  रम्मा लचिका केॅ हरि केॅ लै गेलै लक्ष्मीपुर के रजबो रे ना
  रम्मा हठबा के पैलकै फलवो रे ना
  रम्मा बालक पर होलै प्रभु के किरपबो रे ना
  रम्मा बची गेलै लैके बदलबो रे ना
  रम्मा कुलोॅ में बचलै एक फतींगबो रे ना
  रम्मा घरोॅ में लै खातिर नममो रे ना
  रम्मा छुटी गेलै जबेॅ अम्माओ रे ना
  रम्मा पालन पोषन करै तबेॅ दादियो रे ना
  रम्मा बालक बढ़ेॅ लागलै दिनेदिनमो रे ना
  रम्मा जैसें बढ़ै छै दूजोॅ के चनमो रे ना
  रम्मा दादी घरलकै बालक पर असरबो रे ना
  रम्मा नाम घरलकै ऐकरोॅ रणबीरवो रे ना
  रम्मा थोड़े रे समय में होलै तैयरवो रे ना
  रम्मा पढ़ीलिखी होलै होसियरवो रे ना
  रम्मा एक दिन खेलै लेॅ गेलै गुल्ली डण्टवो रे ना
  रम्मा संगोॅ में पाँचछः लड़कवो रे ना
  रम्मा खेलेखेलोेॅ में किरियाबो रे ना
  रम्मा हरदम खैते रहेॅ बापोॅ के किरियावो रे ना
  रम्मा है सुनी वोलै एक लड़कबो रे ना
  रम्मा झूठे तों खाय छैं बाप के किरियावो रे ना
  रम्मा कहियै नी मरलोॅ छौ तोरोॅ बापो रे ना
  रम्मा वही नौरंग पोखरिया उपरवो रे ना
  रम्मा तोरोॅ माय केॅ हरि केॅ लै गेलो छौ रजवो रे ना
  रम्मा तहियो नहीं तोरा लजवो रे ना
  रम्मा लड़का सिनी के सुनी बचनमो रे ना
  रम्मा दौड़लोॅ ऐलोॅ रणवीर घरबो रे ना
  रम्मा ददीयाँ सें कहलकै बचनमो रे ना
  रम्मा सुनोॅ दादी हमरोॅ अरजवो रे ना
  रम्मा सचसच तों कहोॅ हलवो रे ना
  रम्मा कहाँ पर मरलोॅ छै हमरोॅ बपबो रे ना
  रम्मा हमरा बतावोॅ सब हलवो रे ना
  रम्मा नहीं तों बतैभौ सच बतियो रे ना
  रम्मा गर्दन पर मारी कटरियो रे ना
  रम्मा तेजी देवौ हम्में परनमो रे ना
  रम्मा नहीं तेॅ कहोॅ सचसच बतवो रे ना
  रम्मा रणवीर के सुनी बतियो रे ना
  रम्मा कहेेॅ लागलै प्रीतम सिंह के मतवो रे ना
  रम्मा कहै में फाटै मोरा छतियो रे ना
  रम्मा मुहोॅ सें नहीं निकलै बतियो रे ना
  रम्मा सुनोॅ बबुआ सब बतियो रे ना
  रम्मा माय तोरोॅ हमरोॅ पुतौहुओ रे ना
  रम्मा कैसें कहियौ उनकर दुरगतियो रे ना
  रम्मा महिना दिन के छैले तों बलकवो रे ना
  रम्मा तोरोॅ माय कहलकौ एक बचनमो रे ना
  रम्मा जैवै हम्में पोखरिया असननमो रे ना
  रम्मा नहीं मानलकौ कहनमो रे ना
  रम्मा पोखरिया पर करि केॅ गेलौ हठबो रे ना
  रम्मा वहाँ बैठलोॅ छेलै लक्ष्मीपुर के रजवो रे ना
  रम्मा लैकेॅ साथें सेनमो रे ना
  रम्मा जाय केॅ घेरी लेलकै पोखरियो रे ना
  रम्मा बाबू तोरोॅ सुनलकौ खबरियो रे ना
  रम्मा लेलकौ सजाय केॅ पलटनमो रे ना
  रम्मा हुवेॅ लागलौ घमासान लड़ैयो रे ना
  रम्मा बापदादा के गेलौ जनमो रे ना
  रम्मा करिकेॅ लै गेलौ माय के हरनमो रे ना
  रम्मा लै गेलौ आपनोॅ भवनमो रे ना
  रम्मा कहाँ तक बतैय्यो दुरगतियो रे ना
  रम्मा कहै में फाटै मोरा छतियो रे ना
  रम्मा रणबीर पूछै ददियाँ सें पापी रजवा के ठिकनमो रे ना
  रम्मा हमरा बताय दे ऊ रजवा के नाम ठिकनमो रे ना
  रम्मा एतना सुनी ददियाँ समझावै रे ना
  रम्मा मानी लेॅ बबुआ हमरोॅ कहनमो रे ना
  रम्मा बड़ा बलशाली ऊ रजबो रे ना
  रम्मा नहीं पारबे होकरा सें कभियो रे ना
  रम्मा तबेॅ बोलै कुंवर रणवीरवो रे ना
  रम्मा हौ दादी जनम के तिरियवो रे ना
  रम्मा घर में बैठलोॅ पीन्ही केॅ चुड़ियो रे ना
  रम्मा दादी मर्द के हाँसतौ पगड़ियो रे ना
  रम्मा नाहक के लेलियै जनममो रे ना
  रम्मा देवै हम्मू डुबाय केॅ खनदानमो रे ना
  रम्मा दादी कहेॅ लागलै सब हलवो रे ना
  रम्मा लक्ष्मीपुर के ऊ रजवो रे ना
  रम्मा होकरोॅ नाम जयसिंह रजवो रे ना
  रम्मा दुश्मन के मिललै ठिकनमो रे ना
  रम्मा कुंवर भेलै वहाँ से रवनमो रे ना
  
  अंगिका फेकड़ा
  दहू भगवान गरदौआ झोॅर
  बकरी भागतै जैबोॅ घोॅर ।
  हम्में बाबू मचोल पर
  लेद्धोॅ छौड़ा हेठ में ।
  चान मामू चान मामू खुरपा देॅ ।
  सेहो खुरपा कथी लेॅ ?
  घसवा गढ़ावै लेॅ ।
  सेहो घसवा कथी लेॅ ?
  गइया खिलावै लेॅ ।
  सेहो गइया कथी लेॅ ?
  दहिया जमावै लेॅ ।
  औंटल गेल , पौटल गेल
  कोठी तर जनमायल गेल
  जोरन आनै गेलाँ छी गोबर माखी ऐलाँ छी
  नया पोखर गोड़ धोलाँ , पोठिया मछली पैलाँ ।
  चूल्हा लगाँ गेलाँ , पाकै वास्तें देलाँ
  चूल्हा में छेलै बुबुआ
  सेहो काटलकै बुबुआ ।
  चाँन मामू , चाँन मामू चाभी देॅ ।
  सेहो चाभी कथी लेॅ ?
  घरवा खोलबावै लेॅ ।
  सेहो घरवा कथी लेॅ ?
  गेहुँमा निकालै लेॅ ।
  सेहो गहुँमा कथी लेॅ ?
  अटवा पिसवावै लेॅ ।
  से हो अटवा कथी लेॅ ?
  पुड़िया पकावै लेॅ ।
  सेहो पुड़िया कथी लेॅ ?
  भौजो के पटवौ लेॅ ।
  सेहो भौजो कथी लेॅ ?
  नूनू के जन्मौ लेॅ ।
  सेहो नूनू कथी लेॅ ?
  गुल्लीडंटा खेलै लेॅ ।
  गुल्लीडंटा टूटी गेल
  नूनू बाबू रूसी गेल ।
  नानी गेलौ पानी भरेॅ
  भात भेलौ गील
  भात नै खैबोॅ भुजा भुजी दे
  भुज्जा भेलौ कुटुरमुटुर
  बहू करी दे
  बहू भेलौ धुमधाम
  टका फेरी दे
  टका भेलौ गड़बड़
  आबेॅ बेलें पापड़ ।
  
  कहमा उपजल कोसिका
  कहमा उपजल कोसिका
  आलरिझालरि गुअबा हेऽ
  कहमा पाकल बीड़ा पान
  तिरहुत उपजल कोसि माय
  झालरि गुअबा हेऽ
  मोरंग उपजल पाकल बीड़ा पान
  कथी कांति कतरब कोसि माय
  झालरि गुअबा हेऽ
  कथी कांति कतरब पाकल बीड़ा पान
  सोना कांति कतरब कोसि माय
  झालरि गुअबा हेऽ
  रूपा कांति कतरब पाकल बीड़ा पान
  पान लिऔ पान लिऔ
  रैया रनपाल हो
  जाहो हो रनपाल मोरंग सन राज
  साधियो मे साधियो रनपाल
  मथुरा गुंजन कौल
  कइसे हम लेबै कोसी माय
  पाकल बीड़ा पान हेऽ
  मैया हे बिना साधले
  मथुरा गुंजन कौल
  मथुरा गुंजन बड़ हे जुझार
  जाहो जाहे रनपाल साधहो
  मथुरा गंुजन कौल
  बेर बखत पड़ितै तू लिहऽ
  कोसिका के नाम
  एक कोस चलले रनपाल
  दोसर कोस चलले
  तेसर कोस जूमि गेलै मोरंग राज
  कोसिका सुमैर के भिड़ले रनपाल
  लगाबे बान काछ हेऽ
  काटि सिर मथुरा के फेंके रनपाल
  गिरे सिर कोसिका लगीच हेऽ
  गाबल सेवक दुहु कल जोड़ि
  बिपति बेरिया मइया होय न सहाय ।
  
  उतरहि दिस से नैया एक आयल हे
  उतरहि दिस से नैया एक आयल हेऽ
  हिंगुर रंगल दुनू मांगि हेऽ
  नैयो नै छियै बनिजरबो नै छियै हेऽ
  बिनु रे खेबैया नैया आबै हेऽ
  कहाँ गेलऽ किया भेलऽ रैया रनपाल हो
  जल्दी से देहु नैया कात लगाय हो
  किए तहूँ छिही गे बुढ़िया
  दैतनी जे भूतनी गे
  निसिभाग राति पाड़ै छै हाक गे
  नहि हम छिये बेरीबरबा
  दैतनी जे भूतनी रे
  नहि हम भूतनी पिसाचनी रे
  जाति के जे छिकियै बैरीबरबा
  बराहमन कुल बेटिया रे
  लोक कहै छै कोसिका कुमारि रे
  जब तहूँ पुछले बेरीबरवा जातिया ठेकान रे
  कहि दहि अपनो नाम ठेकान रे
  जाति के छियै माय कोसिका
  जाति के मलाह गे
  मायबाप रखलक माय कोसिका
  कोहला दे देव नाम गे
  पहिलुक पूजा कोहला देव ,
  तोहरे देबअ हो
  चलऽ कोहला देव हमर साथ हो
  माय हमर आन्हरि कोसिका
  बाप काया कोढ़ि गे
  हमे कौना जइबौ संग साथ गे
  माय के आँखि देबौ ,
  बाप के काया देबौ बनाय हो
  चलू कोहला वीर हमर संग साथ हो
  गोड़ तोरा लागै छी माय कोसिका
  दुह कर जोड़ि हे
  विपत्ति बेरिया होहु ने सहाय हे ।
  
  गाम गाम धुपवा दियैले माँ कोसिका
  गाम गाम धुपवा दियैले माँ कोसिका ,
  माँ तोरा नहीं माया दरेग ,
  बाजे लागल बिछिया अनोर ।
  डेढ़ी डेढ़ी नैया गे कोसिका
  घाटघाट चढ़ेबौ रोरिया
  बाजे लागल बिछिया अनोर । ’’
  धारे धारे चढ़ेबौ गे कोसिका
  थार थार मिठइया ,
  बाजे लागल बिछिया अनोर ।
  
  कहमा ते बहैये मैया कमलेसरी हे
  कहमा ते बहैये मैया कमलेसरी हे
  हे कमला बहै छै बलान ।
  कहमा मैया बहै कोसीधार । ।
  अलापुर बहै मैया , मैया कमलेसरी हे
  तिरहुत बहै छै मैया बलान
  मैया धरमपुर बहै छै कोसीधार हे ।
  किअ दय समदव मैया मैया कमलेसरी हे ,
  मैया हे किय दय समदव बलान हे ।
  पानफूल दयसमदव मैया मैया कमलेसरी हे
  मैया हे परवा दय समदव बलान हे ।
  पाठी दय समदव मैया , कोसीधार हे मैया हे पाठी दय ।
  
  अंगिका बुझौवल
  तर खमेरी ऊपर झण्डा
  जेकरोॅ पात सहस्सर खण्डा ।
  ओल
  हिन्हौ टट्टी , हुन्हौ टट्टी , बीच में मकइया
  फरै में लदबद , खाय में मिठैइया ।
  पानी के सिंघाड़ा
  चलोॅ पाँचो भाय पाण्डव चरका पथलोॅ के पार करी दीहोॅ ।
  अंगुरीदाँत
  एक मुट्ठी नारोॅ
  सौंसे घरोॅ छारोॅ ।
  सिन्दूर
  हिन्हौ टट्टी , हुन्हौ टट्टी , बीच में सड़कवा
  फरेॅ लागलै काली माय , छोड़ी देलकै बन्दूकवा ।
  सलाम
  चार कबूतर चार रंग
  भाड़ी में ढूकेॅ एके रंग ।
  पान
  हेती टा चुकड़ी में तीन बचवा
  किरीन के धाव लागल उड़ बचवा ।
  अंडी
  इती टा भालमियाँ
  हेत्तेॅ ठो पुछड़ी
  सूई
  आँखीतर गुजुरगुजुर
  गुजुर तर फें फें
  फें फें तर फदर फदर
  सुनेॅ तेॅ कें कें
  आँख , नाक , मुख , कान
  एक महल में दू दरवाजा
  ऐलै लटकन मारोॅ पटकन
  नाक
  बाप रे बाप
  ऊपर से गिरलै बड़का चाप
  घोॅर भागलै दुआर दै केॅ
  हम्में कोन दै केॅ भागवै रे बाप
  जालमछली
  तोॅर टाटी ऊपर टाटी
  बीच में नाचेॅ गोली पाठी
  जीभ
  चार कबूतर चार रंग
  भाँड़ी में ढूकेॅ तेॅ एक्के रंग
  पान , सुपारी , चूना , कत्था
  सूतसूत पर आग बरेॅ
  लेकिन सूत एक नै जरेॅ
  बिजली का तार
  घोटोॅ घोटोॅ डिबिया
  लाल लाल बिबिया
  मसूर
  लाल हाथी उजरोॅ सूँढ़
  बूटकी अँकुरी
  तोॅर गदगद ऊपर फेन
  तेकरोॅ बेटा रतन सेन
  भात
  
  लचिका रानी
  चौथा खण्ड
  रम्मा कुँवर सुमरै धरती मैयो रे ना
  रम्मा वीर बाँके रणवीर कुवरवो रे ना
  रम्मा दादियाँ के करै परनममो रे ना
  रम्मा घोड़ियाँ पर होलै सबरवो रे ना
  रम्मा बारप्पा सें करलकै परसथनमो रे ना
  रम्मा चली देलकै दुश्मनमा के देशवो रे ना
  रम्मा कुँवर बोलै घोड़ी सें बचनमो रे ना
  रम्मा चले घोड़ी दुश्मनमा के देशवो रे ना
  रम्मा घोड़ी छोड़ै धरती उड़े आकशवो रे ना
  रम्मा कुछ ही घंटा में जाय पहुँचलै मुदैई नगरियो रे ना
  रम्मा होय छेलै राजा घर आनन्दवो रे ना
  रम्मा लचिका सें करै छेलै विधिवत् विहववो रे ना
  रम्मा होय छेलै मंगल गीत गानमो रे ना
  रम्मा बाजै छेलै दुआरी पर बजवो रे ना
  रम्मा राजा छेलै खुशी मगनमो रे ना
  रम्मा बड़ी भीड़ छेलै दुवरियो रे ना
  रम्मा वही समय पहुचलै कुंवर रणवीरवो रे ना
  रम्मा जहाँ करै छेलै लचिका दानमो रे ना
  रम्मा वहाँ गेलै कुंवर रणबीरबो रे ना
  रम्मा घोड़ी पीठी पर होलै सबरवो रे ना
  रम्मा बोलै बात बड़ी कड़वो रे ना
  रम्मा हरि के लानल्है हमरो मैयो रे ना
  रम्मा करबै हम्में होकरोॅ बेटी से बिहवबो रे ना
  रम्मा हम्मू जों होभै असल के जनमलो रे ना
  रम्मा हम्मू चूकैय्यै लेबै बापोॅ के बदलो रे ना
  रम्मा आजु दिनां देखबै होकरोॅ बलबो रे ना
  रम्मा तलवरवा सें काटि होकरोॅ सिरबो रे ना
  रम्मा काटि केॅ लटकैय्यै देवै पीपरवा के गछियाँ पर सिरबो रे ना
  रम्मा कुंवर के सुनि के बतियो रे ना
  रम्मा लचिका रानी सुनी केॅ होलै खुशवो रे ना
  रम्मा लचिका के छतियाँ से बहै लागलै दुधबो रे ना
  रम्मा पड़लै जायकै कुंवर के मुंहमो रे ना
  रम्मा ऐसन देखि के हलवो रे ना
  रम्मा तबेॅ कहेॅ लागलै रानी लचिको रे ना
  रम्मा सुनोॅ नुनुआ हमरोॅ बतवो रे ना
  रम्मा भागी जो तों चुपचपवो रे ना
  रम्मा भेद नहीं जानौं पापी रजवो रे ना
  रम्मा जबेॅ होय जैताैं राजा के मालूममो रे ना
  रम्मा जित्तोॅ नै छोड़ताैं परनममो रे ना
  रम्मा माता के सुनी बचनमो रे ना
  रम्मा तबेॅ बोलै कुंवर रणवीरवो रे ना
  रम्मा सुनोॅ मैया हमरोॅ कहनमो रे ना
  रम्मा तोरोॅ चरन पर धरै मथवो रे ना
  रम्मा मैया तों दे हमरा आशिशबो रे ना
  रम्मा असल के जो होवै लड़कवो रे ना
  रम्मा हम्में आपनोॅ बापो के लेवै बदलवो रे ना
  रम्मा बिना बदला चुकैलै नै जैबै आपनोॅ देशवो रे ना
  रम्मा एतना कहि केॅ बचनमो रे ना
  रम्मा मैया केॅ करलकै परनममो रे ना
  रम्मा तबेॅ देलकै मैया अशिरबदवो रे ना
  रम्मा कुंवर ऐलै सीधा दरबरवो रे ना
  रम्मा गरजी केॅ बोलै बचनमो रे ना
  रम्मा हरन करि केॅ जे लानल्हे हमरोॅ मैयो रे ना
  रम्मा आबी जो तों हमरोॅ सामना रे ना
  रम्मा देखबै हम्में होकरोॅ सुरतियो रे ना
  रम्मा जों होतै असल के पैदवो रे ना
  रम्मा आवी केॅ निकलतै मैदनमो रे ना
  रम्मा देलकै कुंवर ललकरवो रे ना
  रम्मा देवै होकरोॅ विगाड़ी नकशवो रे ना
  रम्मा सुनि केॅ कुंवर के ललकरबो रे ना
  रम्मा राजा हौले जरी केॅ अंगरवो रे ना
  रम्मा दै देलकै पलटन केॅ हुकुवमो रे ना
  रम्मा जल्दी सें होय जो तैयरवो रे ना
  रम्मा सुनी केॅ हुकुम पलटनमो रे ना
  रम्मा आवी जुटलै सब मैदनमो रे ना
  रम्मा टूटी पड़लै कुंवर के उपरवो रे ना
  रम्मा तबेॅ कुंवर देलकै ललकरवो रे ना
  रम्मा घोड़ी उड़ै आकशवा रे ना
  रम्मा दोॅत सें काटी गिरावै पलटनमो रे ना
  रम्मा घोड़ी पर चढ़ी केॅ कुंवर रणवीरवो रे ना
  रम्मा जैसै काटै खेत किसनमो रे ना
  रम्मा वैसे काटै कुंवर सेनमो रे ना
  रम्मा खुनमा से पटै धरतियो रे ना
  रम्मा खतम होय गेलै सब सैनिकवो रे ना
  रम्मा अकेला बचलै एक्के रजवो रे ना
  रम्मा होकरोॅ काटलकै गरदन वीर रणवीरवो रे ना
  रम्मा बापोॅ के चुकैलकै बदलवो रे ना
  रम्मा कुंवर जीतलकै समरवो रे ना
  रम्मा तबेॅ गेलै गढ़ के उपरवो रे ना
  रम्मा धजवा फरैलकै कुंवर रणबीरवो रे ना
  रम्मा तोड़ी देलकै सबके गुमनमो रे ना
  रम्मा चल्लो गेलै महल के भीतरवो रे ना
  रम्मा जहाँ छेलै रजवा के बेटीयो रे ना
  रम्मा रजबा के बेटी लैकेॅ संगबो रे ना
  रम्मा हीरामंती जेकरोॅ नाममो रे ना
  रम्मा चमकै छैलै होकरोॅ रूपवो रे ना
  रम्मा ऐलै आपनोॅ मैया के किनटवो रे ना
  रम्मा हाथ जोड़ी करलकै मैया केॅ परनममो रे ना
  रम्मा देलकै मैया तबेॅ आर्शीबदबो रे ना
  रम्मा कुंवर मन होलै आनन्दवो रे ना
  रम्मा मैया के साथोॅ में कुंवरवो रे ना
  रम्मा चली देलकै आपनोॅ देशवो रे ना
  रम्मा कुंवर आवी गेलै नौरंग पोखरबो रे ना
  रम्मा बोलै तबेॅ कुंवर रणवीरवो रे ना
  रम्मा सुनी लेॅ राजा के बेटीयो रे ना
  रम्मा यै पोखरिया उपर जेतना हड्डियो रे ना
  रम्मा चुनीचुनी करै तों जोअरवो रे ना
  रम्मा तोरोॅ बापोॅ के करनमो रे ना
  रम्मा कुंवर के सुनी बचनमो रे ना
  रम्मा भोकरीभोकरी कानेॅ लागलै हिरामंती रे ना
  रम्मा कथीलेॅ होलोॅ छेलै हमरोॅ जनममो रे ना
  रम्मा कौनी जनमोॅ में करलोॅ छेलां पपवो रे ना
  रम्मा जे आय हमरा भोगे लेॅ पड़ै रे ना
  रम्मा कुंवर कहै आपनोॅ कहनमो रे ना
  रम्मा जल्दी सें मानी लेॅ हमरोॅ कहनमो रे ना
  रम्मा यही बातोॅ में तोरोेॅ कुशलवो रे ना
  रम्मा नहीं तेॅ करवोॅ तोरोॅ दुरगतियाँ रे ना
  रम्मा खींची लेवौ देहोॅ के खलवो रे ना
  रम्मा कत्तो तों कानभै नै छोड़वौ जानमो रे ना
  रम्मा हमरोॅ कहलोॅ मुताबिक करेॅ तों कममो रे ना
  रम्मा जैसनोॅ तोरोॅ वापोॅ के मारलियो समानमो रे ना
  रम्मा वैसने लै लेवौ तोरोॅ परनममो रे ना
  रम्मा हीरामंती कानै धुनीधुनी कपरवो रे ना
  रम्मा लोर पोछीपोछी भीजाबै अचरबो रे ना
  रम्मा कुछु दिन के बादबो रे ना
  रम्मा आवी गेलै शिवरतियाँ के दिनमो रे ना
  रम्मा शिबरतियाँ के दिनमा हिरामंती सें कुंवर करलकै बिहबबो रे ना
  रम्मा बाजै लागलै खुशी के बजबो रे ना
  रम्मा मंगल गीत हुवै लागलै अंगनमो रे ना
  रम्मा छुटी गेलै कुंवर के सब विपत्तियो रे ना
  रम्मा खुशिया से रहै रानी लचिको रे ना
  रम्मा पुरी गेलै सब्भै आस अरमनमो रे ना
  रम्मा कुंवर रणबीरवा केॅ पिन्हलकै राज मुकुटवो रे ना
  रम्मा कुंवर रणबीरवा भेलै वरप्पा के रजवो रे ना
  रम्मा वीतेॅ लागलै खुशी से जीवनमो रे ना
  रम्मा परजबा में भी होलै खुशियो रे ना
  रम्मा खनैलकै वारोॅ कुपवो रे ना
  रम्मा हरलो राज धुरी केॅ होलै रे ना
  रम्मा जनता के खुशी सें राजा रहै प्रसन्नमो रे ना ।
  
  लचिका रानी
  तीसरा खण्ड
  रम्मा लचिका छोड़ी गेलै जबेॅ पोखरियो रे ना
  रम्मा महीना दिन के छेलै लड़कबो रे ना
  रम्मा लचिका केॅ हरि केॅ लै गेलै लक्ष्मीपुर के रजबो रे ना
  रम्मा हठबा के पैलकै फलवो रे ना
  रम्मा बालक पर होलै प्रभु के किरपबो रे ना
  रम्मा बची गेलै लैके बदलबो रे ना
  रम्मा कुलोॅ में बचलै एक फतींगबो रे ना
  रम्मा घरोॅ में लै खातिर नममो रे ना
  रम्मा छुटी गेलै जबेॅ अम्माओ रे ना
  रम्मा पालन पोषन करै तबेॅ दादियो रे ना
  रम्मा बालक बढ़ेॅ लागलै दिनेदिनमो रे ना
  रम्मा जैसें बढ़ै छै दूजोॅ के चनमो रे ना
  रम्मा दादी घरलकै बालक पर असरबो रे ना
  रम्मा नाम घरलकै ऐकरोॅ रणबीरवो रे ना
  रम्मा थोड़े रे समय में होलै तैयरवो रे ना
  रम्मा पढ़ीलिखी होलै होसियरवो रे ना
  रम्मा एक दिन खेलै लेॅ गेलै गुल्ली डण्टवो रे ना
  रम्मा संगोॅ में पाँचछः लड़कवो रे ना
  रम्मा खेलेखेलोेॅ में किरियाबो रे ना
  रम्मा हरदम खैते रहेॅ बापोॅ के किरियावो रे ना
  रम्मा है सुनी वोलै एक लड़कबो रे ना
  रम्मा झूठे तों खाय छैं बाप के किरियावो रे ना
  रम्मा कहियै नी मरलोॅ छौ तोरोॅ बापो रे ना
  रम्मा वही नौरंग पोखरिया उपरवो रे ना
  रम्मा तोरोॅ माय केॅ हरि केॅ लै गेलो छौ रजवो रे ना
  रम्मा तहियो नहीं तोरा लजवो रे ना
  रम्मा लड़का सिनी के सुनी बचनमो रे ना
  रम्मा दौड़लोॅ ऐलोॅ रणवीर घरबो रे ना
  रम्मा ददीयाँ सें कहलकै बचनमो रे ना
  रम्मा सुनोॅ दादी हमरोॅ अरजवो रे ना
  रम्मा सचसच तों कहोॅ हलवो रे ना
  रम्मा कहाँ पर मरलोॅ छै हमरोॅ बपबो रे ना
  रम्मा हमरा बतावोॅ सब हलवो रे ना
  रम्मा नहीं तों बतैभौ सच बतियो रे ना
  रम्मा गर्दन पर मारी कटरियो रे ना
  रम्मा तेजी देवौ हम्में परनमो रे ना
  रम्मा नहीं तेॅ कहोॅ सचसच बतवो रे ना
  रम्मा रणवीर के सुनी बतियो रे ना
  रम्मा कहेेॅ लागलै प्रीतम सिंह के मतवो रे ना
  रम्मा कहै में फाटै मोरा छतियो रे ना
  रम्मा मुहोॅ सें नहीं निकलै बतियो रे ना
  रम्मा सुनोॅ बबुआ सब बतियो रे ना
  रम्मा माय तोरोॅ हमरोॅ पुतौहुओ रे ना
  रम्मा कैसें कहियौ उनकर दुरगतियो रे ना
  रम्मा महिना दिन के छैले तों बलकवो रे ना
  रम्मा तोरोॅ माय कहलकौ एक बचनमो रे ना
  रम्मा जैवै हम्में पोखरिया असननमो रे ना
  रम्मा नहीं मानलकौ कहनमो रे ना
  रम्मा पोखरिया पर करि केॅ गेलौ हठबो रे ना
  रम्मा वहाँ बैठलोॅ छेलै लक्ष्मीपुर के रजवो रे ना
  रम्मा लैकेॅ साथें सेनमो रे ना
  रम्मा जाय केॅ घेरी लेलकै पोखरियो रे ना
  रम्मा बाबू तोरोॅ सुनलकौ खबरियो रे ना
  रम्मा लेलकौ सजाय केॅ पलटनमो रे ना
  रम्मा हुवेॅ लागलौ घमासान लड़ैयो रे ना
  रम्मा बापदादा के गेलौ जनमो रे ना
  रम्मा करिकेॅ लै गेलौ माय के हरनमो रे ना
  रम्मा लै गेलौ आपनोॅ भवनमो रे ना
  रम्मा कहाँ तक बतैय्यो दुरगतियो रे ना
  रम्मा कहै में फाटै मोरा छतियो रे ना
  रम्मा रणबीर पूछै ददियाँ सें पापी रजवा के ठिकनमो रे ना
  रम्मा हमरा बताय दे ऊ रजवा के नाम ठिकनमो रे ना
  रम्मा एतना सुनी ददियाँ समझावै रे ना
  रम्मा मानी लेॅ बबुआ हमरोॅ कहनमो रे ना
  रम्मा बड़ा बलशाली ऊ रजबो रे ना
  रम्मा नहीं पारबे होकरा सें कभियो रे ना
  रम्मा तबेॅ बोलै कुंवर रणवीरवो रे ना
  रम्मा हौ दादी जनम के तिरियवो रे ना
  रम्मा घर में बैठलोॅ पीन्ही केॅ चुड़ियो रे ना
  रम्मा दादी मर्द के हाँसतौ पगड़ियो रे ना
  रम्मा नाहक के लेलियै जनममो रे ना
  रम्मा देवै हम्मू डुबाय केॅ खनदानमो रे ना
  रम्मा दादी कहेॅ लागलै सब हलवो रे ना
  रम्मा लक्ष्मीपुर के ऊ रजवो रे ना
  रम्मा होकरोॅ नाम जयसिंह रजवो रे ना
  रम्मा दुश्मन के मिललै ठिकनमो रे ना
  रम्मा कुंवर भेलै वहाँ से रवनमो रे ना
  
  अंगिका बुझौवल
  माटी रोॅ घोड़ा माटी रोॅ लगाम
  ओकरा पर चढ़ेॅ खुदबुदिया जुआन
  भात
  करिया जीन लाल घोड़ा
  चढ़ेॅ उतरेॅ सिपाही गोरा ।
  तबा , आग , रोटी
  भरलोॅ पोखरी में चान गरगराय ।
  घी से भरी कड़ाही में पूआ
  भरलोॅ पोखरी में टिटही नाँचै ।
  बालू से भरी खपड़ी में भूजा
  टुपटाप करै छैं , कपार कैन्हें फोड़ै छैं
  नेङा ऐसन डेङा तोहें रात कैन्हें चलै छैं ।
  साँप महुआ से ‘’ टुपटाप करते हो , महुआ गिराते हो ,
  और सर क्यों फोड़ते हो । ‘’
  महुआ , तुम ऐसे नंगधड़ंग रात को क्यों चलते हो ?
  फूलफूल मखचन्नोॅ के फूल
  पैन्हें छिमड़ी तबेॅ फूल ।
  दिया की बत्ती और लौ
  एक सङ दू साथी रहै
  एक चललै एक सूती रहलै
  तैयो ओकरोॅ साथ नै छुटलै ।
  चक्की के दोनों पल्ले
  यहाँ , महाँ , कहाँ , छोॅ गोड़ दू बाँहाँ
  पीठी पर जे नाङड़ नाचेॅ से तमासा कहाँ ?
  तराजू ६ डोरियाँ , दो पलरे और डंडी पर पूँछ जैसी मूँठ
  चलै में लचपच , बैठै में चक्का
  हाथ नै गोड़ नै मारै लचक्का ।
  साँप
  पानी में निसदिन रहेॅ
  जेकरा हाड़ नै माँस
  काम करेॅ तरुआर के
  फिनु पानी में बाँस ।
  जोंक
  फूलेॅ नै फरेॅ
  सूप भरी झरेॅ ।
  बोहाड़न
  एक गाँव में ऐसनोॅ देखलौं बन्नर दूहेॅ गाय
  छाली काटी बीगी दियेॅ , दूध लियेॅ लटकाय ।
  पासी , ताड़खजूर का पेड़ , ताड़ी
  एक टा फूल छियत्तर बतिया ।
  केले की खानी
  पानी काँपै , कुइयाँ काँपै
  पानी में कटोरा काँपै
  चाँद
  लाल गाय खोॅर खाय
  पानी पीयेॅ मरी जाय ।
  आग
  ऊपर सें गिरलै धामधूम
  धुम्मा रे तोहरोॅ माथा सूंघ ।
  ताड़
  हिन्हौ नद्दी , हुन्हौ नद्दी
  बीच में हवेली
  हवेली करेॅ डगमग
  माँग अधेली ।
  नाव
  
  सब के वरदिया कोसीमाय
  सब के वरदिया कोसीमाय
  पार उतरि गेलै ,
  हमरो हे बरद कोसीमाय
  उसरे में मझाई हे हमरो बदर ।
  जब हम आगे बहिना पार देवी
  उतारि गे तोहरो बरद
  बहिना गे हमरा के की देवे इनाम ।
  जब हम आहे मलहा बसबै ससुररिया ,
  तब छोटकी ननदी देवौ इनाम रे मलहा
  छोटकी ननदिया हे कोसीमाय देवौ इनाम ।
  छोटकी ननदिया वहिना
  हमरो हे वहिनिया हे
  कैसे कोसीमाय लेबौ इनाम हे ।
  कोसीमाय सांचले हे यौवन
  हमरो यौवन हे कोसी माय
  विष के अगोरल
  मलहा छुबैत मरि जेबै रे । ।
  
  बहै छै पुरबा झिलमिल
  बहै छै पुरबा झिलमिल
  हे कोसी माय
  पछिया बहै छै मधुर
  अँगना में कुँइयाँ खनाय दियौ माय कोसिका
  बाँटि दियौ रेशम के डोर
  झट से अगिया मँगाय दियो कोसी माय
  भैरब भैया भुखलो न जाय
  साठी धान कुटि के भातबा रान्हलियै
  अरहरमुँगिया के केलौं दालि
  जीमय ले बैठलै भैरब छोट भैया
  बहिन कोसिका बेनिया डोलाय
  बेनिया डोलाबैत चुबै छै पसीना
  नैना से ढरे मोती लोर
  जनु कानुखिझु बहिन हे कोसिका
  तोरो ले डोलिया हे बनायब
  घर पछुअरबा में बसै छै कहरबा
  कोसिका झलकैत जेती ससुरारि ।
  
  सब केरा भैंसिया मलहा पार उतारि देलै
  सब केरा भैंसिया मलहा पार उतारि देलै
  हमरो हे भैंस उसरे में मझाई
  जब हमें आगे सुन्नरि
  पार देबौ उतारि गे तोहरे भैंसिया
  सुन्नरि गे हमरा के की देबै इलाम
  जब हम आरे मलहा
  बसबै सासु रे ररियाऽ
  छोटकी रे ननद तबै देबौ इलाम
  छोटकी ननदिया हे सुन्नरि
  हमरो लागे बहिनियां
  कइसे हे लेबौ इलाम
  साँचल तोर यौवन देखि
  होइछै मन अधीर
  हमरो जे यौवन विष के अगोरल
  मलहा रे छुबते मरि जयबे रे ।
  
  अंगिका फेकड़ा
  लुक्खी बनरिया दालभात खो
  सैंया बोलैलकौ पटना जो ।
  सुनरी जैती धरमपुर हाट
  माय लेॅ साड़ी , बहिनी लेॅ चोली
  पीसी लेॅ रतनारी साड़ी
  वियोग मरेॅ नूनू के चाची
  रहोॅरहोॅ चाची , धीरज बान्होॅ छाती
  तोहरा देभौं चाची गुड़ोॅ के चक्की ।
  हा हुस रे सुगना ।
  तोहरा मचान पर के छौ ?
  भैया छै , भौजी छै ।
  की करै छौ ?
  कोठी पारी बैठली छै ।
  भैया मारै भौजी केॅ
  भौजी रूसल जाय छै
  घुरोॅ हे भौजी घुरोॅघुरोॅॅ
  पहिनोॅ लुंगा नया पटोर
  तोरोॅ भैया बड़ा कठोर ।
  चान मामू , चान मामू कचिया दे
  कचिया कुटबाय लेॅ ।
  सेहो कचिया कथी लेॅ ?
  घसवा गढ़ावै लेॅ ।
  सेहो घसवा कथी लेॅ ?
  बैलवा खिलावै लेॅ ।
  सेहो गोबर कथी लेॅ ?
  ऐंगना निपावै लेॅ ।
  सेहो ऐंगनां कथी लेॅ ?
  गेहूँमा सुखावै लेॅ ।
  सेहो गेहुमा कथी लेॅ ?
  पुड़िया छकावै लेॅ ।
  सेहो पुड़िया कथी लेॅ ?
  नूनू केॅ जिम्हावै लेॅ ।
  बाबू हो भैया हो
  सुगां फोकै छौं धान हो
  केॅ मोॅन ?
  बीस मोॅन ।
  बीसू राय के बेटवा
  लाला पगड़िया मथवा
  भैया ऐलै घोड़ी पर
  भौजी ऐलै खड़खड़िया पर
  टुनटुनमा ऐलै छितनी पर
  भैया केॅ देलियै लोटबे पानी
  भौजी केॅ देलियै कटोरबे पानी
  टुनटुनमा केॅ देलियै चुकुड़बे पानी
  भैया सुतलै सीरा घोॅर
  भौजी सुतलै भनसा घोॅर
  टुनटुनमा सुतलै चुलही पिछुआड़ ।
  
  लचिका रानी
  चौथा खण्ड
  रम्मा कुँवर सुमरै धरती मैयो रे ना
  रम्मा वीर बाँके रणवीर कुवरवो रे ना
  रम्मा दादियाँ के करै परनममो रे ना
  रम्मा घोड़ियाँ पर होलै सबरवो रे ना
  रम्मा बारप्पा सें करलकै परसथनमो रे ना
  रम्मा चली देलकै दुश्मनमा के देशवो रे ना
  रम्मा कुँवर बोलै घोड़ी सें बचनमो रे ना
  रम्मा चले घोड़ी दुश्मनमा के देशवो रे ना
  रम्मा घोड़ी छोड़ै धरती उड़े आकशवो रे ना
  रम्मा कुछ ही घंटा में जाय पहुँचलै मुदैई नगरियो रे ना
  रम्मा होय छेलै राजा घर आनन्दवो रे ना
  रम्मा लचिका सें करै छेलै विधिवत् विहववो रे ना
  रम्मा होय छेलै मंगल गीत गानमो रे ना
  रम्मा बाजै छेलै दुआरी पर बजवो रे ना
  रम्मा राजा छेलै खुशी मगनमो रे ना
  रम्मा बड़ी भीड़ छेलै दुवरियो रे ना
  रम्मा वही समय पहुचलै कुंवर रणवीरवो रे ना
  रम्मा जहाँ करै छेलै लचिका दानमो रे ना
  रम्मा वहाँ गेलै कुंवर रणबीरबो रे ना
  रम्मा घोड़ी पीठी पर होलै सबरवो रे ना
  रम्मा बोलै बात बड़ी कड़वो रे ना
  रम्मा हरि के लानल्है हमरो मैयो रे ना
  रम्मा करबै हम्में होकरोॅ बेटी से बिहवबो रे ना
  रम्मा हम्मू जों होभै असल के जनमलो रे ना
  रम्मा हम्मू चूकैय्यै लेबै बापोॅ के बदलो रे ना
  रम्मा आजु दिनां देखबै होकरोॅ बलबो रे ना
  रम्मा तलवरवा सें काटि होकरोॅ सिरबो रे ना
  रम्मा काटि केॅ लटकैय्यै देवै पीपरवा के गछियाँ पर सिरबो रे ना
  रम्मा कुंवर के सुनि के बतियो रे ना
  रम्मा लचिका रानी सुनी केॅ होलै खुशवो रे ना
  रम्मा लचिका के छतियाँ से बहै लागलै दुधबो रे ना
  रम्मा पड़लै जायकै कुंवर के मुंहमो रे ना
  रम्मा ऐसन देखि के हलवो रे ना
  रम्मा तबेॅ कहेॅ लागलै रानी लचिको रे ना
  रम्मा सुनोॅ नुनुआ हमरोॅ बतवो रे ना
  रम्मा भागी जो तों चुपचपवो रे ना
  रम्मा भेद नहीं जानौं पापी रजवो रे ना
  रम्मा जबेॅ होय जैताैं राजा के मालूममो रे ना
  रम्मा जित्तोॅ नै छोड़ताैं परनममो रे ना
  रम्मा माता के सुनी बचनमो रे ना
  रम्मा तबेॅ बोलै कुंवर रणवीरवो रे ना
  रम्मा सुनोॅ मैया हमरोॅ कहनमो रे ना
  रम्मा तोरोॅ चरन पर धरै मथवो रे ना
  रम्मा मैया तों दे हमरा आशिशबो रे ना
  रम्मा असल के जो होवै लड़कवो रे ना
  रम्मा हम्में आपनोॅ बापो के लेवै बदलवो रे ना
  रम्मा बिना बदला चुकैलै नै जैबै आपनोॅ देशवो रे ना
  रम्मा एतना कहि केॅ बचनमो रे ना
  रम्मा मैया केॅ करलकै परनममो रे ना
  रम्मा तबेॅ देलकै मैया अशिरबदवो रे ना
  रम्मा कुंवर ऐलै सीधा दरबरवो रे ना
  रम्मा गरजी केॅ बोलै बचनमो रे ना
  रम्मा हरन करि केॅ जे लानल्हे हमरोॅ मैयो रे ना
  रम्मा आबी जो तों हमरोॅ सामना रे ना
  रम्मा देखबै हम्में होकरोॅ सुरतियो रे ना
  रम्मा जों होतै असल के पैदवो रे ना
  रम्मा आवी केॅ निकलतै मैदनमो रे ना
  रम्मा देलकै कुंवर ललकरवो रे ना
  रम्मा देवै होकरोॅ विगाड़ी नकशवो रे ना
  रम्मा सुनि केॅ कुंवर के ललकरबो रे ना
  रम्मा राजा हौले जरी केॅ अंगरवो रे ना
  रम्मा दै देलकै पलटन केॅ हुकुवमो रे ना
  रम्मा जल्दी सें होय जो तैयरवो रे ना
  रम्मा सुनी केॅ हुकुम पलटनमो रे ना
  रम्मा आवी जुटलै सब मैदनमो रे ना
  रम्मा टूटी पड़लै कुंवर के उपरवो रे ना
  रम्मा तबेॅ कुंवर देलकै ललकरवो रे ना
  रम्मा घोड़ी उड़ै आकशवा रे ना
  रम्मा दोॅत सें काटी गिरावै पलटनमो रे ना
  रम्मा घोड़ी पर चढ़ी केॅ कुंवर रणवीरवो रे ना
  रम्मा जैसै काटै खेत किसनमो रे ना
  रम्मा वैसे काटै कुंवर सेनमो रे ना
  रम्मा खुनमा से पटै धरतियो रे ना
  रम्मा खतम होय गेलै सब सैनिकवो रे ना
  रम्मा अकेला बचलै एक्के रजवो रे ना
  रम्मा होकरोॅ काटलकै गरदन वीर रणवीरवो रे ना
  रम्मा बापोॅ के चुकैलकै बदलवो रे ना
  रम्मा कुंवर जीतलकै समरवो रे ना
  रम्मा तबेॅ गेलै गढ़ के उपरवो रे ना
  रम्मा धजवा फरैलकै कुंवर रणबीरवो रे ना
  रम्मा तोड़ी देलकै सबके गुमनमो रे ना
  रम्मा चल्लो गेलै महल के भीतरवो रे ना
  रम्मा जहाँ छेलै रजवा के बेटीयो रे ना
  रम्मा रजबा के बेटी लैकेॅ संगबो रे ना
  रम्मा हीरामंती जेकरोॅ नाममो रे ना
  रम्मा चमकै छैलै होकरोॅ रूपवो रे ना
  रम्मा ऐलै आपनोॅ मैया के किनटवो रे ना
  रम्मा हाथ जोड़ी करलकै मैया केॅ परनममो रे ना
  रम्मा देलकै मैया तबेॅ आर्शीबदबो रे ना
  रम्मा कुंवर मन होलै आनन्दवो रे ना
  रम्मा मैया के साथोॅ में कुंवरवो रे ना
  रम्मा चली देलकै आपनोॅ देशवो रे ना
  रम्मा कुंवर आवी गेलै नौरंग पोखरबो रे ना
  रम्मा बोलै तबेॅ कुंवर रणवीरवो रे ना
  रम्मा सुनी लेॅ राजा के बेटीयो रे ना
  रम्मा यै पोखरिया उपर जेतना हड्डियो रे ना
  रम्मा चुनीचुनी करै तों जोअरवो रे ना
  रम्मा तोरोॅ बापोॅ के करनमो रे ना
  रम्मा कुंवर के सुनी बचनमो रे ना
  रम्मा भोकरीभोकरी कानेॅ लागलै हिरामंती रे ना
  रम्मा कथीलेॅ होलोॅ छेलै हमरोॅ जनममो रे ना
  रम्मा कौनी जनमोॅ में करलोॅ छेलां पपवो रे ना
  रम्मा जे आय हमरा भोगे लेॅ पड़ै रे ना
  रम्मा कुंवर कहै आपनोॅ कहनमो रे ना
  रम्मा जल्दी सें मानी लेॅ हमरोॅ कहनमो रे ना
  रम्मा यही बातोॅ में तोरोेॅ कुशलवो रे ना
  रम्मा नहीं तेॅ करवोॅ तोरोॅ दुरगतियाँ रे ना
  रम्मा खींची लेवौ देहोॅ के खलवो रे ना
  रम्मा कत्तो तों कानभै नै छोड़वौ जानमो रे ना
  रम्मा हमरोॅ कहलोॅ मुताबिक करेॅ तों कममो रे ना
  रम्मा जैसनोॅ तोरोॅ वापोॅ के मारलियो समानमो रे ना
  रम्मा वैसने लै लेवौ तोरोॅ परनममो रे ना
  रम्मा हीरामंती कानै धुनीधुनी कपरवो रे ना
  रम्मा लोर पोछीपोछी भीजाबै अचरबो रे ना
  रम्मा कुछु दिन के बादबो रे ना
  रम्मा आवी गेलै शिवरतियाँ के दिनमो रे ना
  रम्मा शिबरतियाँ के दिनमा हिरामंती सें कुंवर करलकै बिहबबो रे ना
  रम्मा बाजै लागलै खुशी के बजबो रे ना
  रम्मा मंगल गीत हुवै लागलै अंगनमो रे ना
  रम्मा छुटी गेलै कुंवर के सब विपत्तियो रे ना
  रम्मा खुशिया से रहै रानी लचिको रे ना
  रम्मा पुरी गेलै सब्भै आस अरमनमो रे ना
  रम्मा कुंवर रणबीरवा केॅ पिन्हलकै राज मुकुटवो रे ना
  रम्मा कुंवर रणबीरवा भेलै वरप्पा के रजवो रे ना
  रम्मा वीतेॅ लागलै खुशी से जीवनमो रे ना
  रम्मा परजबा में भी होलै खुशियो रे ना
  रम्मा खनैलकै वारोॅ कुपवो रे ना
  रम्मा हरलो राज धुरी केॅ होलै रे ना
  रम्मा जनता के खुशी सें राजा रहै प्रसन्नमो रे ना ।
  
  अंगिका फेकड़ा
  निनियाँ पुर सें निनिया ऐलौ
  नानी यहाँ सें गेनरा ऐलौ ।
  नूनू माय , हे नूनू माय
  नूनू कथी लेॅ कानै छौं
  अंगिया लेॅ की टोपिया लेॅ
  दादादादी हज्जर लेॅ
  पितिया महज्जर लेॅ
  चाकू रे चन्न बीजू रे वन्न
  खोपोॅ बीकै छोॅछोॅ मन्न ।
  की खैबे रे बनरा ?
  दालभात खैबौ गे दीदी ।
  केना सुतवे रे बनरा ?
  कोला में सुतवौ गे दीदी ।
  पाप लिखतौ रे बनरा
  गंगा नहैवे गे दीदी ।
  सरदी होतौ रे बनरा
  हरदी फाँकवोॅ गे दीदी ।
  खोखी होतौ रे बनरा
  खोखमल्ला पिन्हबोॅ गे दीदी ।
  रे नूनू कथी के
  अचनपचन बेलना के
  मायबाप ससन्ना के
  दादादादी हज्जर के
  पितिया महज्जर के
  हम्में खेलौनिया जाफर के
  फूफू तेॅ छेकी गुल्लर के ।
  ताय पूड़ी ताय
  केके पकाय
  नूनू पकाय
  नूनुहैं खाय ।
  नूनू के माय आवोॅआवोॅ
  भरी कंटरी खीर बनावोॅ
  आपने लेल्हेॅ थार भरी
  नूनू के देल्हौ कटोरा भरी
  वही लेॅ नूनू रूसल जाय
  बापेपितियें मिली बौसल जाय
  बापें बौसल हाथीघोड़ा
  पितियें बौंसल दूध कटोरा ।
  
  रातिए जे एलै रानु गउना करैले
  रातिए जे एलै रानु गउना करैले ,
  कोहवर घर में सुतल निचित ।
  जकरो दुअरिया हे रानो कोसी बहे धार
  सेहो कैसे सूते हे निचित । ।
  सीरमा वैसल हे रानो कोसिका जगावे ,
  सूतल रानो उठल चेहाय ।
  काँख लेल धोतिये हे रानो मुख दतमनि
  माय तोहरा हँटौ हे रानो बाप तोरा बरजौ
  जनु जाहे कोसी असनान ।
  हँटलो न माने रानो दबलो न माने
  चली गेलै कोसी असनान । ।
  एक डूब लेल हे कोसी दुई डूब लेल
  तीन डूब गेल भसियाय ।
  जब तुहू आहे कोसिका हमरो डुबइवे ,
  आनव हम अस्सी मन कोदारि ।
  अस्सी मन कोदरिया हे रानो ,
  बेरासी मन वेंट ,
  आगू आगू धसना धसाय । ।
  
  अंगिका फेकड़ा
  अट्टापट्टा नुनु केॅ सात बेटा
  राजा , पाता , सीत , वसन्त , कुतवा
  अड़गड़ मारो बड़गड़ जाऊँ , पानी पीये
  पोखरिये जाऊँ
  बबुआ कहै काँखी तर जाऊँ
  ओ ना मा सी धं
  गुरूजी पढ़ंग
  कुइयाँ में काँटोॅ
  गुरूजी नाँटोॅ ।
  नैहरा में कै बार गांगो
  सतसत बेरी
  अॅ ससुरारी मंे कै बार माँगों
  एके बेरी ।
  उर्र बकरिया घाँस खो
  चुक्का लेॅ बथान जो
  चुक्का गेलौ फूटी
  दूध लेलकौ लूटी ।
  रौदा उगोॅ गोसांय रौदा उगोॅ
  तोरी बहुरिया जाड़ें मरेॅ
  हमरी बहुरिया रौदा सेकेॅ ।
  रौदा उग रे बभना
  मुरगी देबौ चखना
  बिलैया देवौ कोर
  काली माँय केॅ दीया बारबै
  सगरे ई ंजोर ।
  रौदा छेकले बौध लागतौ
  गोला बरद के पीज रोटी खैबे ।
  जाड़ा ऐल छै , पाड़ा ऐल छै
  ओढ़ गुदड़ी ।
  बुढ़िया के दमाद ऐल छै
  मार मुँगड़ी ।
  मामू हो मामू , डोॅर लागै छै
  केकरोॅ डोॅर , बेटी केकरोॅ डोॅर ?
  बाघ छै , बघिनियाँ छै
  झुनझुन कटोरवा खेलै छै
  सिकियो नै डोलै छै
  भौजी माथा पर कमलोॅ सेनूर
  भैया माथा पर कमलोॅ के फूल
  उठोॅ हे भौजी पीन्होॅ पटोर
  हम नै पिन्हबोॅ भंगा पटोर
  आनभौं कचिया दागभौं ठोर
  गुआगुआ केॅ पोछभौं लोर ।
  
  कहमा लहैले कोसी माय
  कहमा लहैले कोसी माय
  कहाँ लट झारले गे
  कहमा कइले सिंगार
  सैरा नहेलों सेवक हो
  बाटे लट झारलौं
  गहबर कइलों सोलहो सिंगार
  कथी बिनु आहे कोसिका
  मुहँमां मलिन भेलौ
  कथी बिनु डोलै हे सरीर
  पान बिनु आहो सेवक
  मुँहमां मलिन भेलै
  लडु ले डोलैयै सरीर
  चढ़इबौ गे कोसी माय
  खीर पान भोजन
  पाठी देबौ कोसी माय चढ़ाय
  गावल सेवक जन दुहु कल जोड़ि
  बिपति के बेरी मैया कोसिका
  होखु ने सहाय ।
  
  कोसी के माँग में टीका शोभत है
  कोसी के माँग में टीका शोभत है
  सिनुरा सोहत अजब रंग हे कोसी माय
  खेलते हैं चैहटिया ।
  खेलत है चैहटिया हे कोसीमाय
  ओढ़त है ओढ़निया
  कोसी के गला में हँसुली सोभत है
  हरवा सोहत अजब रंग हे कोसीमाय
  खेलत हैं चैहटिया ।
  कोसी के बाँहि में बाजुआ सोभत है
  बजुआ सोहत अजब रंग हे कोसी माय
  खेलत हें चैहटिया ।
  कोसी के पहुँचा में चुड़िया सोभत है
  चुड़िया सोभत अजब रंग हे कोसी माय
  खेलत हैं चैहटिया ।
  कोसी के डाँड़ में घघरा सोभत है
  घघरा सोभत अजब रंग हे कोसीमाय
  खेलत हैं चैहटिया ।
  कोसी के पैर में पायल सोभत है
  पायल सोभत अजब रंग हे कोसी माय
  खेलत हैं चैहटिया ।
  खेलत है चैहटिया हे कोसिका
  आढ़त है ओढ़नियाँ ।
  
  अंगिका फेकड़ा
  औका बौका , तीन तड़ौका
  लौआ लाठी , चन्नन काठी ।
  बाग रे बग डोलडोल
  सम्मर में करेला फूले
  एक करेला नाम की ?
  आई बिआई फूलेॅ पानेॅ पचकी जा ।
  धान कूटेॅ धनियाँ , बैठोॅ बभनियाँ
  केला के चोप लेॅ केॅ दौड़ेॅ कुम्हैनियाँ ।
  अट्टापट्टा , नूनू केॅ पाँच बेट्टा
  कोय गेलै गाय चराय लेॅ , कोय गेलै भैंसी में
  नूनू हाथोॅ में दूधभात
  गसगस खैलकै ।
  औकाबौका , तीन तड़ौका
  लौआलाठी , चन्दन काठी ।
  बाग रे बग डोलडोल
  पनिया चुभुक ।
  चौबे चकमक दूबे नवाब
  पांडे पंडित , मिसिर चमार ।
  चौधरीमौधरी काठ के दीया
  चौधरी
  छियाछिया ।
  औकाबौका , तीन तड़ौका
  लौआलाठी , चन्नन काठी ।
  चल गे बेटी गंगा पार
  गंगा पार से आनबौ रेल
  रेल गेलो चोरी ,
  टलो कटोरी
  इरिचमिरिच मरचाइन केॅ झावा
  हाथी दाँत सबुर नै पावा ।
  औकाबौका , तीन तड़ौका
  लौआलाठी , चन्नन काठी
  चल चल बहिनो पार गे
  पारोॅ सें करेली लान
  पक्कापक्का हम्में खाँव
  कच्चाकच्चा तोहें खो
  पकड़ बुच्ची कान गे ।
  पुड़िया रे पुड़िया
  घीयोॅ में चपोड़िया ।
  माथ पर धुम धाम
  पकड़ कनेठिया ।
  
  मन्नू हरिया
  वन्दना
  लागी गेलै अजमतिया हो गोसैंया , फिरै धरमोॅ के व्येॅ हो वार
  माया रचना रचै बाबा हो , अलख भग हो वान
  एन्होॅ माया रचलकै बाबा हो , त्रिलोकी भग हो वान
  दोनों कर जोड़ी केॅ बाबा हो , लबीलबी करियौं पर हो नाम
  हम्में निरबुधिया बाबा हो , करौं धरमोॅ के व्येॅ हो वार
  सम्मुख दर्शन दियहवोॅ बाबा हो , भगतिया के हो नजर
  हम्में भक्ति के भगत हो बाबा , जपभौं रोजेरोज भगति के
  हरि हो नाम
  जिनगी में जब तक काया बचतौं बाबा हो
  जपभौं हरिहरि हो नाम
  भुललोॅचुकलोॅ दाता निरंजन , हमरोेॅ हाजरियो निर हो माय ।
  दोहा
  गुरू ब्रह्मा अनादि का , हृदय में ध्यान लगाय
  हाथ में लेखनी पकड़ के चरण शीष नवाय
  कियो विचार मन में यह , लिखूँ हरिया डोम का गीत
  ‘प्रभात’ लिख दियो सुनी केॅ हरिया डोम का गीत
  गाथा वाचक जो मुझे जनायो , लिख दियो कागज पे अमृत ।
  हो , हो यहो गाथा छेकै जोति भगत के समय रोॅ हो भाय
  जखनी कि जोति जाय छेलै करै लेॅ भगति हरि हो नाम
  जोति आरो हरिया डोम दोनों नें चराबै छेलै
  एक्के साथें बरेलवा वन में हो सूअर
  दोनों बचपन रोॅ छेलै लंगोटिया संगी हो साथी
  वही समय में मिललै दोस्त लंगोटिया हरिया डोमा हो भाय
  वहीं पलोॅ में दाता निरंजन आपनोॅ सूअर हरिया डोमा केॅ सौंपे
  आरो चललै करै लेॅ भगति हरि हो नाम
  हरिया डोमा गछी लेलकै जोति के सूअर हो चराय
  मजकि डोमा नें जोति सें करलकै एक्के कौल हो करार
  हो , रे भाय जोति , तों जे जाय छैं , भगति करै लेॅ जाय छैं
  यै भगति के आधाआधी फल बाँटै लेॅ पड़तौ
  कहेॅ तेॅ लागलै जोति नें हरिया केॅ समुहो झाय
  हे रे भाय हरिया , तोरोॅ यहो बात हम्में स्वीकार करी लेलियौ
  है बात बोली चललै करै लेॅ भगति हरि हो नाम
  जबेॅ जोति भगति तपस्या करी केॅ घुरलै आपनोेॅ घर हो वार
  आपनोॅ दोस्तोॅ के वादा निभाबै लेली
  धरी लेलकै दोस्तोॅ के घरोॅ के हो डगर
  एक्के कोसे चललै दोसरो कोसे तेसरी चौथोॅ हो कोसेॅ
  पहुँची गेलै हरिया के हो द्वार
  जोति नें पहुँची केॅ दाता निरंजन , आधाआधी बाँटी
  देलकै पंथ हो गोसाँय
  तबेॅ दुन्हू दोस्तें अपनाअपनी घरोॅ पर , सेवेॅ लागलै
  पंथ आरो हो गोसाँय
  पंथ आरो गोसाँय के सेवा सुश्रसा करतेॅकरतेॅ ,
  डोमा केॅ हो गेलै धन अपरम हो पार
  डोमा केॅ भगति सें रिझलै , पंथ आरो हो गोसाँय
  डोमा केॅ जाँचे लेॅ , ऐलै सुरपुर सें एक दिना
  पंथ आरो हो गोसाँय
  पंथ आरो गोसाँय दाता निरंजन , पहुँची गेलै हरिया डोमा
  घरोॅ के हो नगीच
  डोमा घरोॅ के नगीच चराबै छेलै एक गैधोरैय नें हो गाय
  पंथ आरो गोसाँय दाता निरंजन माया करलकै विस हो तार
  पंथे नें ब्राह्मण रूप धरि केॅ पूछलकै धोरैय सें
  हरिया डोम के हो घोॅर
  गैधोरैय नें हाथोॅ के इशारा सें देलकै डोमा के घर हो बतलाय
  आरो पूछेॅ लागलै , हों बाबा तों तेॅ लागै छोॅ कोय महान हो पुरुष
  तोहें बाबा कहिनें खोजै छोॅ , हरिया केॅ हो
  हौ तेॅ छेकै जाति के हो बाबा डोम
  ब्राह्मण नें धौरैय केॅ कहै समु हो झाय
  जोॅन दिनमा सें हम्में आपनोॅ गुरू सें , दीक्षा लेलेॅ छियै रे धोरैय
  वही दिनमा सें हम्में जातिपाती के नै करै छियै रे वरण ।
  एतना कहीकही केॅ ब्राह्मण चललोॅ गेलै हरिया डोमा के हो द्वार
  हौ दिना हो दाता निरंजन , सूपडलिया बेचै गेलोॅ छेलै
  डोमडोमनियाँ सूजागंज हो बाजार
  आरो घरोॅ के जोगबारी में छोड़ी देनें छेलै
  आपनोॅ बेटा रणजीत हो कुमार
  रणजीत कुमार आपनोॅ संगीसाथी साथें
  खेलै छेलै गुल्ली डंडा के हो खेल
  ब्राह्मण भेष धरी , पंथेॅ , दाता निरंजन ,
  पारेॅ लागलै हरिया डोमा केॅ हो हाँक
  हाँक सुनी केॅ दाता निरंजन , गुल्लीडंडा छोड़ी केॅ ऐलै
  रणजीत हो कुमार
  ब्राह्मण केॅ देखी केॅ दाता निरंजन , दोनोॅ कर जोड़ी केॅ
  रणजीत करै पर हो णाम
  ब्राह्मण नें मनोॅ सें आशीष दै छै , रणजीत हो कुमार
  फिनू रणजीत द्वारी पर सें घुरी आवै छै धरेॅ हो ऐंगन
  घरोॅ सें दाता निरंजन रणजीत नें निकालें छै
  बट्टू सें पैसा , डाला सें अरबा मोती हो चौर
  रणजीत नें द्वारी पर आबी केॅ चौर आरो पैसा दियेॅ लागलै
  लीयोॅलीयोॅ हो बाबा , भीक्छा हो हमार
  भीक्छा देखतै दाता निरंजन , ब्राह्मण नें रणजीत केॅ
  कहै समु हो झाय
  सुनेंसुनें बलकबा हम्में नै लेबौ भीक्छा आरो नै छोड़बौ रे द्वार
  हम्में रास्ता में एकादशीद्वादशी बरत करनें छियै आरो
  बरत निस्तार करी केॅ तोरा द्वारी पर ऐलोॅ छियौ रे बलकवा
  हमरा सात दिनरात बिती गेलोॅ छौ
  बिनू अन्नेपानी के रे बलकवा
  सें तों रे बलकवा हमरा पनियाँ रे पिलाव
  कुछु देर सोची केॅ रणजीत कुमारें कहलकै हो भाय
  सुनोॅसुनोॅ हो बाबा , सुनोॅ हमरोॅ हो वचन
  हे हो बाबा , हम्में छेकां जाति के डोम
  सें तों डोमोॅ जाति घरोॅ रोॅ जल केना करभो हो ग्रहण
  सुनेंसुनें रे बलकवा , सुनें परेमोॅ के साधु हो भाव
  जोॅन दिनां से गुरू सें दीक्षा लेलेॅ छियै रो बलकवा
  वही दिनमां सें हम्में जातिपाजी केॅ नै राखै छियै वरण
  एतना सुनी केॅ रणजीत नें ब्राह्मण केॅ कहै समु हो झाय
  हो बाबा तोरानी रोॅ कृपा सें हमरा छै अनेॅधनोॅ रोॅ बौछार
  हो बाबा तोरा मनोॅ में जे खाय के हुवै , हौ बतलाय देॅ हो बाबा
  हमरा घरोॅ में कोय चीजोॅ के कमी नै छै हो बाबा
  एतना सुनी केॅ ब्राह्मण नें बलकवा केॅ कहै समु हो झाय
  सुनेंसुनें रे बलकवा , सुनेॅ परेमोॅ के साधु हो भाव
  हमरा दैवैं लिखलेॅ छै रे बलकवा , हरिया हाथोॅ सें भोजन रे सुसार
  एतना बातोॅ पर रणजीत नें ब्राह्मण केॅ कहै समु हो झाय
  आजु के दिनां हो बाबा हमरोॅ मायबाप गेलोॅ छै
  सूपडलिया बेचै लेॅ सूजागंज हो बाजार
  एतना सुनी केॅ ब्राह्मण नें रणजीत केॅ कहै समु हो झाय
  सुनेंसुनें रे बलकवा , सुनें हमरोॅ रे वचन
  जल्दी सें तों बोलाबैं रे बलकवा , बाजारोेॅ से आपनोॅ माय रे बाप
  एतना वचन सुनी केॅ रणजीत नें ब्राह्मण केॅ कहै समु हो झाय
  हे हो बाबा हम्में केना केॅ जैबोॅ हो बाजार
  हमरा मायबाबू नें रखलेॅ छै घरोॅ के ही जोगवार
  हो बाबा घरोॅ सें जों एक्को सामान चोरी होय जेतै तेॅ
  हमरोॅ पीठी के चमड़ा हो उदार
  सुनेंसुनें रे बलकबा , सुनेॅ परेमोॅ के साधु हो भाव
  जों तोरा घरोॅ सें एक्कोॅ सामान चोरी होतौ तेॅ
  हम्में तोरा देबौ दोबर हो लगाय
  जल्दी सें तों जाबें रे बलकबा आपनोॅ माय बाबू रोॅ रे पास
  एतना सुनी केॅ रणजीत नें माय रोॅ देलोॅ बाँसुरी निकाली केॅ
  फुँकलेॅफुँकलेॅ बाजारोॅ रोॅ डगर धरलकै हो भाय
  यै बाँसुरी रोॅ करामत छेलै दाता निरंजन
  विपत्ती के धड़ियाँ में आवाज
  जों है बाँसुरी कुमार रणजीत नें फूँकै छेलै तेॅ
  आवाज पहुँची जाय छेलै मायबाबू रोॅ पास
  बाँसुरी फूँकतै दाता निरंजन , माय दौड़ली चललोॅ हो आबै
  जेना कि लेरुआ के डकरतैं गैया खमशली चललोॅ हो आबै
  डोमनियाँ नें बाँसुरी के आवाज सुनतै हरिया केॅ कहै समु हो झाय
  सुनोॅसुनोॅ हो स्वामीनाथ , सुनोॅ परेमोॅ के साधु हो भाव
  कोन विपतिया पड़लै हो स्वामीनाथ
  जे सुनाय पड़ै छै बाँसुरी के आवाज
  जल्दी सें समेटोॅ हो स्वामीनाथ , सूपेॅ आरो हो डलिया
  जल्दी सें चलोॅ हो स्वामीनाथ महलोॅ केरोॅ हो ओर
  हरियाँ कहै डोमनियाँ केॅ समु हो झाय
  सुनेंसुनें सतवरती गे , सुनेॅ परेमोॅ के साधु हो भाव
  रोजेरोजे के येहे खबरिया , तेॅ सूपवा केना केॅ बिकतौ
  जबेॅ सौदा बिकेॅ लागै छौ गे , तेॅ रोजेरोजे के यहेॅ हो लीला
  जेना लागै छौ तोरा जुगा केकरौ आरो बेटा नै रहेॅ
  हे हो स्वामीनाथ दोसरा रोॅ बेटा नाचगान करै छै
  हमरोॅ हो बेटा स्वामीनाथ , करै छै भगति हरि हो नाम
  आबेॅ तेॅ यही बातोॅ पर उठलै दून्हू जीवोॅ में हो लड़ाय
  असरा देखतेंदेखतें हो आबी गेलै मायबाबू लुग रणजीत हो कुमार
  डोमनियाँ के नजर पड़तैं दौड़ी केॅ रणजीत केॅ हिरदय हो लगाय
  कोन बिपतिया पड़लौ रे बेटा जे तोंआबी गेलें रे बाजार
  आहो नहीं मोरा मारलकै माता जी कोय संगी हो साथी
  नहीं मोरा मारलकै बाबूजी हितुवन हो समाज
  रणजीत नें कहलकै मायबाबू केॅ समु हो झाय
  सुनोॅसुनोॅ हो मोरा जन्मदाता , सुनोॅ परेमोॅ के साधु हो भाव
  आपनोॅ दरवाजा पर एलोॅ छौं एक संत मेह हे मान
  वहीं संतेॅ खोजै छौं तोरोॅ मुल हे कात
  नै तेॅ भीक्छा लै छौं हो बाबूजी , नै छोड़ै छौं हो द्वार
  यही संतेॅ कहे छौं , तोरोॅ बाबू केॅ हाथोॅ सें करबौ भोजन हो आधार
  एतना सुनतै तीनोॅ प्राणी चललै आपनोॅ हो महल
  घर पहुँचतै हो दाता निरंजन , करलकै ब्राह्मण सें मुल हे कात
  हरिया नें दोनोॅ कर जोड़ी केॅ ब्राह्मण केॅ करै पर हे णाम
  मनोॅ सें आशीषबा दै छै ब्राह्मणनें हरिया डोम केॅ हो भाय
  जियेंजियें रे हरिया , तोरोॅ काया अमर भई हो जाय
  सुनेंसुनें रे हरिया , सुनेॅ परेमोॅ के साधु हो भाव
  सुनै में हमरा ऐलोॅ छो रे हरिया
  तों आजु दिनां बड़ी धरमतमा होलोॅ छै रे
  यही लेॅ हम्में ऐलोॅ छियौ तोरोॅ रे द्वार
  सात दिनरतियाँ पर हम्में अन्नपानी रोॅ
  एकादशीद्वादशी वरत तोड़नें छियै रे
  से तों आय खिना शुद्ध माँस भोजन रे कराव
  एतना सुनतैं दाता निरंजन , हरिया आचरजोॅ में पड़ी गेलै रे भाय
  एतना वचन सुनतैं हरिया ऐलै महलोॅ में डोमनिया केरोॅ हो पास
  तबेॅ दुन्हू जीवेॅ मिली केॅ करै लागलै ब्राह्मण के भोजन के विचार
  हरिया केॅ डोमनियाँ नें कहै समु हो झाय
  सुनोॅसुनोॅ हो स्वामीनाथ , सुनोॅ परेमोॅ के साधु हो भाव
  हे हो स्वामीनाथ बिहानी हम्में सुअर चराय खिनी जंगलोॅ में
  देखलेॅ छेलियै गाय के खाल उदारलोॅ हो माँस
  आभी तांय हो स्वामीनाथ , कोय कौआकुत्ता नै खैलेॅ होतै हो
  चलोॅचलोॅ हो स्वामीनाथ , होकरे सुचा माँस काटी केॅ लानी लैबै
  डोमनियाँ के बेहवार देखी दाता निरंजन , ब्राह्मण नें माया करलकै
  आपनोॅ बिस हो तार
  ब्राह्मण नें हो दाता निरंजन , गौ माता के मरलोॅ देहोॅ पर
  देलकै अमृत छिड़ हो काय
  अमृत छिड़कतैं दाता निरंजन , गैया उठि केॅ चरेॅ लागलै हो भाय
  जबेॅ डोमनियाँ के नजर पड़लै गैया पर ,
  तेॅ देखै छै गैया केॅ उठि केॅ चरतें हो भाय
  है देखी केॅ डोमनियाँ रुकी गेलै हो भाय
  डोमनियाँ केॅ रुकतें देखी डोमा पूछेॅ लागलै हो भाय
  तबेॅ तेॅ डोमनियाँ के मुँहोॅ के बोली खतम होय गेलै हो भाय
  सुनोॅसुनोॅ स्वामीनाथ सुनोॅ परेमोॅ के साधु हो भाव
  यहेॅ गैया हो स्वामीनाथ देखलेॅ छेलियै हम्में मरलोॅ हो
  एतना सुनतैं डोमा नें डोमनियाँ केॅ कहै समु हो झाय
  हेगे सतवरती तों हमरा ठगी रहलोॅ छैं गे
  चलेंचलें गे सतवरती सैरा दोहा गे घाट
  हम्में सूअरी केॅ पानी पिलाय खिनी देखलेॅ छियै
  एक ठो गे लहास
  होकरे शुद्ध माँस काटी केॅ भोजन गे बनाय
  होंहों दाता निरंजन , दोनों जीव मिली केॅ चललै
  सैरा दोहा किनार
  जबेॅ दोनों जीव मिली केॅ गेलै सैरा दोहा हो किनार
  वही कालोॅ में दाता निरंजन , माया करलकै विस हो तार
  माया विसतार करी केॅ दाता निरंजन लहाशोॅ पर अमृत
  देलकै छिड़ हो काय
  अमृत छिड़कतैं दाता निरंजन , लहासें उठि केॅ जपेॅ लागलै
  हरि हो नाम
  जबेॅ नदी किनार पहुँचलै तेॅ डोमा पड़ी गेलै
  आचरजोॅ में हो भाय
  तबेॅ तेॅ डोमनियाँ कहै लागलै डोमा केॅ समु हो झाय
  सुनोॅसुनोॅ हो स्वामीनाथ तों कहिनें रुकी गेलोॅ हो
  डोमा कहै लागलै डोमनियाँ केॅ समु हो झाय
  सुनेंसुनें गे सतवरती सुनें परेमोॅ के साधु हो भाव
  हम्में देखलेॅ छेलियै गे सतवरती , है मनुखोॅ केॅ मरलोॅ गे
  अखनी देखी रहलोॅ छियै गे , जपी रहलोॅ छै हरिहरि हो नाम
  हेकरोॅ मतलब छै गे सतवरती , है कोय ब्राह्मण नै छेकै
  है छेकै कोय पंथेॅ हो गोसाँय
  जे कि हमरा जाँचै लेॅ आइलोॅ छै द्वार
  आबेॅ दोनोॅ प्राणी निराश होय केॅ लौटी चललै
  आपनोॅ हो महल
  रास्ता में लौटी केॅ दुन्हू जीवें करेॅ लागलै
  मने मन हो विचार
  हरिया कहै डोमनियाँ केॅ समु हो झाय
  सुनेंसुनें गे सतवरती , सुनें परेमोॅ के साधु हो भाव
  हमरा मारी केॅ गे सतवरती दहीं ब्राह्मण केॅ भोजन हो कराय
  तों गे सतवरती आपनोॅ बेटा लैकेॅ गुजरबसर गे करिहैं
  हमरा जुगा गे सतवरती ढेरी मिलतौ गे डोम
  एतना सुनी केॅ डोमनियाँ डोमा केॅ कहै समु हो झाय
  सुनोॅसुनोॅ हो स्वामीनाथ सुनोॅ परेमोॅ के साधु हो भाव
  हमरै मारी केॅ हो स्वामीनाथ ब्राह्मण केॅ देहोॅ भोजन हो कराय
  आपनें रही केॅ करिहोॅ राजपाट आरो जीवन हो बसर
  हमरा जुगा हो स्वामीनाथ अनेको मिलतौ हो डोमनियाँ
  ई सब बातचीत करतेंकरतें पहुँची गेलै हो महल
  मायबाबू के पहुँचतें बालक रणजीत भी ऐलै ऐंगन
  मायबाबू केॅ झगड़तें देखी बालक रणजीत पूछै हो भाय
  कथी लेॅ झगड़ै छोॅ देहोॅ हमरा बत हो लाय
  एतना बोल सुनी केॅ हरिया कहै रणजीत केॅ समु हांे झाय
  सुनेंसुनें रे दुलरुवा बेटा , सुनें परेमोॅ के साधु हो भाव
  हम्में कहै छियै रे बेटा , हमरा मारी केॅ ब्राह्मण केॅ दहीं
  भोजन हो कराय
  माय कहै छौ रे बेटा , हमरा मारी केॅ दहोॅ भोजन हो कराय
  मायबापोॅ के बात सुनी केॅ रणजीत नें मायबापोॅ केॅ
  कहै समु हो झाय
  सुनोेॅसुनोॅ हो मोरा जन्मदाता सुनोॅ परेमोॅ साधु हो भाव
  सुनोॅसुनोॅ हो पिताश्री , आदमी नें गाछ लगाय छै छाया के लेली
  बेटा पैदा करै छै सुखोॅ के लेली
  बाबूजी हो , बाबू मरला सें लोग सूअर हो कहाबै
  माताजी मरला सें लोग टूअर हो कहाबै
  से हो तोरानी मरला सें हमरा भारी दुःख ही होतै
  यै लेली हो बाबू , तोरानी हमरा मारी केॅ ब्राह्मण केॅ भोजन
  देहोॅ हो कराय
  एतना सुनी केॅ हरिया नें कहै समु हो झाय
  जबेॅ हमरानी तीनों प्राणी मरै लेॅ छोॅ तैयार
  तेॅ चलें ब्राह्मण के हो नगीच
  तीनों प्राणी हो दाता निरंजन
  हाथ जोड़ी केॅ खड़ा होलै ब्राह्मण के हो नगीच
  तीनोॅ प्राणी केॅ खड़ा देखी केॅ ब्राह्मण नें हरिया केॅ
  कहै समु हो झाय
  कीयेॅ रे हरिया भोजन तैयार होलै की नै रै
  कीयेॅ रे हरिया तोरोॅ भोजन कराय के मन नै छौ की रे
  एतना सुनी केॅ हरिया नें ब्राह्मण केॅ कहै समु हो झाय
  सुनोॅसुनोॅ हो ब्राह्मण सुनोॅ परेमोॅ के साधु हो भाव
  तोरोॅ जेकरोॅ माँस खाय के इच्छा हुवेॅ , होकरा आज्ञा देॅ हो बाबा
  एतना बोल सुनी केॅ ब्राह्मण नें हरिया केॅ कहै समु हो झाय
  सुनेंसुनें रे हरिया सुनें परेमोॅ के साधु हो भाव
  आभी रणजीत बालक छै शुद्ध रे , हेकरा मारी केॅ भोजन रे कराव
  आरो सुनी ले रे हरिया , जों रणजीत केॅ मारै खिनी एक्को बूँद
  लोर गिरलौ तेॅ हम्में भोजन नै करबौ रे
  एतना बोल सुनी रणजीत खुशी सें नाँची उठलै हो भाय
  तबेॅ दोनों प्राणी हाथोॅ में हथियार लैकेॅ
  रणजीत केॅ काटै लेॅ होय गेहो तैयार
  दुन्हू मिली केॅ एक्कैं छबोॅ में देलकै सिर अलग करी हो भाय
  फिनू दुन्हू नें मिली केॅ माँस बनाबेॅ लागलै हो भाय
  यही बीचोॅ में हरिया मशाला लानै लेॅ गेलै हो बाजार
  एतनै में डोमनियाँ मने मन करै हो विचार
  अकेल्ले बाबा नें कत्तेॅ खैतै हो माँस
  येहेॅ विचार करी केॅ डोमनियाँ नें सिरा राखी लेलकै हो चोराय
  कुच्छु देरोॅ रोॅ बाद हरिया मशाला लैकेॅ ऐलै हो ऐंगन
  फिनु मशाला बाँटी केॅ माँस चढ़लकै चूल्हा पर हो भाय
  डोमनियाँ के बेहवार देखी दाता निरंजन
  ब्राह्मण नें माया करलकै हो विसतार
  पाँच मन जलावन जरी गेलै , नै सिझलै हो माँस
  माँस नै सिझतेॅ देखी केॅ दाता निरंजन
  हरिया गेलै ब्राह्मण के हो पास
  ब्राह्मण के नगीच जाय केॅ दाता निरंजन
  हरिया नें कहै लागलै ब्राह्मण केॅ समु हो झाय
  सुनोॅसुनोॅ हो बाबा , सुनोॅ परेमोॅ के साधु हो भाव
  पाँच मन जलावन जरी गेलै बाबा
  नै सीझै छै हो माँस
  एतना बोल सुनी दाता निरंजन ब्राह्मण नें हरिया केॅ
  कहै समु हो झाय
  सुनेंसुनें रे हरिया सुनें परेमोॅ के साधु हो भाव
  है बात हमें पोथीपतरा देखी केॅ ही बताबेॅ पारौं
  आरो ब्राह्मण नें पोथीपतरा उलटाबै लागलै हो भाय
  पोथीपतरा देखी केॅ दाता निरंजन हरिया केॅ कहै समु हो झाय
  सुनेंसुनें रे हरिया , सुनें परेमोॅ के साधु हो भाव
  तोरोॅ रे जनानी रे हरिया , बेटा रोॅ सिर राखलेॅ छौ चोराय
  यहीं रे कारणें सें नै सीझै छौ माँस
  मनुखोॅ रोॅ सिरा ही तेॅ शुद्ध माँस होय छै रे हरिया
  एतना बोल सुनी केॅ हरिया गेलै आपनोॅ हो ऐंगन
  ब्राह्मण के कहलोॅ हरिया नें डोमनियाँ केॅ कहै समु हो झाय
  तों गे डोमनियाँ बेटा रोॅ सिरा राखलें छै चोराय
  सें तों निकाली केॅ मूसल सें सिरा चूरी केॅ माँस हो बनाव
  आरो चूरै खिनी एक्को बूँद आँसू नै गिरौ
  तबेॅ सिझतौ सब ठो गे माँस
  एतना सुनी केॅ सिरा निकाली केॅ मुसल सें चुरेॅ लागलै हो
  फिनू सिरा चूरी केॅ नैका बरतन में चढ़ैलकै चूल्हा पर हो भाय
  एतन्हौं पर जबेॅ माँस नै सिझलै तेॅ फिनू गेलै हरिया
  ब्राह्मण के हो पास
  सुनोॅसुनोॅ हो ब्राह्मण सुनोॅ परेमोॅ के साधु हो भाव
  सिरबा मूसल में चूरलिहौं , तय्यो नै सीझै छौं हो माँस
  सुनेंसुनें रे हरिया , सुनें परेमोॅ के साधु हो भाव
  हे रे हरिया , तों कहै आपनोॅ जनानी केॅ बायाँ गोड़
  चुल्ही में देतौ तबेॅ सिझतौ रे माँस
  एतना बोल सुनी केॅ हरिया दौड़लोॅ गेलै हो ऐंगन
  ऐंगना में जाय केॅ डोमनियाँ केॅ कहै समु हो झाय
  सुनेंसुनें गे सतवरती सुनें परेमोॅ के साधु हो भाव
  तोरा बाबा नें कहै छौ , बामा गोड़ चूल्ही में गे लगाय लेॅ
  तबेॅ गे सतवरी सिझतौ माँस हो आहार
  एतना बोल सुनी केॅ सतवरती कहै छै
  हमरोॅ बेटा मरलोॅ , हम्मूँ मरि केॅ काया अमर करी हौ लों
  एतना कही केॅ सतवरती नें आपनोॅ गोड़ देलकै
  चुल्ही में हो लगाय
  गोड़ चूल्ही में देतैं हो दाता निरंजन
  माँस सीझी केॅ होय गेलै हो तैयार
  माँस सिझतैं दाता निरंजन
  हरिया गेलै एक थरिया में परोसी केॅ विजय हो कराय
  वही समय में दाता निरंजन , पूछै छै ब्राह्मण नें हो भाय
  सुनेंसुनें रे हरिया , कै थरिया में लगैंने छै रे भोजन
  हरिया नें कहै छै ब्राह्मण केॅ समु हो झाय
  हम्में एक्के थरियाँ में खाली तोरा बास्तें लगैनें
  छियौं हो भोजन
  एतना सुनी केॅ ब्राह्मण नें कहै छै हरिया केॅ समु हो झाय
  सुनेंसुनें रे हरिया सुनें परेमोॅ के साधु हो भाव
  तो लगाभैं रे हरिया चार थरिया में
  तीन प्राणी तोहें आरो एक हमरोॅ रे लगाव
  एतना बोल सुनी हरिया ब्राह्मण केॅ कहै समु हो झाय
  सुनोॅसुनोॅ हो ब्राह्मण , सुनोॅ परेमोॅ के साधु हो भाव
  हम्में तेॅ आपनोॅ बलकबा केॅ मारि केॅ भोजन करलिहौं
  हो तैयार
  जबेॅ तोरा बेटा नै छै रे तेॅ तोरा हाँ ने करबौ रे भोजन
  जेकरा घरोॅ में बेटा नै रहै छै , हौ होय छै जग रोॅ रे पापी
  आरो जौंने निरवंशी हाँ भोजन करतै , वहो होतै जग रे पापी
  यही पलोॅ में हरिया के अज्ञानोॅ रोॅ पर्दा हटलै रे भाय
  आरो कहै लागलैमोरा बेटा खेलै लेॅ गेलोॅ छै बहार
  से तों हो बाबा भोजन करोॅ हो सुसार
  यही बातोॅ पर ब्राह्मण नें हरिया केॅ कहै समु हो झाय
  सुनेंसुनें रे हरिया सुनें परेमोॅ के साधु हो भाव
  पहिलें तों रे हरिया , चार थरिया में भोजन हो लगाव
  चार थरिया में भोजन लगाय केॅ तों हकारोॅ
  दैकेॅ बोलाव आपनोॅ बेटा
  तबेॅ हम्में करबौ भोजन रे सुसार
  हरियाँ नें द्वारी के डेढ़िया पर सें
  हकारोॅ दै लेॅ गेलै हो बहार
  यही बीचोॅ में ब्राह्मण आलोपित भई हो जाय
  हरिया केॅ हकारोॅ देतैं दाता निरंजन
  बलकवा दौड़लोॅ चललोॅ ऐलै
  तबेॅ देखै छै ब्राह्मण के कोय पता नै हो ठिकानोॅ
  तबेॅ डोमाडोमनियाँ के ज्ञानोॅ रोॅ पुड़िया
  खुललै हो भाय
  वही दिनमां सें तनोॅमनोॅ आरो धनोॅ सें
  करेॅ लागलै भगति हरि हो नाम
  हो दाता निरंजन आरो फैललै वही दिनाँ सें
  धरमोॅ के पर हो चार
  वै दिनां सें डोमा बेसीये गावै भगति हरि हो नाम
  आरो डोमनियाँ बजाबै करेॅ हो ताल
  यही बीचोॅ में कुमार रणजीत उछलीउछली
  गाबै भगति हरि हो नाम
  डोमडोमनियाँ के भगति देखी
  होय गेलै सगरो धरमोॅ के पर हो चार ।
  
  